
Medlemmer 
af Klubben 
danske Ædedolke**" 



Karen Thomsen^ Enke, Garn- og Lingerihandlerske. 

Ebianuel, hendes Sen, kaldet Thummelumsen. 

Jakob Henriksen, hendes Broder, Skolelærer. 

WuLFDiNE, hans Datter. 

Clausen, pensioneret Overlærer. 

Knaosted, Toldkontroller. 

Heilbunth, Redakter. 

Freisleben, Slagtermester. 

Nusgaard, Sagfarer. 

Lassen, Kæmner. 

Fru Redakter Heilbunth. 

Fru Kæmner Lassen. 

Enkefru Oppermann, Boghandlerske. 

Freken Olivia Reiersen. 

Enkemadam Svendsen. 

Meta, 13 Aar 
Nikoline, 8 Aar. 
Hans JeROEN, 1 1 Aar. 
Valdemar, 7 Aar. 
Frits, 3 Aar. 

Line Fredriksen, Jordemoder. 

Mads Mortensen, kaldet Menneske-Mortensen, Karl paa Melle 
gaarden. 



hendes Bern. 



Grev Rosenkalk til Lindenborg. 

Grevinden. 

Grev Julius 1 . r» 

J deres Barn. 

Komtesse Agathe J 
Engeline ] 

T^iKKE > Tjenestepiger. 

Dorthe J 

Plid-Hansen, Vært paa Stadt Gammelkebing. 
1ste Opvarter 

2den — J paa Hotellet. 

3dje - J 

Hei»la.nn, Proprietær, kaldet Dikkedik-Proprietæren 
Borgmesteren, 
borgmesterindkn. 
Et Telegrafbud. 

Kebstadfolk i Gammelkebing. Balgæster. Landboere. En 
ældgammel Hane, kaldet Hane-Mortensen. 



Handlingen foregaar dels i den lille danske Kebstad 
Gammelkebing, dels paa Mellegaarden tæt uden for samme 
By, de fire ferste Akter ved Foraarstid; sidste Akt i Slutningen 
af Sommeren. 

1. Akt: Søndergade i Gammelkebing. 

2. — Karen Thomsens Dagligstue. 

3. — Samme Dekoration. 

4. — Festlokalerne paa Hotellet. 

5. — Haven ved Mellegaarden. 

Søndergade i Gammelkøbing. — Gaden svinger fra 
Forgrunden i en Krumning mod venstre op til Torvet, dog 
saaledes, at det sidste Hus paa højre Side: Gammelkøbing 
Avis* Redaktørbolig (første Sal), Ekspedition og Trykkeri 
(Stuen) vender Fa9aden mod Forgrunden. — Paa Gadens ven- 
stre Side, længst fremme, ligger Karen Thomsens enetages 
Hus med Butiksdør i Niveau med Gaden. Huset har to Kviste. 
Gavl med Stuevinduer ud mod Tilskuerne. Skilt over Butiks- 
dør og Vinduer: Karen Thomsens Garn- og Lingeri- 
Handel. 

Bag ved det Thomsenske Hus, op mod Torvet, ligger 
Kæmner Lassens ny toetages Ejendom. 

Paa den modsatte Side ligger Hotel Stadt Gammel- 
købing mellem to Gyder: Br edbrostræde og Maren 
Smeds Gyde. Hotellet har Port paa Midten og Restaurati- 
onslokale i Stueetagen. Ved Hotellets Gavl, som danner Hjørnet 
i Forgrunden til højre mod Bredbrostræde, ses en Del af Hotel- 
haven. Veranda med Trappe ned til Haven. 

Længst nede i Baggrunden ses et Stykke af Torvet; bag 
dette, højt beliggende. De hvide Søstres Kirke og enkelte 
Trætoppe af Byens Anlæg. — 

Formiddag med Sol og høj Himmel. 

Der flages paa halv Stang fra de fleste af Husene. — 
Gustav Wied: Thummelumsen. 1 

Kirkeklokkerne ringer. — Under hele Akten stilfærdigt, provin- 
sielt Gadeliv. — — 

Ved Tæppets Opgang polerer Enqelinb, Rikke og 
Dorthe Vinduer henholdsvis hos Kæmner Lassen, Redak- 
ter Heilbunth og i Hotellets Gæsteværelser paa første Sal. 
— Konversation fra Vindue til Vindue. — 

Klokkeringningen ophører. — 

Engeline 

lang og mager. 

Saa, nu skal di til at snakke over ham! 

Dorthe 

skrutrygget. 

Er Jerre Fruer med henne i Kirken? 

Rikke 

fed. 

Naturlig! Di la*er sgu ikke en Fornøjelse gaa 
fra sig! 

Fnisen. 

Dorthe 
Mon det er sandt, at Eriksen gik med Maskine 
om Maven? 

Engeline 
Ja, det var jo derfor, di kaldte ham Luksus- 
bugen! 

Rikke 
Di si*er, at han revnede! 

Engeline 

nikker ned til en Kone, der kommer fra Torvet 

Goddag, Madam Andersen! Har Di no'en Sild 
i Dag? 



i 

Konen 
Næi, Jomfru. Men i Morgen, kanske! 

Rikke 
Æder Di dem sæl hveranden Dag, Madam? 

Fnisen. 

Konen 

gaar videre. 

Engeline 

slaar med Pudsekluden hen mod Thomsens Hus. 

Hvor mon Thummelumsen bli*er af? Han har 
ikke fejet Gade endnu. 

Dorthe 
Han er jo med Ædedolkene i Kirken. 

Rikke 
Saa I ham ikke, da han gik.^ Kakkelovnsrør 
og sorte Handsker I Naadadada! Jeg kunde sgu 
gerne ha' giftet mig med ham lige med det samme. 

Engeline 

vrisser. 

Saa vilde jeg da heller gifte mig med hans 
gamle Hane! 

Dorthe 

fra Hjertet. 

Uf, føj for Satan! 

Latter. 

Engeline 
Mon han stadig puger sammen for at købe 
den MøUegaard? 

Rikke 
Ja, det gør han! Di si'er, at han ligger paa 
sine Penge for at se, om di ikke kan faa Kyl- 
linger! 

Hvin af Latter. 

Dorthe 

felsomt 

Jeg synes nu for Resten, at det er saa ny'eligt 
a' ham, a' han gerne vil ha* sin Fødegaard igen. 

Rikke 
Ja, Du holder jo osse „Familiejournalen"! 

Engeline 
Hyss! Der er Madammen! 

Mdm. Thomsen 

en lille, ken, hvidhaaret Kone ud af Butiksderen med en Kunde. Der 
veksles Afskedshilsener. Kunden gaar. Og Madammen spejder op mod 

Torvet. 

Engeline 

fra sit Vindue. 

Er det Sønnen, Di titter efter, Madam? 

Mdm. Thomsen 

venligt. 

Ja, det er saamænd. Han løb io fra sin Kaffe. 

Rikke 
Han har altid travlt, den Søn. 

Mdm. Thomsen 
Manuel er jo saa flittig .... 

Engeline 
Er det stadig væk Gaarden, han spekulerer paa? 

Mdm. Thomsen 

lukket. 

Vi har det jo godt, som vi har det . . . 

(Vil ind). 

Men i det samme kommer 

Jordemoder Frederiksen 

hurtig fra Torvet med sin Pose. Standser. 

Goddag, goddag. Madam Thomsen! — Ja, nu 
er Eriksen da snart gemt! — Jeg sa'e jo nok, at 
med den Mave, vilde det ta' en Ende med et 
Knald! — Det er dog en mageløs Søn, Di har; 
om sig alle Vegne! 

Mdm. Thomsen 
Ja, Manuel er flittig. .... 

Jordm. Frederiksen 
Ja, hvor der er en Øio at tjene, der stiller 
han. — Di skulde se, hvor yndigt han bar Dol- 
kenes Kranse op gennem Kirken! — Han lignede 
en Kordegn! 



Mdm. Thomsen 

troskyldig. 

Ja min Bro'er Jacob er jo osse Skolelærer .... 

Jordm. Frederiksen 

Puhh, hva' var det, jeg vilde sige . . . ! Jo — 

har De hørt, at Madam Svendsen har arvet 1 5,000' 
efter Luksusbugen! 

Mdm. Thomsen 
Ih, men hva' si'er Di! 

Jordm. Frederiksen 
Ja, hun maa ha* forstaaet at boltre ham i de 
to Aar, hun var hans Husholderske! 

Mdm. Thomsen 

stadig betaget af Efterretningen. 

Ja, det har Di ved Gud Ret i . . . 15,000 . . .! 

Jordm. Frederiksen 
Naamen, véd De hvad, Madam Thomsen, han 
var ved Gud heller ikke lækker med den Mave! 
— Di si'er, at hun maatte spænde Maskinen paa 
ham hver Morgen! 

Mdm. Thomsen 
Ih Gud fri og frels . . . .! 

Jordm. Frederiksen 
Ja, og saa maatte hun jo sætte sine fem dejlige 
Unger i Pleje for at faa Pladsen. Saa no'et 
maatte han jo da betænke hende med! 

Mdm. Thomsen, 

der stadig bar kigget op mod Torvet. 

Naturligvis . . .! 

Jordm. Frederiksen 
Men hans Familie skal da være saa ædende 
arrig 1 

Mdm. Thomsen 
Ja, det kan jeg da saamænd saa godt forstaa. 
Penge kan man jo altid bruge. 

• Jordm. Frederiksen 
Aa, Di behøver vist ikke at klage, Madam 
Thomsen, med den gesvindte Søn, Di har! — 
Han er jo ved at gaa midt over paa langs, saa- 
dan skræver han af Sted, saa snart der er en Øre 
at fortjene! — Og saa har Di jo ogsaa Bu- 
tikken! 

Mdm. Thomsen 

sagtmodig. 

Jeg klager jo heller ikke. Fru Frederiksen .... 

* 

Jordm. Frederiksen 
Nej, saa skulde Di da osse hænges! — Naa- 
men nu maa jeg af Sted! Rokkedrejer Enevoldsen 
heromme skal ha' sit syvende ! Far vel ! (Leber af sted.) 

Mdm. Thomsen 
Far vel. Fru Frederiksen 



Paa Hjemet af Bredbrostræde leber Fru Frederiksen paa Men- 
neske-Mortensen, som kommer trækkende med et Par Lam. 

Jordm. Frederiksen 

standser. 

Goddag, Mads Mortensen! Er Di dér? 

Mortensen 

lang, mager, duknakket og med et stift Ben. — Han damper uopherlig 

af en lille, kortstilket Snadde. 

Jo, Madam, med Tilladelse .... 

Jordm. Frederiksen 
Hvordan staar det til ude paa Møllegaarden? 

Mortensen 

Skidt! Rent a' Helvede til! (Faar et Hosteanfald:) 

Ærke, haark, haark! Hru! Ptøj! — Gi' Faen hadde 
min Hoste! — Han drikker, saa det pivler ud a' 
ham, Svinet! 

Jordm. Frederiksen 
Han har da ellers saadan en net Kone. 

Mortensen 
Jovel . . . Ptøj! . . . men hva' hjælper det, naar 
han'de respekterer hende? . . . Flaben! 

Jordm. Frederiksen 
Hvor skal Mads Mortensen hen med di Lam? 

Mortensen 
Til Freisleben! Vi har ikke en Bid soit Brød 
i Huset snart. Alting gaar til Brændevin ! Og nu 
begynder vi aa sla di uskyldige Dyr ihjel for aa 
leve! 

Jordm. Frederiksen 
Der er dog dem, der har solgt Lam før, 
Mads Mortensen! 

Mortensen 
Jovel! Men'de til Hottentotter, eller hvor di 
ska' sendes hen! 

Jordm. Frederiksen 
Er Kornelius virkelig saadan rent kaput! 

Mortensen 
Kontant! Den blaa Lue staar ham ud af 
Halsen, bare han gaber! 

Jordm. Frederiksen 
Saa skal Møllegaarden vel sælges? 

Mortensen 

hoster. 

Ærke, haark, haark! Gi' Fa'en hade min 
Hoste! — 

Jordm. Frederiksen 

hemmelighedsfuldt. 

Vil den lille Thummelumsen købe den? 

Mortensen 

forstiller sig: snedig. 

Hosten!? 

Jordm. Frederiksen 

arrig. 

Nej, Gaarden, naturligvis! — Di si'er, at han 
gaar rundt og spekulerer paa det. 

Mortensen 

lukket. 

Menneskeheden si'er saameget, Madam Frede- 
riksen! 

Jordm. Frederiksen 

fornærmet. 

Hum! — Naa, ja jeg maa skynde mig! — 
Rokkedrejer Enevoldsen skal ha' den syvende! — 

Far vel! (Bort ad Bredbrostræde.) 

Mortensen 

Ja, Svineri har vi nok SL ! (Vldere med Lammene.) 

Mdm. Thomsen, 

der har været inde i Huset, stikker igen Hovedet ud af Deren og spejder 

efter Sennen. 

Mortensen 

ser hende og standser paa ny. 

Goddaw, Madam. 

Mdm. Thomsen 

kort. 

Goddag . . . 

Mortensen 
H vodden staar 'et til? 

Mdm. Thomsen 

som fer. 

Tak, godt. 

Mortensen 
Er Manevel hjemme? 

Mdm. Thomsen 
Nej. Han er til Begravelse. 

Mortensen 
Naa ja, det er sgu sandt; det er ham, den 
bredbugede Eriksen, di putter! Ja, han har jo 
længe vaaren udvalgt. 

Mdm. Thomsen 

svarer ikke. 

Mortensen 

hoster. 

Hru! Ptøj! — Kommer Manevel snart? 

Mdm. Thomsen 

Det véd jeg ikke! (ind; lukker Butiksderen.) 

Mortensen 

rolig. 
Tak for Høfligheden! (Vldere med Lammene. — Da han 
naar op til Red ak ter Heilbunths Hus, stikker han med sin Stok op 
efter den fede Rikke.) Læggepølse! Hi, hil 

Rikke 

sparker ud efter ham. 

Naada, han, Mads Menneskeæder! Ka' han 

dy sig! 

Mortensen 

peger paa Lammene og derefter paa Pigerne. 

Lam forneden — og Lam foroven! 

Engeline 
Er han lækkersulten, gamle. 

Mortensen 
Jovel. Men ikke efter Telefonstænger! 

Dorthe 
Lammepisker ! 

Mortensen 
Naa, hun er osse ude aa lufte Bukserne, Dorthe 

Høj ryg! (Trækker videre op ad Torvet og forsvinder.) 

Rikke 
Den gamle Møllesten! 

Fnisen. 

Engeline 

hurtig. 

Der kommer vores Fruer! 

Rikke 
Ja, der er di sgu! 

Dorthe 
Og Valdhornet er med! 

Pigerne ger sig skyndsomst færdige. Smutter ind og lukker Vinduerne. 

Fru Lassen, Fru Heilbunth og Frk. Reiersen ind fra Maren 
Smeds Gyde. — Frk. Reiersen har er stort Hørerør hæn- 
gende i en Snor om Halsen. Naar der tales til hende, an- 
bringer hun det gesvindt i venstre Øre. — Damerne standser. 

Fru Lassen 
Far vel, søde Fru Heilbunth! — Det var en 
yndig Begravelse! 



- 13 — 

Fru Heilbunth 

Stemningsfuld, ja! — Og som Engelhardt 

talte! 

Frk. Reiersen 

Hva' si' er Di, Fru Heilbunth? (Anbringer Harereret). 

Fru Lassen 

raaber. 

Hun si* er, at Pastor Engelhardts Tale var god I 

Frk. Reiersen 
Yndig! — Og saa tydelig! 

Fru Lassen 
Men, nu be'er jeg Dem, hvor de maatte slæbe 
for at faa Kisten ud! 

Fru Heilbunth 
Ja, det har De ved Gud Ret i! Jeg var saa- 
mænd næsten bange for, at Heilbunth skulde styrte I 

Fru Lassen 
Det var da godt, at Klubben ikke skulde bære 
ham helt ud paa Kirkegaarden. 

Fru Heilbunth 
Ja, saa De, hvor Hestene maatte trække! — 
Naa, far vel, søde Fru Lassen! 

Fru Lassen 
Ja, det vil jo ta* nogen Tid, inden det er Slut. 

Frk. Reiersen 

Hva' Si'er Di? (Anbringer Reret.) 

Fru Heilbunth 

raaber. 

Hun si'er, at det vil ta* nogen Tid, inden det 
slutter. 

Frk. Reiersen 
Ork, ja; vi er jo alle Vorherre en Død skyldig. 

Enkefru Oppermann 

kommer bred og pyatet sejlende fra Torvet. — Hun hilser majestætisk 
paa Damerne og gaar ind i Karen Thomsens Butik. 

Fru Lassen 

griber Fru Heilbunth i Armen. 

Nu be'er jeg Dem! Igen en ny Kjole! 

Fru Heilbunth 
Ja, hvor faar hun dem fra! 

Fru Lassen 
Ja, det er da let nok at forstaa! 

Fru Heilbunth 

stærkt interesseret. 

Tro er De virkelig! 

Fru Lassen 
Ja, Gud! hele Byen taler jo om det Forhold. 

Fru Heilbunth 
Ja, han er jo altid herinde, Heimann. 

Frk. Reiersen 
Hva* si'er Di? 

« 

Fru Lassen 
Hun si'er, at det er en Skandale med Enkefru 
Oppermann og Proprietær Heimann. 

Frk. Reiersen 
Aa, Herregud ja, hun har jo Boghandel. 

Fru Lassen 
Naa, far vel, søde Fru Heilbunth! — Saa De 
Emanuel Thomsen deroppe med Kransene? — Nu 
har han da igen tjent sig et Par ekstra Kroner! 

Fru Heilbunth 
Ja, bare han kan tjene! — De si'er, at han 
skraber sammen for at købe MøUegaarden tilbage. 

Fru Lassen 
Har De set hans væmmelige Hane? 

Fru Heilbunth 
Ih Gud fri os, nej ! Den skal jo ikke ha' en 
Fjer paa Kroppen! 

Fru Lassen 
Ja, at hans Moder vil ha' den inden for sine 
Døre. — Jeg skulde snart faa sagt Farvel til den! 

Frk. Reiersen 
Hva' si'er Di? 

Fru Heilbunth 

raaber. 

Hun si'er, at hun ikke forstaar, at Madam 

Thomsen ikke for længe siden har sagt den væm- 
melige gamle Hane Farvel! 

Frk. Reiersen 

knikser paa gammeldags Vis. 

Far vel, kære Fru Heilbunth! — Far vel, kære 
Fru Larsen! Det har rigtig været mig en stor 

Fornøjelse ! (Tridser bort adBredbrostræde.) 

Fru Lassen 
Nu be*er jeg Dem, Fru Heilbunth! hvor er 
hun døv! 

Fru Heilbunth 

hviskende. 

Det er sandt, De har vel hørt, at Thummelumsen 
forleden greb hende i at plukke Roserne af Kran- 
sene ude paa Kirkegaarden og gemme dem i sin 
Paraply ! 

Fru Lassen 

slaar Hænderne sammen. 

Hva' si*er De!? Borgmesterens egen Søster! 

Fru Heilbunth 
De si'er det da ikke til nogen, søde Fru Lassen ; 
for det vilde jo være stor Synd for Borgmesterens. 

Fru Lassen 
Nej, jeg skal saamænd ikke nævne det! — 
Troer De, min Mand véd det? 

Fru Heilbunth 
Det gør han saamænd nok. Hele Byen taler 

jo ikke om andet! — Naamen vi maa vel hjem, 
søde Fru Lassen; far vel! 

Fru Lassen 
Far vel, søde Fru Heilbunth (Kys) ! — Ja, Mæn- 
dene er vel sultne, naar de kommer fra den hel- 
lige Handling; saa maa Maden jo være der! — 
Farvel (Kys) ! — Ja vi ses jo til Kaffe Klokken fire? 

Fru Heilbunth 
Det gør vi! (Kys) Far vel, far vel! (Kys. '^ Man 

skilles og gaar ind ad hver sin Gadeder.) 

Der heres Raab, Hujen og Piben i Fingrene fra Torvet. 
Nærmere og nærmere. — Det er Emanuel Thomsen, som fulgt 
af en Del Gadeungdom kommer hjem fra Kirken. — Han er 
etk lille, rødkindet, glatraget Mand. Hans højre Skulder er 
meget skjæv (hængende), hvorved højre Arm sjmes betydelig 
længere end venstre. — Han gaar hurtigt (næsten smaaløber) 
med den skæve Skulder lidt fremefter. — Han er iført sort 
Frakke, høj Hat af gammel Fa9on og sorte Handsker. — Ung- 
dommens Halløj synes ikke at afficere ham. — Naar han 
kommer hen i Nærheden af sit Hus, flygter Børnene under 
Raabet: Thumsen! Thummelumsen! Hils Hane -Mortensen! 
Hurra-a for Manuels nye Bukser! .... 

Fru Oppermann 

kommer ud af Butikken fulgt til Ders af Mdm. Thomsen. 

Far vel, far vel: Goddag, Thomsen! 

Emanuel 

hilser dybt Csidelæas). 

Goddag, Frue! — Det er vos en Ære, at Di 
husker vor ringe Butik! — Haaber Fruen er bleyen 
betjent til Tilfredshed? 

Gustav Wied: Thummelumsen. 2 

Fru Oppermann 

smilende. 

Ja, det er Skam en flink og sød lille Moder, 
De har! — Er Begravelsen nu forbi? 

Emanuel 
Ja, nu er Hr. Partikulier Eriksen stedet til den 
evige Hvile . . . Fred med hans Støv! 

Fru Oppermann 

nikker Farvel og forsvinder op ad Torvet til med sine Smaapakker. 

Mdm. Thomsen 

blidt og frygtsomt. 

Har Du osse vaaren med ude paa Kirkegaard^n, 
lille Manuel? 

Emanuel, 

hvis Ydmyghed ganske er borte. 

Har man ikke sagt Dig mange Gange, at det 
hedder været. Mor Karen! 

Mdm. Thomsen 
Jo, jo . . . nu skal jeg se og huske det! . — 
Var Du med paa Kirkegaarden? 

Emanuel 

har trukket Handskerne af. 

Ta' dem! Di skal ligge i den øverste Sekre- 
tærskufjfe til højre! — Hvad skulde man med paa 
Kirkegaarden? Man er jo kun Tjener! 

Mdm. Thomsen 
Enhver er god for sig, lille Manuel ... 

Emanuel 
Saa-aa? Det mærker man ikke noget til! — 
Og saa ærgrede En sig nok i Kirken ved at se 
alle di Kranse, at En ikke osse skulde være øjen- 
vidne til, at di smed Jord paa dem. — Sikke 
Kapitaler di bru'er til Kranse! En fik ganske ondt 
i sit Indre af at se paa det! 

Mdm. Thomsen 
Det er jo nu engang Skik og Brug .... 

Emanuel 

har trukket Frakken af. 

Ta' den! — Den midterste Knage i det røde 
Klædeskab! — En kunde ha' købt MøUegaarden 
tilbage for alle di Penge, der bli*er koblet væk til 
Grønt og Blomster. 

Mdm. Thomsen 

smilende. 

Næi nu digter Du, lille Manuel . . . . ! 

Emanuel 

imod hende. 

Naar man si'er det, saa si'er man det; og saa 
kunde man det! 

Mdm. Thomsen 

eftergivende. 

Ja, jo ... . 

Emanuel 

sidelæns op og ned. Han er altsaa i Skjorteærmer og har den heje Hat 

paa. 

En er led og ked af at være Tjener i den 

2* 



— 20 — 

Dolkeforening! — En forlisser sin evige Salighed 
ved at være Vidne til det Fylderi! 

Mdm. Thomsen 
Jamen saa sig Du Pladsen op, lille Manuel . . . 

Emanuel 

standser. 

Ja. Du snakker! En faar jo fem Kroner, for 
hver Gang En gør Tjeneste! — Kan Du maaske 
lave dem? — En er ved at slide sig flad for at 
tjene et Par Skilling ... Og saa si'er Du bare^ 
at man skal si'e op ! — Skal man ikke ogsaa si*e 
sin Stilling op paa Herredskontoret og hos Køb- 
mand Miihrmann, hva'? Og sidde hjemme i So- 
faen og leve a' gamle Bændler og brækkede Sy- 
naale og ... og rødt Stoppegarn! 

Mdm. Thomsen 

forskrækket. 

Næmen, Manuel dog . . . 

Emanuel 

tager Hatten af og rækker hende. 

Ta* den! — I den blaa Papæske ved Siden af 
Kommoden! Men glem nu ikke at lægge Klædet 
omkring! — Og hent mig saa mit Forklæde og 
min Hue! 

Mdm. Thomsen 
Vil Du ikke først ind og ha' Frokost, lille 
Manuel? 

Emanuel 
Nej! En maa først gøre sin Gerning! — Her 

er hverken vandet eller fejet eller poleret Vinduer 
for den skidt Begravelses Skyld! 

Mdm. Thomsen 

forskrækket. 

Men, Manuel dog, at snakke saadan om . . . 

Emanuel 
Gaar Du! 

Mdm. Thomsen 

Jo, jo . . . (ind i Huset og kommer tilbage med Forklædet og 
Huen, som Emanuel tager paa.) — Di si'er, at Madam 

Svendsen har arvet en svær Bunke Penge efter 
Eriksen. 

Emanuel 

farer op. 

Hvem si'er det? Hva' skal hun med di Penge? 

Mdm. Thomsen 

Hun har jo da tjent ham tro i to Aar ... Og 

hun maatte sætte alle sine dejlige Børn rundt i 

Plejer, saa . . . 

Emanuel 

Hvem ha*de bedt hende om at faa dem ! Ha'de 

jeg ka'ske? 

Mdm. Thomsen 

Ih Gu' fri os nej ! — Vil Du saa ikke ha* Fro- 
kost . . . .? 

Emanuel 
Man vil ingenting ha', før man bli'er færdig, 

har man jo sagt! (Farer ind i Huset.) 

Mdm. Thomsen 

bedrevet tilbage. 

Emanuel 

ud igen med en Vandkande, en Gadekost og nogle Pudseklude. — Giver 

sig til at vande Gaden. 

Mdm. Thomsen 
Du er osse altfor flittig, lille Manuel . . . 

Emanuel 

arbejder. 

Det har man ikke efter den kvindelige Del af 
sin Familie ! (imod hende.) Hva' staar Du dér og 
driver efter! 

Mdm. Thomsen 

Forklædet op for Øjnene. 

Aa, Herregud . . . 

Emanuel 
Ja, tude ka' Du! — Det er osse snart det 
eneste, Du kan! 

Mdm. Thomsen 

grædende ind. 

Emanuel 

arbejder forbitret videre med Vandingen og Fejningen. 

En Karl 

kommer ud af Hotellets Port. Stiller sig op og ser paa Emanuel, der 
lader, som om han ikke bemærker ham. — Endelig bryder det ud af 

Karlen : 

Jeg kan vælteme ikke begrive, Thomsen, at 
Di gider feje saadan hver eneste livfødte Dag, 
naar Di er Deres egen Mand! 

Emanuel 

arbejder uden at svare. 

Karlen 
Og saa skal Di jo vælteme feje igen i Aften, 
Menneske, det er jo Onsdag! — (indædt o God- 
maaren! 

Emanuel 

nikker heflig. 

Godmorgen, Anders Jensen! 

Karlen 

arrig. 

Di skulde vælteme tillægge Dem et Hørerør 
li*som hende. Frøken Reiersen, naar Folk snakker 

til Dem — Di Pejs! per raabes: Anders I Anders! fra Hotel- 

gaarden.) Jo, nu kommer jeg! — Der er vel ikke 

Ildløs I (Gaar langsomt tilbage gennem Porten.) 

Emanuel 

arbejder stet videre. 

Engeline 

har vist sig i Kæmnerens Vindue. — Aabner det og ger Tegn over til 
Rikke og Dorthe, som ogsaa aabner Vinduerne. — Fnisen og Pegen 

Fingre af Emanuel. 

Under hele denne Scene mærker man ikke det mindste 
Tegn til, at Emanuel herer Pigernes Tilraab. 

Rikke 
Godmaaren, Thummelumsen! 

Dorthe 
Hold Tungen li'e i Munden, lille Manuel, ellers 
fejer Di skævt! 

Engeline 
Har Hane-Mortensen sovet godt i Nat? 

Rikke 
Hvornaar flytter Di ud paa MøUégaarden ? 

Engeline 
Skal den snart deklareres med Wulfdine? 

Dorthe 

hurtigt. 

Der er Herrerne 1 

Vinduerne smækkes skyndsomst i. 

Emanuel 

har givet sig i Lag med at polere Butiksvinduerne. 

n Dolkene*': Redakter Heilbunth, Kæmner Lassen, Over- 
lærer Clausen, Slagtermester Freisleben, Sagfarer Nusoaard og 
Toldkontroller Knagsted kommer i Klynge fra Maren Smeds 
Gyde, alvorlige, hejtidelige og eftertænksomme. — De er alle 
begravelsesklædte med Flor om de høje Hatte og med sorte 
Handsker. — Standser af gammel Vane op foran Hotellet. 

Heilbunth 

stille. 

Ja, nu har han Fred . . . 

Clausen 
Der var meget godt ved Eriksen .... 

Lassen 
Det var der sgu ! — Naturligvis ha'de han sine 
Fejl . . . 

Nusgaard 
Hvem har ikke det .... 

Freisleben 
Næi, det har sgu ethvert Kretur . . . 

Knagsted 

siger ikke noget, men skæver med et lille Blink i Øjet rundt til de andre, 

hver Gang der falder en Replik. 

Pause. 

Freisleben 
Hvor meget mon han har efterladt sig? 

Heilbunth 
Aa, en tres-halvfjerdsindstyve Tusinde, vel! 

Clausen 
Véd De det ikke, Nusgaard? 

NUSGAARD 
kort. 

Det er Markmann, der har hans Bo! 

Lassen 
Ja, paaholdende var han sgu! Jeg husker, at 
da Kirken skulde restaureres, var det ikke muligt 
at plukke mere end femten Kroner fra ham. 

Clausen 
De mortuis nihil nisi bene! 

Knagsted 

som fer. 
Pause. 

Lassen 

prevende til Heilbunth. 

Ja, saa bli*er der vel ikke noget af vor Pinse- 
skovtur, Formand? 

Heilbunth 

ser bort. 

Jo — O . . . hva'.? — Jeg synes da ikke, at . . . 

NUSGAARD 
J& S. • . • . 

Clausen 
Næ — æi .... hvorfor ikke . . . .? 

Freisleben 
Der er jo en haranden Maaned til, saa .... 

Knagsted 

pludselig. 

Vi kan jo la* den bitte Thomsen gaa ud paa 
Kirkegaarden med en god iMadkurv til ham! 

Det giver et Chock i alle „Brødrene". 

Clausen 

yderst indigneret. 

Du skulde skamme Dig, Knagsted! 

Knagsted 

anlægger et fjoget Udtryk. 

Jeg mener bare . . . jeg . . . 

Heilbunth 
Du mener! Du mener! — Vi véd meget godt, 
hvad Du mener! 

Lassen 
Du bli'er snart for morsom 1 

Nusgaard 
Der er dog Grænser! 

Freisleben 
Far vel! — Jeg vil ikke staa her længere og 
høre paa den Slags Udtalelser! 



— 27 — 
Knagsted 

synes meget ulykkelig og angergiven. 

Hotelværten Plid-Hanskn 

fra Torvet; ligeledes i Sargedragt. — Tager Hatten dybt at; meget haf- 

lig og bukkende. 

Ak ja, Diherrer, nu sover det ærede Medlem 
trygt i sit blomstersmykkede Kammer . . .! 

Heilbunth 
ja oL • • • • 

Værten 
For at vaagne til en bedre . . . æ . . . 

Knagsted, 

som ikke kan dy sig. Sagte. 

Middag . . . 

Værten 

... til et bedre Liv . , . 

Lassen 

ja"~~"a • • • 

Værten 

Ja, det kan snart ramme os . . .! 

Clausen 
ja^~"a • • • 

Pause. 

Værten 

med en lille Bevaegelse af Bryst og Arme, som om han vilde sige: Ja, 

lad nu det være godt. 

Man bliver sulten og oprevet ved en saadan 
Handling! — Har Diherrer spist Frokost? 

Herrerne 

ser paa hinanden. 

Heilbunth 
Næ — æ . . . vel? 

Flere af Herrerne 

Nej . . .! 

Værten 

Jeg fik akkurat i Morges en fortrinlig Sending 

Hummer ... æ . . . æ 

Herrerne 

skuler til hverandre. 

Værten 
De ligger paa Is nu og venter . . . Straalende 
som Morgenrøden! 

Freisleben 

med en uvilkaarlig Smasken. 

Æm ... næ . . . 

NUSGAARD 

provende. 

Der er jo slet ingen af Deherrer, der har spist 

Frokost? 

Clausen 
Nej . . . jeg da ikke . . . 

Lassen 
Jeg heller ikke ... 

Freisleben 
Ingen a' vos! 

NuSGAARD 

Hvad om vi tog den inde hos Hansen . . .? 
Saa er *et gjort . . . ! 

Heilbunth 

endnu vaklende. 

Jamen .... 

Knagsted 

stille og beskedent 

Maa det være mig tilladt . . ,? 

Heilbunth 

mistænksom. 

Hvad vil Du nu sige . . .? 

Knagsted 

som før. 

Det er min Overbevisning, at den salig af- 
døde straks var gaaet ind paa et saadant Forslag, 
hvis . . . 

Freisleben 

glad. 

Troer Du.? 

Knagsted 

Ubetinget! — Han vilde have opfattet det som 
et Mindemaaltid ... et Gravøl. 

Lassen 

ligeledes oplivet. 

Ja, under den Form . . . hva\? 

Heilbunth 
Ja — a . , . jeg finder ogsaa . . . 

Nusgaard 

afgjort. 

Ja, som Gravøl, saa . . . naturligvis! 

Freisleben 
Ja, det er jo et smukt Foretagende, 

Clausen 

Ja, og vi skulde jo dog alligevel ha* spist 

hjemme! 

Herrerne 

befriede. 

Ja, det skulde vi jo! 

Værten, 

<ler har sUaet som paa Naale, slaar affabelt med Haanden hen imod 

Hotelporten. 

Mine Herrer, Frokosten skal øjeblikkelig 
blive serveret! — Skal jeg lade dække paa Ve- 
rangdaen? Naturen er saa dejlig i Dag. 

Heilbunth 

gnider sig i Hænderne. 

Ja, dæk paa Verangdaen! 

Værten 

slaar igen ud mod Hotelporten. 

Diherrer behager . . .! 

Herrerne 

livligt konverserende ind i Hotellet. 

Værten 

raaber op til Dorthe, som er ved at gnide Vinduerne ai oppe paa 
Midterkvistei^, hvorfra Flaget er stukket ud. 

Flaget paa héll (ind.) 

Dorthe 

forsvinder fra Vinduet. 

Herrerne 

viser sig paa Verandaen. 
Flaget glider paa hél Stang. 

Tæppe. 



ANDET BILLEDE 



Karen Thomsens Dagligstue bag Lingeributikken. Lav- 
loftet, rummelig og med solidt, gammeldags Bohave. 

Til haj re: i Forgrunden Vindue med blomstrende Potte- 
planter. Forhejning med Sybord og Stol ved Vinduet. 

Til venstre: Sofa med Divanbord foran og nogle Læne- 
stole med hvide, hæklede Stykker. — Ned mod Baggrunden 
Der til Køkkenet. I Hjarnet bag Døren Kakkelovn. 

I Baggrunden Dør med Glasruder til Butikken. — Paa 
den ene Side af Døren en Mahognisekretær med Nips. Paa 
4en anden Side et Tobaksbord. Over dette et Dilettantmaleri 
forestillende den TnoMSEN'ske Fædrenegaard. „Møllegaarden''. 

Karen Thomsen og Enkemadam Svendsen (sørgeklædt) 
sidder ved Divanbordet og drikker Kaffe. 

Mdm. Svendsen 
Ak, Gu' nej, det var saamænd ingen Dans paa 
Roser, Madam Thomsen, ka' Di tro! Han var 
saamænd sommetider saa urimelig, at jeg mange 
Gange sad og græd, hvor det kunde falde sig. 

Mdm. Thomsen 
Aa, Herregud . 



• • • 

Mdm. Svendsen 
Og di Par Tusind, han har betænkt mig med, 
er saamænd surt fortjent. 

Mdm. Thomsen 
Der er mer paa Kanden ! — Familien skal nok 
være vred? 

Mdm. Svendsen 

Edderspændt! — (Skænker sig gudhengivent en Kop Kaffe.) 

Tak! — Og saa det for en Moder at være uden 
sine Børn! Di er jo ri' nok i gode Plejer rundt 
omkring alle fem hos Familien; men Plejer er dog 
Plejer, Madam Thomsen, og det er ikke det samme 
som en Moders store Hjerte! 

Mdm. Thomsen 
Nej, det har Di skam Ret i, Madam Svendsen ! 
— Men nu ta'er Di dem vel til Dem? 

Mdm. Svendsen 

med Selvfelelse. 

Ja, nu er En jo Gusketak saadan suspenderet 

med det pikuniære, at det spiller ingen Rulle 

længer! 

Mdm. Thomsen 

Bli'er Di boende her i Byen? 

Mdm. Svendsen 

vigtig. 

Nej, jeg tænker paa et lille landligt Sted, saa- 
den med Kør og Vogn. — Di to mindste er 'et 
jo lidt tyndt med, hva' anbelanger Helbreden; 
og saa er Landluften jo god. — Jeg har da sat 

Nusgaard ud paa det. — Men véd Di hva*, Ma- 
dam Thomsen, det er ikke saaden for en Enke at 
sidde hen alene med fem tøjlesløse Børn! 

Mdm. Thomsen 
Jamen Di er jo da osse i Deres bedste Aar 
endnu, Madam Svendsen; og nu har Di jo no'et 
at byde paa, saa .... 

Mdm. SvENDiSEN 
kroer sig. 

Ork ja, En har saamænd haft Tilbud nok! — 
(FortroUg.) Nu da Eriksen ligger i sin Grav, kan jeg 
saamænd godt si'e Dem rent ud, at han mange 
Gange har slaaet baade paa det ene og paa det 

andet I 

Mdm. Thomsen 
Næ, hva* si*er Di! 

Mdm. Svendsen 

Det ved Gu* han har! — (Hviskende, hemmelighedsfuldt:) 

Men Di kan da forstaa, at en ordentlig Kvinde 
ikke kan gaa hen . . . Med den mekaniske Mave, 
han gik rundt med! 

Mdm. Thomsen 
Ih Gu' fri og frels, ja! — Men der findes da 
osse andre regulære Mandfolk, Madam Svendsen. 

Mdm. Svendsen 
Det gør der .... Tænker ikke snart Deres Søn 
paa at forandre sig? 

Gustav Wied: Thummelumsen. 3 



Mdm. Thousex 

Manuel? — Ork nej, ork nej! Han bar saa 
sandelig andre Ting i sit Ho'de? 

Mdm. S^'EKSSEM 

Ja, jeg har jo nok hørt ymte om, at han slider 
sig flad bare Tor at kunne kebe MeU^aarden til- 
bage. 

Mdm. Thomsen 

Aaa — aa. Folk render med saameget Sludder og 
Tosseri! — Vi sidder s' men godt, hvor vi sidder! 
Nu bar vi sat her i Huset i femten Aar; og vi 
ønsker ingen Forandring! 

Mdm. Svendsen 

Aa nej . . . 

Mdm. Thomsen 

hverken Manuel eller 
esløseste Søn paa Jor- 
it, end som hans Mor 

NDSEN 

ille Madam Thomsen, 
ha' godt a"! 

ir Ebuhukls Straune: Det 
an hurtigt ind med en Rullo 

Papirer under Armen. — Da han faar Øje paa Mdm. Svendsen 
{der hilser overvættes venligt) og Kaffeopdækningen, antager 

hans Aasyn et forbitret Udtryk. 

Mdm. Thomsen 

forlegen; bange. 

Kommer Du allerede fra Kontoret, lille Manuel? 
— (Smiler sygt.) Ja, hér sidder Madam Svendsen 
og jeg og ta'er vos en lille Kop Kaffe. — Vil Du 
ha' en Taar med? 

Emanuel 

kort. 

Nej! — (Hidsig.) Man drikker ikke Kaffe, Mor 
Karen, ved Du, uden paa di af Forsynet indstif- 
tede Tider ! ((Krabber hastigt ud i Kokkenet uden Hilsen.) 

Mdm. Svendsen 

spydigt. 

Den „ma'esløse" Søn var no*et kontrarig for 
Ho'edet . . . ! 

Mdm. Thomsen 

forlegen. 

Ak ja . . . ja han har jo saameget oppe over 
■sine Øre, stakkels Dreng! Han .... 

Emanuel 

kommer farende ind. — Mod Moderen« 

Nu ha'de Du glemt at lukke Døren til Skuret 

igen! 

Mdm. Thomsen 

ulykkelig. 

Aa Herregud, ha'de jeg det ... . 

Emanuel 
Er det din Mening at slaa Mortensen ihjel? 

Mdm. Thomsen 

forfærdet 

Ih Gu' bevare vos, lille Manuel . . . ! 

Mdm. Svendsen 
Er det Hanen? 

Emanuel 

bidsk. 

Ja I — Med Tilladelse ! — (Mod Moderen.) Aldrig 
kan man sætte sine Ben uden for Døren, uden at 
Du glemmer baade det ene og det andet for din 
Kafifelerens Skyld! 

Mdm. Thomsen 
Jeg skal nok .... 

Emanuel 
Vi maa flytte ham! Han staar ogsaa og fryser 
derovre om Natten! 

Mdm. Thomsen 
ja . . . 

Emanuel 
Du maa lave en Krog i Stand til ham ude i 

Køkkenet! 

Mdm. Thomsen 

Jeg skal finde den luneste Krog, lille Ma- 
nuel .... 

Emanuel 

Men vælt nu ikke Vandspanden over ham . . . 
eller Komfuretl 

Mdm. Thomsen 
Ih men nej dog .... 

Emanuel 
Ja, En kan jo aldrig vide, hva' Du kan finde 
paa! 

Butiksklokken ringer. 

Emanuel 
Det ringer! 

Mdm. Thomsen 

har allerede rejst ;sig for at gaa ud. 

Emanuel 

hen til hende. Nikker hen mod Mdm. Svendsen. Hviskende. 

Har hun købt no'et? 

Mdm. Thomsen 

ligeledes hviskende 

Ih Gu' ja! To Pund Strikkegarn og tre Alen 

sorte Bændler! 

Emanuel 

lidt formildet. 

Hum . . . .! 

Mdm. Thomsen 

til Mdm. Svendsen. 

Di undskylder . . . ! (Ud.) 

Mdm. Svendsen 

kniksende. 

Ingen Forseelse! 

Pause. 

Emanuel 

lorabber rundt i Stuen og undersøger med en Finger, om der er Støv 
paa Møbler og Genstande. — Tager en Klud frem bag Sekretæren og be- 
gynder at tørre af. 

Mdm. Svendsen 

kattevenlig. 

Di er en meget proper Mandsperson, Hr. Thomsen. 

Emanuel 

kort. 

Ja. 

Mdm. Svendsen 

Det er ikke alle Mandspersoner, der er saa. 

propre! 

Emanuel 
Nej! 

Mdm. Svendsen 

Ork Gu* nej! Di fleste maa man saamænd 

rende med en vaad Klud bagefter, bare di sætter 

et Par Ben i et Værelse! — Og, saa er Di saa 

flittig, Hr. Thomsen! Paa Støvlerne fra Morgen 

til Aften! 

Emanuel 

indædt. 

Ja, no*en maa jo slide bare for at faa det sure 
Rugbrød! (Med et hadefuldt Biik.) Andre behøver kun 
sidde og gabe, saa falder der straks Millioner ned 
i Halsen paa dem! 

Mdm. Svendsen 

skælmsk. 

Ork, Deres Lykke kommer saamænd nok, lille 
Hr. Thomsen! Kanske Di i denne hellige Time 
har vundet i Lotteriet! 

Emanuel 

farer sammen. Rasende. 

Man spiller ikke. Madam Svendsen! Man er 
hverken Partikulier (Udt: ku-ii-er), eller Erkehertug. 

Mdm. Svendsen 
Ork, det er saamænd heller ikke Pengene, det 

kommer an paa, Hr. Thomsen! — Jeg delte saa- 
mænd gerne mine Par Skilling med en proper og 
agtværdig Mand, der vilde være Far til mine fem 
uskyldige Børn! 

Emanuel 

snærrende. 

Og hvem tror Di vilde gaa ind til saadant et 
Menageri, sæl om han blev forgyldt! 

Mdm. Svendsen 

stadt. 

Menageri, Hr. Thomsen! — Mine Børn er 
født i ærligt Ægteskab, vil jeg tillade mig at si'e 

Dem! 

Emanuel 

kerer paa. 

Og hva' troer Di ikke, det vil koste at opdrage 
saadan en Samling kristeligt! — Alle er man 
underkastet Arvesyndens Følger; og imellem fem 
Børn er der gerne tre, der ender som Mordere, 
Tyveknægte og Landevejsrøvere! 

Mdm. Svendsen 

rejser sig i sin Vælde. 

Hva' er det, Di sier. Menneske!.? 

Emanuel 
Man si*er, hva' man si*er! — Men nu bar 
man ikke Tid mere til at spilde sin Tid! — 
Adjøs! Man har no'et Paparbejde, man skal ha' 

gjort færdig! (Hurtig bort gennem Kekkenet) 

Mdm. Svendsen 

giver sig fnysende til at tage sit Overtej paa. 

I det samme kommer Mdm. Thomsen ind fra Butikken med 
Fru Lassbn, Fru Heilbunth og Frk. Reiersbn. 

Mdm. Thomsen 

meget beæret. 

Værsgod, Damer; det er mig en Fornøjelse! 
Bare her nu ser ordentligt ud! 

Fru Lassen 

Her er jo altid nydeligt! (Faar øje paa Mdm. Svendsen, 
stirrer paa hende uden at hilse.) 

Mdm. Thomsen 

forfjamsket. 

Det er Madam Svendsen . . . Hun har arvet . . . 

Damerne 

hilser stift. 

Frk. Reiersen 

pludselig. 

Er 'et hinner, der er Jordemo'er? 

Mdm. Svendsen 

eksploderer. 

Nej, nu kan det være nok! — Far vel, Ma- 
dam Thomsen! Og Di kan være evig forvisset 
om, at mine Ben, dem ser Di aldrig mere i dette 
Liv i Deres Skidt-Butik ! (Mod Deren.) 

Mdm. Thomsen 

efter hende. Ulykkelig: 

Men kære, lille Madam Svendsen, jeg 



Mdm. Svendsen 

vender sig i Deren. 

Og nu haaber jeg, at di ærede Damer kan faa 

Plads! (Ud. - Hovedet ind igen:) Og jeg ved meget 
godt, hvorfor di to andre Damer slæber rundt med 
det døve Spektakel: det er bare, fordi det er Borg- 
mesterens Søster: (Ud. - Hovedet ind igen:) Men jeg 

har aldrig stjaalet Roser paa Kirkegaarden ! Far 

vel! (Bort) 

Mdm. Thomsen 

hurtigt efter. 

Frk. Reiersen 
Hva* var alt det, hun sa'e? (Reret i.) 

Fru Lassen, 

der har vekslet Bliklce med Fru Heilbumth. 

Hun sa'e, at hun skulde skynde sig hjem! 

Fru Hedlbunth 
Hun ha* de været her altfor længe, sa'e hun! 

Frk. Reiersen 
Ja, der er mange, der ska' ha* Smaa i denne 
Tid om Foraaret! 

Fru Heilbunth 

ser hen mod Deren. 

Sikken en Madam! 

Fru Lassen 

« 

Hun har jo arvet! — Og det véd vi da, søde 

Fru Heilbunth, at naar Skidt kommer til Ære og 

Stodder til Mønt, saa begynder Hønsene at gaa 

med Laksko! 

Mdm. Thomsen 

ind fra Butikken. 

Det gør mig saa ondt. Damer, at Madam 
Svendsen .... 

Fru Lassen 

OYerlegent 

Lad os ikke tale mere om det Fruentimmer! 

Fru Heilbunth 
De lovede, lille Madam Thomsen, at vi maatte 
se Deres Møbler? 

Mdm. Thomsen 
Ja, værsaagod, Damer . . . . ! 

Fru Heilbunth 

til Frk. RiiERSBN. 

Vi skal se hendes Møbler! 

Frk. Reiersen 
Ih, det var da morsomt! 

Damerne 

snuser rundt i Stuen. 

Fru Lassen 

naesvist. 

Hvor har De den Sekretær fra? 

Mdm. Thomsen 
Den har saamænd tilhørt min Søns Bedste- 
far .. . 

Fru Lassen 

Vil De sælge den? 

Mdm. Thomsen 

med stille Overbevisning. 

Nej, Frue, det vil vi ikke! 

Frk. Reiersen 
Hva* si*er hun? 

Fru Heilbunth 
Hun si'er, at den har været hendes Bedste- 
fars. 

Frk. Reiersen 
Ih men nej, det var da morsomt 1 Det er et 
yndigt Stykke! 

Fru Lassen 

snuser videre. 

Bordet er ogsaa godt! 

Mdm. Thomsen 
Ja, det stod hjemme paa Salen. 

Fru Lassen 
^Sal", hæ! Hvor stor var den „Sal"? 

Mdm. Thomsen 

beskedent. 

Ja, vi kaldte den jo bare saadan .... 

Fru Heilbunth 

betragter Maleriet. 

Hvad er det for et Billede? 

Mdm. Thomsen 
Det er jo Gaardenl 

Fru Heilbunth 
Hvad for en Gaard? 

Mdm. Thomsen 
Ih men MøUegaarden, naturligvis! 

Fru Lassen 

tager Billedet ned. 

Mdm. Thomsen 

rækkor Hænderne frem for at tage Billedet. 

Fruen er nok lidt forsigtig med det . . .? 

Fru Lassen 
Det holder nok! — Hvem har malet det? 

Mdm. Thomsen 
Det har s' men min Broder Jakob, Skolelæreren. 

Fru Lassen 

hænger Billedet tilbage. 

Det kan man ved Gud se! 

Fru Heilbunth 
Er det sandt, at Deres Søn tænker paa at købe 
Møllegaarden tilbage? 

Mdm. Thomsen 

reserveret. 

Det véd jeg ikke no*et om. — Vi sidder jo 
rart nok her . . .' . Vi ønsker det ikke ander- 
ledens .... 

Frk. Reiersen 

Hva' si'er hun? 

Fru Lassen 
Hun si*er, at hun har det godt hér i Byen! 

Frk. Reiersen 
Ja, det er jo osse en yndig og fredelig lille By! 

Fru Heilbunth 

hvisker noget Jil Fru Lassen 

Fru Lassen 
Naturligvis! (TH Mdm. Thomsen;) Vi vilde gerne 
se Hane- Mortensen, Madam Thomsen. 

Mdm. Thomsen 

synker ligefrem i Knæene af Skræk. 

Ih Gu' nej, Damer, det kan Di rigtignok ikke! 

Fru Hedlbunth 
Aa hvad. Madam Thomsen? Den skal være 
saa mærkeligt 

Mdm. Thomsen 

bedende. 

Di maa ikke forlange det, Damer! Manuel 
er saa næn over den . . . .! Hvis den kom no'et 
tU .. .! 

Fru Lassen 
Snak om en Ting! Hvad shulde den komme 
til? Nu har vi gjort os den Ulejlighed at komme 
herind! 

Mdm. Thomsen 
Jeg tør ikke, Damer . . . 

Frk. Reiersen 
Hva' sier hun? 

Fru Heilbunth 
Hun si'er, at hun ikke tør vise qs Hanen! 

Frk. Reiersen 
Jo, det maa hun skam! Det var jo derfor, vi 
kom ! 

Fru Lassen 
Naa, lille Madam Thomsen I Er vi ikke Deres 
Kunder? 

Mdm. Thomsen 

Jo, det ved Gud, Di er. Damer; og vi takker 
Dem osse, baade Manuel og jeg, men .... 

Fru Lassen 

afgjort 

Naa, nu ingen Snak! — Saa gaar vi selv 
derud! 

Mdm. . Thomsen 

afværgende. 

Ak Gu' nej .... Saa vil jeg da hellere hente .... 

Fru Lassen 
Naa, ja, lad det saa blive til noget! 

Mdm. Thomsen 

hen til Kekkenderen og lytter. 

Fru Hedlbunth 
Er Sønnen hjemme.? 

Mdm. Thomsen 

hyssende. 

Hyss, ja! Han sidder oppe og arbejder . . . 

Fru Lassen 
Paa hvad? 

Mdm. Thomsen 

Paa no'en HaandkuJRferter, han har faaet Be- 
stilling paa .... (Vinker hyssende.) Nu skal jeg hente 
Mortensen ... Hvis Damerne da bli'er ved og 

vil se ham . . . ? 

Fru Lassen 

Det hører De jo! 

Mdm. Thomsen 

med et Suk. 

Ja, saa henter jeg ham da ... i Gu's Navn . . . (Ud.) 

Frk. Reiersen 
Kommer hun nu med Dyret? 

Fru Heilbunth 
Ja — a! (Til Fru LAssrar.) HvorfoF kalder hun den 

„Mortensen" ? 

Fru Lassen 

Det er efter en gammel Karl nede paa MøUe- 

gaarden. — De tog jo Hanen med herind, da de 

maatte sælge for femten Aar siden. — Aa, den 

skal være saa forfærdelig! 

Frk. Reiersen 
Hva si'er hun? 

Fru Heilbunth 
Hun si' er, at Hanen skal være saa gyselig! 

Frk. Reiersen 
Naa — aa, den bider vel in*de! 

Mdm. Thomsen 

ind med Hane-Mortensen, som hun bærer yderst forsigtig mellem begge 
sine Hænder. — Hanen er ældgammel, stivbenet, næsten fjerles paa 
Kroppen, men har to knækkede Halefjer. — Madammen sætter den fra 
sig paa Gulvet. Den vakler, inden den faar Fodfæste og staar da stiv 

og ubevægelig med hængende Hovede. 

Ja, saadan ser han ud ... . 

Damerne 

farer skrigende bort i Krogene. 

Mdm. Thomsen 

ængstelig. 

Hyss, Damer, Damer! Manuel er jo dér oppe! 

Fru Lassen 

staar med Skerterne samlet om sig. 

Nu be*er jeg Dem! Den ser ud, som den var 
gravet op! 

Fru Heilbunth 
Af Jorden! 

Frk. Reiersen 
At DFnde drejer Halsen om paa den! 

Mdm. Thomsen 

i Rædsel. 

Drejer Halsen om paa den!? Saa laa der da 

et Himmerig! (Snapper skyndsomst Dyret og fonvinder med det.) 

Fru Heilbunth 
Jeg turde ikke bo her i Huset! 

Fru Lassen 
Det er saadan en, man drømmer om! 

Frk. Reiersen 
Jeg synes nu, den saa ud, som den var 
stoppet ud! 

En Vogn ruller forbi ude paa Gaden. — Alle glemmer 
Hanen og farer til Vinduet. 

Fru Lassen 

lynslaaet. 

Saa De det!? 

Fru Heilbunth 

forstenet. 

Ja! 

Fru Lassen 
Proprietær Heimann og Fru Oppermann i Gig 
midt paa Dagen! 

Frk. Reiersen 
Hva' var 'et? 

Fru Heilbunth 

Det var Dikkedikproprietæren og Fru Opper- 

mann i Gig! 

Frk. Reiersen 

taber Herereret. 

Ih, men bevares! 

Fru Lassen 

energisk. 

Det skulde være Lassen! 

Under dette er Menneske-Mortensen kommen ind fra Bu- 
tikken. — Han er paa Hosesokker, saa Damerne har ikke hert 

ham. — Han har sat sig, med sin Snadde, paa en Stol lige 
inden for Deren i Baggrunden. — Skuler hen til Damerne og 

damper vældigt — Faar et Hosteanfald. 

Ærke, haark, haark! Gi' Fa'en ha'de min 
Hoste! 

Fru Lassen 
Du almægtige Gud, hvad er det for en Person! 

Mortensen 

hilser tavst. Spytter. 

Hruu! Ptøj! — Såten osse a' man'de ka* 
faa'et op paa een Gang! 

Fru Heilbunth 
Hvad er dette for et Hus! — (Griber FneKEN rwkr- 
SEN i Armen.) Kom ! Her er jo ikke til at være for 

Mennesker! (Haler ud l Butikken med hende.) 

Fru Lassen 

efter. 

Og saa stinker han jo! 

Gustav Wied: Thummelumsen. 4 

Mortensen 

ser efter dem. 

Stinker . . .? Hum . . .! Ja hver lugter vel 
a' sit! 

I det samme kommer Mdm. Thomsen fra Køkkenet — Hun kaster et vredt 
øjekast til Mortensen og iler efter Damerne. 

Mortensen 

ser efter hende. 

Høflighed kommer di sgunde paa Hospetalet 
a' . . . Fruentimmerne! (Damper videre). 

Emanuel 

stikker Hovedet ind fra Køkkendøren. 

Hva' er det for et Rend her er! Ka' man nu 
ikke længer ha Fred i ens eget Hus! 

Mortensen 

nikker rolig. 
GrOdaW, Mannevel! — (Med et Nik mod Butikken.) 

Sæller Du osse Fruentimmer nu? 

Emanuel 
Hum! Er Du dér.? 

Mortensen 
Som Du ser, jå! . . . Har Du lidt Tobak? 

Emanuel 

peger mod Tobaksbordet. 

Dér! 

Mortensen 

rejser sig og stopper. 

Tak, som byd^r! (Hoster). Ærke, haark, haark! 

Hruu! . . . 

Emanuel 

hurtig. 

Mortensen husker npk at spytte, i Kakkelovnen. 

Mortensen 

Javel, jeg respetere Relementerne! (Hen tU Kakkel- 
ovnen og aabner den: Ptøj! — Gi* Fa' en ha*de min 

Hoste ! (Sætter sig igen.) 

Pause. 

Emanuel 

op og ned ad Gulvet.) 
Naa? (Standser foran Morteksen.) 

Mortensen 
Rent li'e ind i det yderste Helvede, Manuel! — 
Han drikker som en Svamp og sover som en 
Stud og vaavner som et Svin og begynder forfra 
igen! Der har Du hele den store Tabel! 

Emanuel 

Men Mortensen mener dog, at han klarer sig 
til Terminen? 

Mortensen 

Klarer sig, klarer sig . . .! Men hvodden 
klarer han sig! Han sæller Himlen og Jorden, gør 
han! Og ku' han faa fat i Maanen og di elve 
Stjerner, saa gik di sgu samme Vej ! — Næi, han 
«r sgu'nde værd det Salt, han æder! Ærke, haark, 
haarkl Hruu! . . . 

Emanuel 
Mortensen maa spytte i Kakkelovnen! 

Mortensen 
Javel, javel! Naar jeg ska' spytte! — Det er 

Faerne ellers en god Tobak, Du holder! Du ry 'er 
immerhen stadig væk ikke sæl? 

Emanuel 
Nej; det smager mig ikke! 

Mortensen 

bebrejdende. 

Sma'erl? Føi, skamme Dig! Sma'er! . . . 
Ha'de je'nne min Pi ve, ku' jæ sgu li'saagodt 
smække Frikkad ellerne sammen med det samme t 

Emanuel 

uinteresseret. 

Ja, man er jo ikke alle ens . . . 

Mortensen 
Nej! det er ma' sgu'nne! 

Pause. 

Emanuel 

pludselig; lidenskabeligt. 

Om man kunde købe Gaarden i Morgen den 
Dag! 

Mortensen 
Køv, Mannel, køv! 

Emanuel 
Hva' skulde man købe for? 

Mortensen 

klemmer et øje sammen. 

Folk si' er ellers, Du har Penge . . . 

Emanuel 

Di Par Skilling! — (Griber den gamle fat i begge Skuld- 

rene og ryster ham:) Om Gud kunde la* En vinde i 
Lotteriet! 

Mortensen 
Hov, hov, Manevel, Du er da sommetider 
ir som Krudt! — Spiller Du? 

Emanuel 

forvirret; afgjort 

Nej ! 

Mortensen 
Ja, saa vinder Du sgu'nde heller! — (Hoster.) 
Ærke, haark, haark! Hruu! Ptøj! Gi Fa'en ha'de 
min Hoste! — Naa, det skulde vel ellers helst ha' 
vaaren i Kakkelovnen! — Med Forlov aa stoppe 
min Pive? 

Emanuel 

igen op og ned ad Gulvet. 

Værsgod . . .! 

Mortensen 

stopper og sætter sig. 
Pause. 

Mortensen 

pludselig. 

Næmen, se en Maskine er jo immer en Ma- 
skine, Manevel . . . 

Emanuel 

svarer ikke. 

Mortensen 

fortsætter; rolig. 

Der er Hjul, aa der er Valser, aa der er 
Krumholter, aa der er Tapper. — Aa alt- 



— 54 — 

sammen griver det ind i hinandre, aa napper li'som 
Fingre, aa holder fast . . . ærke, haark, haark! . . . 
Hva*? . . . Aa drejer rundt, aa maler, aa river 
i Stykker, aa flænser . . . 

Emanuel 

standser. 

Du tænker paa Møllen? 

Mortensen 
Jæ tænker paa Møllen, ja! For det er jo os se 
en Maskine, ser Du ... . 

Emanuel 

usikker. 

Ja, men .... hva* .... 

Mortensen 

rolig. 

Gu' er en en Maskine! — Jæ kom engang for 
nær med min Frakke, aa Tænderne fik fat . . . 
aa ha'de ikke din salig Fa er vaaren til Stede aa 
standset Hjulet i en Ruf, saa ha' de jæ'nne ædt 
mange Hornfisk efter den Daw! . . . Hruu! Ptøj! 

Emanuel 

mere og mere forvildet. 

Næi, di var jo svært bange for, at man skulde 
komme for nær ved Værket, da man var Barn . . . 
men . . . 

Mortensen 

nikker. 
Javel, ja! — , (Fikserer ham skarpt.) Næmen . . . 

hva' . . . jæ . . . vilde . . . Si'e . . . (BUnker som en 

Ugle.) Kornelius kommer jo til Tider paa Møllen, 
om han osse sidder sine længste Timer paa Lin- 
denborg Kro . . . 

E\IANUEL 
begynder at fatte; stiv af Skræk. 

Kornelius .... 

Mortensen 

rolig. 

Kornelius, jo! — Aa saa er han jo for det 
meste svirende; saa . . . hva*.^ ... om En finke- 
rerte lidt ved ham . . . 

Emanuel 

i Rædsel. 

Nej, nej! Saadan noet maa Du ikke drive 
Spøj med, Menneske-Mortensen . . .! 

Mortensen 

rolig. 

Spøj? — Jæ driver Faerne ikke Spøj! 

Emanuel 

bleg. 

Jamen .... 

Mortensen 

stadig rolig. 

Ska han kaske ikke væk, før Du ka faa 
Gaarden ? 

Emanuel 
Jo ... . 

Mortensen 
Har Du kaske ikke faaet Ordre paa det af din 
egen salig Far i Drømme.^ 

Emanuel 
Jo . . . jo, men . . . 

Mortensen 
Naa, der ser Du! . . , Aa hva'enten saaden 
en Mulæsel kommer avej paa den ene, eller . . . 

Emanuel 

skriger hjælpelast 

Nej, nej! Man vil ikke ha det! 

Mortensen 

rolig. 

Godt, Manevel, godt! Saa la*er vi Kruse- 
mynten vokse! . . . Men saa bekommer bare ikke 
Du Gaarden! — Faar jeg stoppe min Pive? 

Emanuel 

op og ned ad Gulvet. 

Værsgod .... 

Mortensen 

hen at stoppe. Vender sig pludselig. 

Naa? . . . Ska' vi saa pille lidt ved ham? 

Emanuel 

hidsig. 

Nej, har man jo sagt! — La' saa være med 
det Vrøvl! — — Og sæt, han gik igen derude! 

Mortensen 
Saa udrydede vi ham engang til, lille Manevel! 
Der gi's da aa Midler for det! 

Emanuel 

hjælpelest rokkende. 

Nej, nej! Man vilde hverken faa Ro Dag eller 
Nat .... 

Mortensen 
Naa — aa, Du bli'er da vel ikke søsyg a' aa 
knække en Lus! (Stærkt.) Han spolerer Gaarden 
rent og kompakt for Dig, Manevel, hvis Du nne 
skrider til! 

Emanuel 

stikker Fingrene i Orene og skriger. 

Man vil ikke børe mere! Man vil ikke høre 
mere! 

Mortensen 

rolig. 

Saa tier vi, Manevel! saa tier vi! — Det er 
da ellers mest for din Skyld, a En præker! — 
Og saa lidt for min egen osse, for ma' har da 
vaaren som en Lem a' Familien, fra før ma' ku' 
skrælle en Katøffel . . . . ! 

Mdm. Thomsen 

ind fra Butikken. — Ser hastigt fra den ene til den anden. 

Hva' snakker I to om.^ 

Mortensen 

damper uden at svare. 

Emanuel 

hidsig. 

Det rager ikke et Fruentimmer! 

Mortensen 

nikker bifaldende. 

Det var Ret! 

Mdm. Thomsen 

stiver sig op. Til Mortensen. 

Hva' er det. Du gaar og sætter i Drengen, 

Mads Mortensen? Han er altid rent kulret, naar 
Du har vaaren her! 

Emanuel 

sumper i Gulvet 

Været, været! hedder det! 

Mdm. Thomsen 
Aa — aa, jæ er snart ligeglad 1 (ta mohtdisih.) Hva* 
er det for Utuskestreger, Du sætter i ham, spør jeg? 

Emanuel 

imod hende med leftet Haand. 

Pas Dig sæl, Mor! Og hold din Mund! 

Mdm. Thomsen 

synker igen sammen. 

Mortensen, 

der har siddet rolig og uudforskelig og dampet, rejser sig. 

Ja, saa vil jæ se aa liste hjemad .... 

Emanuel 
Bryd Dig ikke om hende ! Her er det En sæl, 
der raaderl 

Mortensen 
Ja, det mærker jæ! — Naa, farvel, Manevel. 
Aa sku' Du komme paa andre Tanker, saa .... 

Emanuel 

stamper. 

Nej, har man sagt! 

Mortensen 
Naa, jaja, jaja! — Ja, saa gaar jæ. — Jæ ka' 
vel ta' den Slat Tobak med derhenne? 

Emanuel 

paa Post, lysvaagen. 

Tobakken . . .? Ja, se, man ha' de jo ellers 
tænkt ... at den skulde Du ryge, naar Du kom 
her . . . 

Mortensen 

Aa ja . . . Men stoppe faar jeg da? 

Emanuel 
Stop, stop! Værsgod! 

Mortensen 

stopper. 
Pause. 

Mortensen 

Ja, saa, far vel, Manevel! — Far vel, Madam 

Thomsen! 

Mdm. Thomsen 

svarer ikke. 

Emanuel 

slaar ud med Haanden. 

Far vel! Far vel! 

Mortensen 

hinker ud gennem Butikken. 
Lang Pause. 

Mdm. Thomsen 

forsagt. 

Morbror Jakob er her med Wulfdine, Manuel . . . 

Emanuel 

tier. 

Mdm. Thomsen 
Di er kommen med Sognefogdens . . . Han 
holder hos Elius Andersen . . . 

Emanuel 

tier. 

Mdm. Thomsen 
Di var et Rend herinde før og sa e, at di kom 
igen .... 

Emanuel 

vender sig brat. Eksploderer. 

Hva' rager din forsultne Familie mig! 

Mdm. Thomsen 

napper forskrækket Kaffetejet og forsvinder med det i Kekkenet. 

Emanuel 

sidelæns op og ned af Gulvet. Slaar ud raed den lange Arm. — Kommer 

med enkelte heje Udbrud. 

Aldrig, aldrig 1 — Man gør' et ikke! — Hvor 
kan Gud indgive et Menneske saadan Tanker! — 
Man bekommer nok Gaarden paa kristelig Vis! — 
Bare vente, vente taalmodigen ! (Synker om i en stoL 
Klagende:) Ak, ak, nu har man ventet i femten lange 
Aar! — Aa, lille Vorherre, lille Vorherre, Ens 
Ho'ede, Ens Ho'ede . . .! 

Mdm. Thomsen 

er kommen ind. — ' Betragter ham bekymret. — Hun lægger en Haand 

paa hans Skulder. 

Er Du syg, lille Manuel . . .? 

Emanuel 

farer sammen. — Op. 

Nej, man er ikke! — Men man bli'er det nok! 

Mdm. Thomsen 

klapper ham. 

Saa, saa . . .! Du er osse saa altfor hidsig 

paa 'et . . .! 

Emanuel 

lige ved at overgive sig. 

Man er saa hjertelig træt af al dette Slideri 
og alle di Tanker .... 

Mdm. Thomsen 
Det er osse hver Gang, Mortensen har vaaren 
her, saa .... 

Emanuel 

fra hende. 

Altid skal Du hugge paa Mortensen! 

Mdm. Thomsen 
Men det er osse ham, der sætter det onde i 
Dig, Manuel .... 

Emanuel 
Mortensen er vos en trofast Medhjælp ! Og det 
har han været, fra den Tid En laa i Vuggen! 

Mdm. Thomsen 
Jo, jo . . . Men ... 

Emanuel 
Og hvor skulde En kunne holde Øje med 
MøUegaarden, om ikke Menneske-Mortensen bragte 
En sine Tidender! 

Mdm. Thomsen 

bedende. 

Jeg synes, Du skulde slaa den Gaard a' 
Ho'edet, lille Manuel . . . 

Emanuel 

hidsig. 

Det véd man, det véd man! Ens egen Mor 
danser paa Ens Hjerte! 

Mdm. Thomsen 
Nej, det gør jeg ikke. Manuel; men vi kunde 
jo sidde vor Tid ud her og ha* det roligt og frede- 
ligt, bare Du . . . 

Emanuel 

hidsigere og hidsigere 

Ens egen Mor bryder sig ikke om, at Ens 
Livsmaal gaar i Fløjten! — Ens egen Mor blæser 
ad Ens dyreste Ønsker! — Ens egen Mor saa En 
helst kørt paa Galeanstalten . . . med fire for, 
for saa gik det hurtigere! 

Mdm. Thomsen 

terrer øjnene. 

Manuel, Manuel . . .! 

Emanuel 

indtrængende. 

Har En da ikke sagt Dig, at En bryder sig ikke 
om andet i Verden end at faa Ens Fødegaard tilbage! 
Har En ikke sagt Dig, at En har lagt Skilling 
paa Skilling i disse femten Aar for at faa Gaarden 
tilbage! Har En ikke læst for Dig om Aftenen i 
sine Historiebøger, at der er no'et, der hedder højere 
Hensyn, som et Menneske skal kæmpe for! — Og 
har En ikke sagt Dig, at Ens egen Fader har 
aabenbaret sig for En i Drømme og lovet, at En 

skal faa Gaarden tilbage, bare En holder ud og 
sætter sin Lid til Vorherre . . , deroppe 

Mdm. Thomsen 
Jo, jo . . . Men jeg mener nu, a' vi vilde ha' 
det meget roligere, som vi har det! — Og hvis 
Du nu bare vilde gøre Alvor a det med Wulf- 
dine . . . Hun har jo da no'en Skillinger, og saa 
kunde vi lave en større Forretning . . . 

Emanuel 

slaar ud med Armene. 

En har ikke Tid til at tænke paa Elskov og 
Fjas! 

Mdm. Thomsen 
Du véd jo dog, at lille Dine ... 

Emanuel 

værdig og afgerende. 

En véd, at Pigen nærer en brændende Kær- 
lighed til En! — Men før man sidder som Ejer 
derude paa den fædrene Gaard, før ønsker man 
ikke at indlade sig i noget som helst Slags Forhold 

til en Quinde ! (Slaar en Haand ned i Bordet :) Og Gaarden 

vil man ha', om man saa skal vente i femten 
Aar til! Hva' staar der ikke hos Digteren: 

Vent og haab, vær sejg som Staalet, 

Da du langer vel til Maalet! 
(Med lysende øjne:) Og tænk saa, Mor Karen, naar vi 
ruller ind paa Møllegaarden! Hestene skal være 
pyntede med grønt, og Flag skal der være . . . 

Mdm. Thomsen 
Der er di fremmede, Manuel .... 

Emanuel 

vender sig fortrydelig. 

Hum . . .! 

Morbror Jakob og Wulfdine 

er stille kommet ind fra Butikken. 

Morb. Jakob 
Goddag i Stuen! ... I herte nok ikke, det 
ringede.? (Stikker paa Næven:) Goddag, Søster Karen 1 
— Goddag, Emanuel! . . . 

Emanuel 

tier. 

Mdm. Thomsen 

forlegen. 

Værsgod og ta' Plads! — Værsgod og sæt 
Dig, Wulfdine . . .! 

Wulfdine 

lille, fed, kebmandsklædt. — Hun er yderst genert og forlegen. — Staar 
og vrider sig op ad Dørkarmen uden at turde vove sig frem paa Gul- 
vet. — Hun kaster hastige og sky Blikke hen mod Emanuel. 

Morb. Jakob 

forklarende til Emanuel. 

Ja, Dine vilde jo gerne et lille Løb til Byen; 
og saa kørte vi med Sognefogden. — Hun har 
faaet sig et nyt Syskrin. — Vis dog Emanuel dit 
Skrin, Dine! 

WULFDINE 
genert-vrippen. Vrider sig op ad Derkarmea. 

Du ka' da osse la' mig være i Fre', Far! 

Hun staar med et blomstret Lommeklæde i Haanden. Det er knyttet om 

en firkantet Genstand, Syskrinet. — I sin Forlegenhed vrider og vender 

hun denne Pakke og er undertiden lige ved at tabe den. 

Pause. 

Mdm. Thomsen 
Det er osse et nydeligt Vejr . . . 

Morb. Jakob 
Ja, Vejret er ikke at klage paa, Søster Karen . . . 

Pause. 

Morb. Jakob 
Vi har ta'et en halv Tønde Kartofler med til 
Jer, Emanuel. — Den staar henne hos Elius An- 
dersen. 

Emanuel 

formildet ved Gaven. 

Tak, Morbror Jakob! — Ja, den Slags Urter 
vokser jo ikke gratis herinde paa Stenbroen! 

Morb. Jakob 
Næi. — Men jeg vilde da nok ha' Sækken 
med igen. 

Emanuel 
Naturligvis; Sækken er jo din. 

Mdm. Thomsen 
Det var rigtig net af Dig, Bror Jakob. 

Morb. Jakob 
Aa ja saamænd . . . Men det var da ellers 

Gustav Wied: Thummelumsen. 5 

Dine, der fandt paa det. Emanuel holder saa 
meget a' vore Kartofler, sagde hun ; de er saa fede. 

Alle 

ser hen mod Wulfdine. 

WULFDINE 

grædefærdig. 

Hva' ska' I allesammen glo hen paa mig for! 

Mdm. Thomsen, 

der har fattet lidt Mod. 

I bli'er vel hos vos i Dag? Mad ska* I jo ha', 
saa I kan jo li'sgodt ta' den hér! 

Emanuel 

bistert. 

Hum . . . ! 

Morb. Jakob 
Ja — a. Tak, som byder . . . 

Mdm. Thomsen 

vanvittig dristig. 

Og vil I overnatte, saa kan vi vel osse skaffe 
Plads til det . . . 

Emanuel 

eksploderer. 

Du snakker! Vil Du ha dem i Spisekammeret 
ka*ske! 

Wulfdine 

synker i Knæ. 

Morb. Jakob 
Næi, ellers Tak, Søster, men vi ta'er da hjem 
med Sognefogden. — Jeg har jo min Skole . . . 

Emanuel 

mod Moderen. 

Ja, han har jo sin Skole, saa Du kan da be- 
gribe, at han ikke saadan kan ligge og boltre sig 
ude om Natten! 

Trykket Taushed. 
Butiksklokken ringer. 

Et Telegrafbud 

ind. Overrækker Emanuel et Telegram. 

Emanuel 

brydsk. 

Hvad er det.? (Mod Moderen:) Har Du nu lavet 
Regninger igen? 

Budet 
Nej, det er et Telegram. (Ud.) 

Emanuel 

skælvende. 

Et Telegram . . .! 

Mdm. Thomsen 

forfærdet-bekyraret. 

Aa, Gu', Manuel dow, hva' ka' det være . . . ! 

Emanuel 

vender og drejer nervøst Telegrammet, 

WULFDINE 
grædefærdig. 

Smid det Manuel, smid det! 

Morb. Jakob 

Sludder, Dine! — Bræk det hellere, Emanuel; 

saa faar vi jo se, hva' det er! 

5* 

Mdm. Thomsen 

i Angest. 

La' Morbror brække det, lille Manuel . . .1 

Emanuel 

stiver sig op. 

Snak, Mor Karen, man er da vel sæl et Mand- 
folk! :Atter nervest:) Men . . . men, man maa bede 
Jer gaa lidt ud i Butikken . . . man véd jo nok, 
hvad det er . . . det vil sige, man véd det jo 
ikke! . . . men ... vil I ikke . . . man vil helst 
være lidt alene . . - . 

Morb. Jakob 

rejser sig. 

Kom Søster Karen, la' Emanuel brække det i 
Fred . . . Dine skal ha' nogle Sager ude i Bu- 
tikken. 

Mdm. Thomsen 

ængstelig. 

Jo, men .... 

Emanuel 

haardt. 

Gaa saa! -- Man skal nok kalde . . .! 

Mdm. Thomsen 

mod Butikken. 

Aa Gu', saaden et, har han aldrig faaet før! 

Morb. Jakob 

trestende. 

Naa, naa. Søster; det retter sig nok,, skal Du 
se, det retter sig! — Kom saa Dine! 

De gaar ud i Butikken. 

Emanuel 

aabner med nerves Hust Telegrammet og læser: 

Emanuel Thomsen 

Gammelkøbing. 

50,000 faldet paa Deres Nummer. — Deres 
Andel altsaa 12,500. 

Svendsen. 

(Styrter ligefrem paa Knæ.) 12,500! — 12,500! man 

takker Dig lille Gud Fader i Himmelen ! — (Springer 
op.) Mor Karen! Mor Karen! 

Mdm. Thomsen 

hurtig ind fra Butikken fulgt af de andre. 

Emanuel 

falder paa Knæ for hende. 

Man har været et slet Menneske . . .! 

Mdm. Thomsen 

forfærdet. 

Men Manuel dow . . . ! Lille Manuel dow . . . ! 

Emanuel 

rejser sig, straalende over hele Ansigtet og slaar sejersstolt ud med den 

lange Arm. 

Men nu kan man købe MoUegaarden, hva' Dag, 
man vil! 

Tæppe. 



TREDJE BILLEDE 



Samme Dekoration som i anden Akt. — Henad Aften. — 
Dug paa Divanbordet med Rester af Aftensmaaltidet. 

Emanuel, i pragtfuld Slaabrok og med en lang Pibe i 
Munden, staar ved den aabne Der ud til Butikken og giver sine 
Ordrer til nogle Flyttefolk, der er i Færd med at bringe de 
sidste Sager fra Butikken ud paa en Flyttevogn: 

Ja, saa er det Reolen dér! — Naa, naa forsigtig F 
pas paa Glasdøren, Niels Larsen! — Saa, det gik 

jo! Og saa si'er I til Fuldmægtigen, at man 

sæl skal komme hen og tale med ham i Morgen. 
— Hva'.^ — Nej, det andet skal blive her! — Far 

vel! Far vel! (Tager sin Portemonnæ op.) Aa høT lidt 

hér ! — Her har I en Krone til 01 ! — - Ikkke no'et 

at takke for ! — Far vel ! (Lukker Døren. Frem i Stuen.) 

Morb. Jakob. 

sidder midt i Sofaen og damper paa sin selvbeslagne Merskumspibe. 

Emanuel 

gnider sig i Hænderne. 

Saa, nu slap man da Enden paa det Butiks- 
vrøvl! — Vorherre er god, bare man holder ud! 

Morb. Jakob 
Ja, aaja ... Og Du har osse sagt alle dine 
Pladser op? 

Emanuel 

med en Haandbevægelse. 

Alle! — Man har længe nok maattet springe 
Badut for di storsnudede Byfolk! 

Morb. Jakob 
Og nu vil Du købe Gaarden? 

Emanuel 

Ja. 

Morb. Jakob 

Har Du snakket med en Prokurator? 

Emanuel 

undvigende. 

Det haster jo ikke! Man behøver jo bare at 
melde sig, saa har man den! — (Gnider sig ret inder- 
lig vel til Mode i Hænderne.) Man har Lyst til at gaa lidt 
herinde og spille Kavaler først! — Gaarden render 
jo ingen Steder! 

Morb. Jakob 
Nej, aanej .... 

Emanurl 

trækker en Pakke frem under Sofaen. 

Nu skal Morbror se, hvad man har købt til 

Mor Karen og Kusine Dine! (Aabner Pakken og tager to 
med pralende Blomster broderede Silkeforklæder frem, — Breder dem 

ud:) Hva' Morbror, di har vasket sig!? 

Morb. Jakob 

uvillig. 

Du er ble'en saa flot, Emanuel. 

Emanuel 

alvorlig. 

Man har saameget at gøre godt igen, Mor- 
bror! Man har været et slet Menneske i alle di 
onde Aar! — En har jo gaaet rundt med et trist 
Lune over sin Karakter, fordi En hverken vidste 
ud eller ind! — (Oiad.) Men nu da Glæden er be- 
gyndt at spire, saa bli'er man god! 

Morbr. Jakob 
Ja — a ... Du skulde se at faa Carl Johansen 
med ud at se paa Gaarden. 

Emanuel 

overlegent. 

Man er vel sæl Landmand! 

Morb. Jakob 
Jo, saamænd jo ... . Efter min Formening 
skulde Du nu købe straks, naar Du da vil 
købe .... 

Emanuel 
Aa, lad bare Kornelius sidde og hoppe der- 
ude til Terminen! Des mørere bli'er han! 

Morb. Jakob 

/va, ja .... 

Emanlel 

med lysende øjne. 

Det bli'er en stolt Dag, den Time, man holder 
sit Indtog, Morbror! 

Morbr. Jakob 
Det gør 'et . . . 

Emanuel 
En var et lille Trip derude omkring i Søndags, 
Dagen efter, man ha'de vundet i Lotteriet .... 
Det er dog vist et Smøleho'de, ham, min Nabo, 
Greven paa Lindenborg! (Muntert) Det trænges vist 
svært, at man kommer ud og gi'er ham et godt 
Raad engang imellem. 

Morbr. Jakob 
Aa ja, gode Raad kan vi jo alle trænge til . . . 

Emanuel 
No*en a' vos, ja! 

Butiksklokken ringer. 

Emanuel 

springer op. 

Hva' er det! — Hvem er det? 

Frk. Reiersen 

ind. 

Emanuel 

imod hende. Brydsk. 

Hva' vil Di? 

Frk. Reiersen 

bange. 

Er Madam Thomsen ikke til Stede? 

Emanuel 
Min Fru Moder er optaget i Huset! — Hva' 
vil Di? 

Frk. Reiersen 
Jeg vilde gerne ha* en halv Alen flad Elast! 

Emanuel 

overlegent. 

Di gaar vist forkert! 

Frk. Reiersen 

med Røret. 

Hva* si'er Di? 

Emanuel 

raaber. 

Di maa gaa om i en anden Gade, si'er man^ 
Vi handler ikke mere! 

Frk. Reiersen, 

der stadig angestfuld holder sig et Par Skridt borte fra ham. 

Hva' gør Di 'nte, si'er Di? 

Emanuel 
Nej! Ens Fornedrelsestilstand er til Ende! 

Frk. Reiersen 
Jeg vil heller handle med Deres Mo*er! 

Emanuel 

arrig. 

Vrøvl! — Di skulde se og faa Dem et Rør tiH 

Frk. Reiersen 
Hva' si'er Di? 

Emanuel 

brøler i Røret. 

Man vil se Dem hængt! 

Frk. Reiersen 

flygter mod Deren. 

Ih, Du forbarmende, Menneske . . . . ! 

Emanuel 

som fer. 

Gaa Di ud til Deres Roser! 

Morbr. Jakob 

manende. 

Emanuel, Emanuel 

Butiksklokken ringer. 

Fru Lassen og Fru Heilbunth 

ind. 

Fru Lassen 

slaar Hænderne sammen. 

Nu be'er jeg Dem, Fru Heilbunth! saa er det 

dog sandt! 

Frk. Reiersen 

hen til hende som for at sege Beskyttelse. — Peger paa Emanuel. 

Han har ingen Dannelse! 

Emanuel 

bresig mod Damerne. 

Di gaar vist fejl i Byen, mine Damer! 

Fru Heilbunth 
De har altsaa ophævet Butiken! 

Fru Lassen 
Og sagt alle Deres Pladser op! 

Emanuel 

bukker ironisk. 

Med Deres Tilladelse ja! — Man er ked af at 
springe Badut! 

Fru Heilbunth 
Springe Badut? — Hvor er Madam Thomsen? 

Emanuel 
Min Fru Moder er beskæftiget i di indre Ge- 
makker! — (Med en Haandbevaegelse mod Frbr. Jakob.) Man 

har Gæster, som Di ser! 

Fru Lassen 

dirrende. 

Er det Deres Hensigt at vise os Døren .^ 

Emanuel 
Det er, som Damerne behager! 

Fru Heilbunth 
Og Deres Moder, som havde lovet os seks 
Pund Uldgarn til Asylet! 

Emanuel 

Portemonnæen frem. 

Man er villig til at refundere det fornødne i 

Penge! 

Fru Lassen 

sprutred. 

Un — næi . . . ! 

Frk. Reiersen 
Hva' si'er han? 

Fru Heilbunth 
Han er bleven vanvittig! 

Fru Lassen 
Aldrig sætter vi vore Ben her mere! 

Emanuel 
Her vil heller ikke være Brug for dem! 

Fru Heilbunth 

griber fat i Frk. Rehcrsen. 
Kom ! (Haler af med hende.) 

Fru Lassen 

foran Emanuel. Dirrende.) 

Der er visse Folk, som . . . som . . . som . . . 

Uff ! (Ud efter de andre.) * 

Emanuel 

bukker. 

Ganske af Fruens ærede Mening! (OmmodMbr. 

Jakob:) Man kan muntre dem, hva'? (Gnider sig fro i 

Hænderne.) Man kan muntre dem med Delikatesse, 

hvaM 

Morbr. Jakob 

Jo, aajo . . . Men er Du ikke en Kende vel 

haard. Søstersøn? 

Emanuel 

Haard?! — Di har rendt rundt paa Ens Hjerte 

i femten Aar! 

Mrbr. Jakob 

Aajo, saamænd . . . Folk kan jo stundom være 

vilde nok! — Men naar Du nu faar Gaarden, er 

Du jo din egen Herre .... 

Emanuel 

begejstret. 

Det er man! Og al Ting derude ska' laves 
som i Bedstefars Tid! Man har jo ikke tænkt 
paa andet, siden man blev jaget derfra med Skam 

og Skændsel! — Blomster ska' der plantes i Ha- 
ven! Og Søen skal renses op! Og Vinduer o^ 
Døre skal males grønne! . . . Det er Haabets 
Farve, Morbror Jakob! Det er ^Haabets skinnende 

Farvel 

Morbr. Jakob 

Jo saamænd, det er 'et jo ... . Men der skal 

ellers Penge til, Emanuel . . . .! 

Emanuel 

slaar sig paa Lommen. 

Dem har man! 

Morbr. Jakob 
Jo — o .... Men Landbruget . . . hva' gør Du 
ved Landbruget? 

Emanuel 

Hot. 

Man ta'er sig en flink Avlskarl! — Og Men- 
neske-Mortensen passer Møllen ! — Og Mor, og En 
sæl sørger for Huset og Haven! 

Morbr. Jakob 

pravende. 

Karen er jo gammel .... 

Emanuel 
„Karen** er en Knop! 

Morbr. Jakob 
Jo, aajo . . . .! 

Emanuel 

skælmsk. 

Og En kunde maaske ogsaa falde paa at 

gifte sig, Morbror; nu En har faaet Smør til 
Brødet I 

Morbr. Jakob 

med opmørksomme øjne. 
Jo — O — O 

Emanuel 
Om Gud Herren vilde lade En træffe en dertil 
passende Quinde! 

Morbr. Jakob 
Den sande Quinde er vanskelig at komme over, 
Emanuel .... 

Emanuel 
Med Guds Hjælp, Morbror! Han har standen 
En bi til Dato! 

Morbr. Jakob 

tavende. 

Du har kanske allerede set Dig en ud . . .? 

Emanuel 

redmende. 

Hæ ! 

Morbr. Jakob 

En af denne Bys Døtre kanske? 

Emanuel 

afgjort. 

Nej, en Byflane ta'er man aldrig! 

Morbr. Jakob 

lettet 

* 

Nej, aanej .... Quinden trives bedst paa de 
brede Marker! 

Pause. 



/ 

Man damper heftigt af Piberne. 

Emanuel 

filosofisk. 

Der gives mangfoldige triste Ægteskabsforbin- 
delser, Morbror Jakob! 

Morbr. Jakob 
Aaja, saamænd, ja ... . 

Emanuel 
Jo; man har set en Del! 

Morbr. Jakob 
Manden skal være Quindens Hovede! 

Emanuel 
Naturlig, ja! Men man skulde dog ogsaa 
gerne have Kærlighed til hverandre . . . 

Morbr. Jakob 

Kærligheden kommer med det engere Samliv, 

Emanuel! 

Emanuel 
Ikke altid, Morbror .... 

Morbr. Jakob 
Aanej, saamænd, nej . . . Ikke altid .... 

Kornyet Dampen. 

Morbr. Jakob 

provende. 

Min Dine er jo osse i den Alder, at en om- 
hyggelig Fader maa se sig om efter en god Ægte- 
fælle .... 

Emanuel 

undvigende. 

Ja, Dine er jo kuns et Par Aar yngre end En 
s^ei ... 

Morbr. Jakob 

Ja — a . . . (Rykker frem med Tropperne.) Og hun har 

jo et Par Skilling til bedste . . . 

Emanuel 

som fer. 

Det har hun vel ... . 

Morbr. Jakob 
Det har hun, ja . . . Hun er jo eneste Barn. 
Og saa faar hun jo det hele . . . 

Emanuel 
Ja ... . Hvormeget, mener Du , . . .? 

Morbr. Jakob 
Aa, en fem — seks Tusind 

Emanuel 
Hum .... ja det var jo en god Skilling .... 

Pause. 

Morbr. Jakob 

forsøgende. 

Han, Morten Hansen, Du véd, i Græsted, han 
har jo forhørt sig om hende .... 

Emanuel 

lukket. 

Naa, har han det? Ja, han sidder jo paa en 
god lille Gaard .... 

Gustav Wied: Thammelumsen. 6 

Morbr. Jakob 

noget skuffet. 

Aajo, saamænd, ja ... . Men baade jeg og 
Søster Karen ha*de da ellers tænkt, at vi heller 
vilde ha', at hun skulde blive i Familien .... 

Emanuel 

som fer. 

Naa ha' de I det 

Pause. 

Emanuel 

tager en Avis og læser. 

Morbr. Jakob 

skæver til ham bag Piben. 

WULFDINE 
ind fra Kekkenet med en Bakke. Bliver staaende forlegen og knækker 

i Knæene. 

Emanuel 

venligt, 

Ta' Du kun Sagerne ud, Dine; man kan godt 
læse Avisen alligevel . . . 

WULFDINE 
genert. 

Pas Dig sæl; der er ingen, der har spurgt 

Dig . . . (Knækker nærmere til Bordet og begynder at sætte Tal- 
lerkener og Kopper paa Bakken.) 

Emanuel 

rejser sig og tager det ene Forklæde. 

Se her, lille Dine, det er til Dig! 

WULFDINE 
ved at besvime af Forlegenhed. 

Hva' render Du og køber Forklæder til mig 
for . . . .? Det er der ingen, der har bedt Dig 

om .... 

Emanuel 

giver hende Forklædet og sætter sig atter til Avisen. 

Morbr. Jakob 

rejser sig. 

Ja, jeg gaar et Løv ud til Søster Karen. Jeg 
har et Par Ord og skal ha afgjort med hende . . . 

WuLFDINE 

vrider sig. 

Nu ska' jeg . . . (vii flygte.) 

Morbr. Jakob 

griber hende i Armen. 

Nej, bli' Du her og pas din Syssel! (Ud.) 

WULFDINE 

sveder af Generthed. 

Pause. 

Emanuel 

bliver opmærksom paa et Avertissement i Bladet. — Læser det halvhejt. 

„Førstkommende Søndag den 14. Maj, Aften 
Kl. 7 Vi, afholder Borgerforeningen sin aarlige 
Stiftelsesfest med det sædvanlige Festmaaltid og 
paafølgende Bal. 

Bestyrelsen." 

(Mod Wulfdine:) Vil Ens lille Kusine med til Bal paa 

Søndag? 

6* 

WULFDINE 
taber en Gaffel af Forlegenhed. 

Pas Dig sæl ... I 

Emanuel 

rejser sig og tager Gaffelen op. 

Hva* si' er den lille Dine til at komme til at 
danse med Fætter Manuel? 

WULFDINE 
ryster af Angest 

Jæ vil blæse Dig et Stykke ... .1 

Emanuel 

tager hende under Hagen. 

Sikke no'en røde Roser hun har paa sine smaa 
Kinder! 

WuLFDINE 
skælvende, grædefærdig. 

Hva' kommer det Dig ved 

Emanuel 

slaar med kry Holdning et Slag hen til Vinduet og ser ud. 

Sikket ma'esløst Vejr! Ska' vi gaa en lille 
Tur ned paa Kirkestien, Dine? 

Wulfdine 
Ja, gaa Du bare . . . Der er ingen, der har 
haft Bud efter at spadsere med Dig ... 1 

Emanuel 

klapper hendes Kind. 

Nu gaar man op og gør sig i Stand til Prome- 
naden! — (Skælmsk:) Skal vi invitere de gamle 
med? 

WULFDINE 

Ja værs'godj. . .! Hva' kommer det mig ved . . .1 

Emanuel 

overvejer. 

Jo, man anser det for det korrekteste! (Ud.) 

WuLFDINE 
ser henrykt og betaget efter ham. 

Morbr. Jakob og Mdm. Thomsen 

ind. 

Mdm. Thomsen 

hen at klappe Wulfdine. Glad. 

Nu skal vi rigtignok ud at spadsere med Ma- 
nuel, lille Dine! 

Wulfdine 

vrippen. 

Hva' har I allesammen saa travlt med mig 
for .... 

Morbr. Jakob 

Naa, naa, Dine! 

Wulfdine 
I ka' jo passe Jer sæl .... 

Morbr. Jakob 
Hva' sae Emanuel til Dig, lille Dine? 

Wulfdine 

grsedende. 

La' mig være i Fre', si*er jeg . . .1 

Mdm. Thomsen 
La' hende sunde sig paa det, Bror Jakob . . .! 

Morbr. Jarob 
Aa ja saamænd, Søster, la' hende det. — 
Det retter sig vel . . . 

Mdm. Thomsen 

mildt. 

Gaa Du kun ud med Sagerne, lille Dine! Du 
behøver ikke at vadske op før bagefter; nu ska vi 
jo ud og spadsere . . . 

WULFDINE 
terrer Næse og øjne 

Jæ vil vadske op først .... 

Mdm. Thomsen 
Ja, gør Du saa det da ... . 

WuLFDINE 
knækker ud med Bakken. 

Pause. 

Morbr. Jakob 
Mon han har bestemt sig for hende. Søster? 

Mdm. Thomsen 
Ja— a, no'et har han da gjort ved hende .... 

Morbr. JaKOB 
Det har han vel ... . Men det var jo ellers 
bedst, om vi fik fuld Besked, for han, Morten 
Hansen i Græsted, vor Nabo, har da ellers for- 
hørt sig om hende .... 

Mdm. Thomsen 
Ja— a, det var jo en god Stilling for hende at 
komme i . . . 

Morbr. Jakob. 
Men jeg sa'e da til Emanuel, at baade jeg og 
Du helst vilde, at Dine blev i Familien .... 

Mdm. Thomsen 
Sae Du ham, at hun ha' de no'en Penge? 

Morbr. Jakob 
ja a • . • . 

Mdm. Thomsen 
Aa, Gu' give dow. Manuel ku' beslutte sig til 
a ta hende! Og saa bli'e her i Byen og lave sig 
en Forretning .... Hva' ska' vi ude paa den 
Gaard.? Han ka* jo ikke styre den .... 

Morbr. Jakob 
Næi .... men han slipper den ikke 1 

Mdm. Thomsen 
Og hva' ska' der saa bli'e a vos, naar vi gaar 
Fallit en Gang til . . . (Grædende:) Det var saa for- 
færdeligt sidste Gang, li'som vor Far var død og 
saa rykke ud. fra det hele ... .1 

Morbr. Jakob 

tresten de. 

Naa, naa. Søster . . . Det retter sig! Alting 
retter sig, bare vi gi' er Tid . . .! 

Mdm. Thomsen 

terrer Øjnene. 

Det gør 'et vel .... ! Gaar Du saa op til 
ham.? 



— 88 — 
Morbr. Jalob 

trykker sig. 
Ja cl • • • 

Mdm. Thomsen 
Han er ovenpaa og gøre sig i Stand til Spad- 
sereturen. 

Morbr. Jakob 

Ja— a ... jeg maa vel derop .... 

Mdm. Thomsen 
ja a ... 

Morbr. Jakob 

Kunde ikke heller Du, Søster .... 

Mdm. Thomsen 

i Angest. 

Nej! . . . Han har ingen Agtelse for mig . . .! 

Morbr. Jakob 
Næi , det har han vel ikke . . . . ! (Med et Suk). 

Ja, Saa gaar jeg .... (Langsomt ud igennem Køkkenet.) 

Mdm. Thomsen 

pusler rundt og ger sig i Stand til Turen: Tager Forklædet al og Hat 

og Overstykke frem af Sekretæren. 

Ork jaj ork ja! Di Børn, di Børn! (ButiksWokken 

ringer. Madammen studser og gaar hen og aabner Deren i Baggrunden. — 

Knikser overrasket.) Godaften, Diherrer! — Værsgod og 
kom indenfor. 

Overlærer Clausen, Toldkontrollør Knagsted og 
Sagfere r Nusqaard ind. Hilsen. 

Knagsted 
Saa er det altsaa sandt, at De har hævet For- 
retningen? 



I 



i 

Mdm. Thomsen 

ligesom undskyldende. 

Jo, det ersaamænd, Hr. Kontrollør! — Drengen 
har aldrig kunnet forlige sig med den Handel. 
Og nu da Vorherre har ladet hans Nummer komme 
ud, saa . . . 

Clausen 

lyrisk. 

Han vil købe sin Fædrenegaard tilbage? 

Mdm. Thomsen 
Aa Gu' bedre vos, ja det vil han, Hr. Over- 
lærer . . . ! 

NUSGAARD 

De er ikke glad ved det. Madam? 

Mdm. Thomsen 
Nej, jeg er saamænd ikke, Hr. Sagfører. Vi 
sidder jo og har det rart nok her! 

Glausen 
Jeg synes, det maa være saa skønt, saaledes 
at kunne komme tilbage til de gamle Tomter! 

Knagsted 
Digtersludder ! 

Clausen 

imod ham. 

Hva si' er Du!? 

Knagsted 
Ikke et Kvidder! 

Mdm. Thomsen 
Manuel synes osse, det vilde være saa skønt. 
Han si'er, at Byfolkene er saa storsnudede . . . 

Knagsted 
Det har han sgu Ret i! 

Glausen 
Du skulde skamme Dig, Knagsted I 

Knagsted 
Saa— aa? — Over hvem? 

Nusgaard 

smilende. 

Kontrolløren lader altid værre, end han ^er. 

• Knagsted 
Det er det omvendte af Jer andre! 

Mdm. Thomsen 
Er det Manuel, Diherrer vil tale med? 

Knagsted 
Ja . . . hvis han da ellers ta*er imod? 

Clausen 

puffer Knagsted til Side. 

Aar Du ! — Ja, vi vilde gerne tale med Deres 
Hr. Søn, lille Madam Thomsen. 

Mdm. Thomsen 
Nu skal jeg kalde paa ham. — Han er 
ovenpaa ! 

Knagsted 
Ja, det lader sgu til det! 

Mdm. Thomsen 
Værsgod og sid Diherrerl Værsgod! (Ud.) 

Herrerne sætter sig. 
NUSGAARD 

Véd man, hvormeget Thomsen har vundet? 

Knagsted 
To Mark og otte! 

Clausen 

elegisk 

Gid, det nu maa blive til Lykke for ham og 

hans! 

Knagsted 

stadig tert. 

Det gjør det sgu ikke! — Det gaar ad Hel- 
vede til, kender jeg de menneskelige Vilkaar ret! 

Clausen 

lægger mildt sin Haand paa Knagstkds Arm. 

Du er et ulykkeligt Menneske, Knagsted, Du 
har ingen Idealer! 

Knagsted 
Masser, gamle Slavepisker I 

Clausen 
Nej, Du har ikke! Du ser alting gennem sorte 

Briller! 

Knagsted 

pludselig. Rolig. 

Kender Du Thummelumsens Hane? 

Clausen 

forundret. 

Thumme . . . .? 

Knagsted 

Thummelumsens Hane, ja! — Det er mit 

Ideal! 

Glausen 

Sludder! 

Knagsted 

rolig. 

Kunde et Menneske naa frem til et saadant 
Trin af ophøjet Verdensforagt og imponerende 
Selvfordybelse, saa vilde man være „lykkelig"! 

Clausen 
Sludder, si'er jeg. 

NUSGAARD 
ler. 

Knagsted 

urokkelig. 

Smukt er Dyret ganske vist ikke! Men en 
Filosof ser ikke paa det Ydre! — Hane-Mortensen, 
forstaar Du, lille Clausen, den bærer alle Livets 
Omskiftelser, uden at de gaar den til Hovedet; 
den la'er Jorden dreje sig om sin saakaldte Akse! 
— Men Du, og Thomsen og alle de andre Barne- 
rumper, I bli'er rundtossede bare I en Dag faar 
Oksemørbrad i Stedet for Kalvelever; — Hr. Thum- 
melumsen bli'er simpelthen vanvittig med Udmær- 
kelse, naar han igen en skønne Dag sidder ude 
paa Møllegaarden ! — Nu skal Du se! 

NUSGAARD 
hemmelighedsfuldt smilende. 

Ja, hvis han da nogen Sinde kommer til at 
„sidde'' der? 

Clausen 

om mod ham. 

Hva* vil det sige? — Hvorfor skulde han ikke 
faa den, naar han har Penge? 

Nusgaard 
Ja, det er jo egentlig en Forretningshemmelig- 
hed! Men der er sket Henvendelse til mig fra 
anden Side om Købet af Gaarden. 

Clausen 

iDdigneret. 

Og det gaar De med til!? 

Nusgaard 

smilende. 

Ja, hva' skal man sige .... Jeg er jo Forret- 
ningsmand ! 

Knagsted 

rolig. 

Det er rigtig, Nusgaard ! Sælg bare Gaarden I 
— Saa faar da Thumsen stadig noget at „kæmpe" 
for! 

Clausen 

indigneret 

Og det opfordrer Du til!? 

Knagsted 
Ja, jeg gør — dit arrige Spektakel! — Tror 

Du ikke Katten er „lykkeligere'^ naar den lister 

uden om den varme Grød, end naar den æder 

den? 

Clausen 

spruttende. 

Du er — Du er — Du er den per— so — ni- 
fi — ce — re — de Ondskabsfuldhed og Nederdrægtig- 
hed! 

NUSGAARD 
leende. 

Mine Herrer, mine Herrer . . . 

Knagsted 

rolig. 

Og véd Du, hvad Du er, lille Clausen? 

Clausen 
Hum! 

Knagsted 
Maa jeg sige det? 

Clausen 
Ja, værsgod! 

Knagsted 
Men Du maa love mig, at ta' det roligt . . . 
ligesaa roligt, som Du plejer at ta' alting? 

Clausen 

fnysende. 

Naada ! ? 

Knagsted 

langsomt. 

• Du er en rigtig god, gammel, rar, elskværdig 
Statspensioneret - O verbarnenumse-ømhedsfabrikant ! 
— Kan Du stikke den? 

Clausen 

farer op. 
Men i det samme kommer 

Emanuel 

ind fra Kokkenet i Spadseredrag: Overfrakke, stiv Filthat, Handsker 

og Spanskrørsstok. — Bukker let. 

Godaften, mine Herrer! — Min Fru Moder har 
meddelt mig, at De ønsker en Samtale? 

Herrerne hilser. 

Clausen 
Ja, kære Thomsen, vi kommer i Anledning 

Siå. .... 

Emanuel 

har taget en Cigarkasse fra Sekretæren. 

Vil Diherrer røge? 

Herrerne 

tager Cigarer. 

Emanuel 

river Tændstikker af. En til hver. 

Knagsted 

medens han tænder. Alvorlig. 

De har lagt Dem efter Tobak . . . Hr. Thomsen. 

Emanuel 

tænder selv. Overlegen. 

Ja, naar man har Raad til det, Hr. Told- 
kontrollør, hvorfor skulde man saa fornægte denne 
lille Nydelse! — Vil Diherrer ha* et Glas Sjerris? 

Herrerne 

afslaar. 

Emanuel 

verdensmandsmsBssig. 
Behag at ta' Plads ! (Sætter sig selv i en Lænestol.) 

Morbror Jakob og Mdm. Thomsen 

ind fra Kekkenet 

Emanuel 

med en Haandbeva^else. 

Man beder sin Familie blive udenfor, til der 
bliver kaldt! 

Morbroderen og Madammen 

trækker sig lydigt tilbage. 

Emanuel 

spargende. 

Naa, Diherrer, hvormed kan man saa være 
Dem til Tjeneste? 

Clausen 

remmer sig. Forlegen. 

Ja, ser De Thomsen . . . emmen — hemmen . . . ! 
vi kommer jo her som en Slags Deputation fra 
(Smilende:) „Dolkeklubben", som vox populi tillader 
sig at kalde den ... Er det virkelig Deres Me- 
ning at fratræde Deres Plads som Klubbens Tjener 
straks, som De har meddelt Formanden i en 
Skrivelse af 4de dennes.? 

Emanuel 

med en Haandbevægelse. 

Hvad man skrev, det skrev man! 

Clausen 
Jamen kunde De ikke ... til vi havde fundet 

en anden . . .? Klubben er ikke utilbøjelig til at 
lægge paa . . . emmen— hemmen . . . paa Deres 
Honorar! 

Emanuel 
Penge vil for Fremtiden være En en Bisag, 
Hr. Overlærer! 

Clausen 
Vi var saa overordentlig tilfreds med Dem! Vi 
kan slet ikke undvære Dem! 

Emanuel 
Diherrer kommer dog til det! — Man har nu 
andre og højere Hensyn, der kræver Ens fulde 
Opmærksomhed! (Med et fint Smiio Og desuden, Hr. 
Overlærer: Det har ikke været Gu's Bestemmelse 
med En, at man skulde springe Badut for sine 
Medskabninger hele Ens Liv! 

Knagsted 

pludselig. Rolig. 

Jeg holder med Hr. Thomsen! 

Clausen 

mod ham. 

Du! Men Du er jo Medlem af Deputationen! 

Knagsted 
Det er jeg! Men derfor har jeg ikke solgt min 
Overbevisning! — Hr. Thomsen er nu af Skæbnens 
Haand løftet op i et højere Samfundslag. Og saa 
skulde Fanden hoppe rundt med Ragoutfade! 

Emanuel 

trykker Knagsteds Haand. 

Tak, Hr. Toldkontrollør! Di er et Hjertemen- 

Gustav Wied : Thummelumsen. 7 

neske ligesom En sæl! — (Tu Clausen:) Og naar man 
nu har bekommet sin Paedrenegaard tilbage, saa . . . 

Clausen 
Jamen De har jo ikke kiøbt den endnu! 

Emanuel 

overlegent 

Man kan faa den, hva' Dag man vil! — Ikke- 
sandt Hr. Sagfører? 

NUSGAARD 
unddragende. 

Naturligvis . . . ganske vist! Det beror paa 
Dem selv .... 

Clausen 

stirrer forvildet|paa Nusoaahd. 

Emanuel 

afsluttende. 

De vil altsaa indse mine Herrer, at hva* man 
skrev, det skrev man! — Naar man bestemmer 
sig til at blive Proprietær, saa bl i' er man Pro- 
prietær! 

Knagsted 

Og Nabo til Grev Rosenkalk! 

Emanuel 

slaar ud med Haanden. 

Og Nabo til hans Excellence paa Lindenborg! 

Pause. 

Clausen 

beklagende. 

Ja, saa nytter det vel ikke at forsøge videre . . . ? 

Knagsted 

rolig; bebrejdende. 

Clausen, nu fornærmer Du jo Hr. Thomsen! 
En Mand er en Mand, og et Ord er et Ord! 

Emanuel 

trykker Knagsteds Haand. 

Man har altid sat megen Pris paa Dem, Hr. 
Toldkontrollør! 

Knagsted 

bukker. 

Iligemaade, Hr. Proprietær! 

Emanuel 

kror sig. 

Tak! (Mod aue Herrerne:) Men mon Diherrer nu 
til Gengæld vilde bevise En en lille Tjeneste? 

Knagsted 
Med Fornøjelse! 

Emanuel 

lidt stammende. 

Nu da man ... Da man jo nu, som Di sæl 
si' er, Hr. Kontrollør . . . 

Knagsted 

alvorlig. 

Toldkontrollør! — Ellers kunde man let tro, 
at jeg var ansat ved Sporvognene! 

Emanuel 

forijamsket. 

Undskyld Hr. . . . undskyld, jeg • . . 

Knagsted 

rolig. 

Det var den Tjeneste, Hr. Thomsen . . .? 

7* 

Emanuel 

endnu mere forlegen. 

Ja, ser Di . . . jo, da man nu er flyttet op 
ved Gu's Hjælp i et højere Samfundslag . . . Saa 
vilde man jo osse gerne stemples. — 

Knagsted 
Stemples . . .? 

Emanuel 
Ja, man mener, optages i det . . . i det højere 
Lag . . . 

Knagsted 
Ja . . . jo . . . naturligvis! 

Emanuel 
Og saa var det, jeg vilde spørge Diherrer, om 
Di vilde være med til at indballontere En i Borger- 
foreningen, saa at man med Familie kunde deltage 
i den forekommende Stiftelsesfest paa Søndag.? 

Taushed. Forlegne Blikke mellem Clausen og Nusgaard. 

Clausen 
Ja, jeg véd ikke . . . 

Nusgaard 
Det er jo noget sent, saa . . . 

Knagsted, 

der har iagttaget de tvende Herrer. 

Naturligvis, Hr. Thomsen; det kan der ikke 
være noget i Vejen for! Det vil være os en stor 

Fornøjelse ! (Clausen haler ham afværgende i Frakken.) Se^ 

hvor ivrigt min Ven Clausen animerer mig dertil 1. 

<siaar Clausen paa Skulderen:) Du er et Hjertemenneske! 
<Tii begge Herrerne:) Vi er altsaa enige? Vi foreslaar 
altsaa Hr. Thomsen? 

Clausen 
Ja . . . jo . . . naturligvis . . .! 

NUSGAARD 

Jo . . . ja . . . ja — a! 

Emanuel 

fornajet. 

Tak Diherrer! — Skulde Diherrer engang 
komme ud ad Møllegaarden til, vil det være En 
ssel og Ens tilkommende Hustru en Ære at se 

Dem indenfor! 

Knagsted 
Tænker De paa at gifte Dem, Hr. Proprietær? 

Emanuel, 

der retter sig, hver Gang der siges Proprietær. 

Ja ; man har udvalgt sig en Quinde til at være 

hos En! (Hen at aabne Kekkenderen:) Saa ka' I komme! 

Mdm. Thomsen, Morbror Jakob og Wulfdine 

ind. 

Emanuel 

tager Wulfdine ved Haanden og haler hende frem paa Gulvet. 

Min Kusine og Forlovede, Frøken Wulfdine 

Henriksen ! 

Wulfdine 

ved at besvime af Undseelse. Grædefærdig. 

I ka' heller aldrig la' mig være i Fre' . . .! 

Saa slip mig dOW, dit Fæ! (Kommer les ogseger Ly bag 
Mdm. Thomsen.) 

Herrerne 

lykønsker. 

Mdm. Thomsen 

folder Hænderne. 

Saa ble' det dow til 'et alligevel! 

Morb. Jakob 

glad. 

Ja, sa'e jeg ikke nok, at det rettede sig! Al- 
ting retter sig! 

Knagdted 

hen mod Wulfdine, der flygter. 
Til Lykke, Frøken ! (Faar fat l hendes Haand :) De 

har faaet en fortræffelig .... 

Wulfdine 

arbejder sig les. 

Saa slip mig dow! Di Utuske . . . ! (SUpper les.) 

Mdm. Thomsen 
Men skammer Du Dig dow ikke, Dine! 

Wulfdine 

grædende. 

Næi . . . ! I ka' jo la' mig passe mig sæl . . . ! 

Knagsted 

til de to Herrer. 

Ja, saa siger vi vel Adjø, mine Herrer! Her 
fejres jo en Familiefest! 

Emanuel 

rart. 

Farvel, Diherrer! Man skal aldrig glemme 
Deres Godhed! 

Knagsted 

klapper ham paa Skulderen. 

Ja, saa ses vi ved Festen i Borgerforeningen! 
— Det er os, der skal takke! — Farvel, farvel! 

Almindelig Afsked. 

Clausen 

afsides; hidsig. 

Jeg forstaar Dig sandelig ikke. Knagsted! 

Knag STED 

rolig. 

Det er der jo heller ingen, der har bedt Dig 

om ! (Herrerne gaar.) 

Tæppe. 



FJERDE BILLEDE. 



Festlokalerne paa Hotel ^Stadt Gammelkebing." — 
Scenen: et større Sidekabinet med aabne Flejdare i Bag- 
grunden til den store Teater- og Balsal. Paa Væggene i Salen 
og Kabinettet forgyldte Spejle og tændte Lampetter. — Under 
Loftet Lysekroner. — 

Paa begge Sider af Scenen Døraabninger med Portierer. 
Deren til venstre ferer ind til Spisesalen. Døren til højre ind til 
andre Sidekabinetter. — I Hjørnet i Baggrunden en Buffet. — 
Smaa dækkede Kaffeborde. Lænestole og Sofaer. — 
Aften under Borgerforeningens aarlige Festbal. 



Et Par Opvartere, der skal forestaa Serveringen af Kaffen 
efter Festmaaltidet, staar lyttende til venstre ved Indgangen til 
Spisesalen, hvorfra man hører Overlærer Clausen holde en 
blomstersmykket Tale for Borgmesteren. — Talen afbrydes hyp- 
pigt af »Hør!" og , Bravo!" — Endelig slutter Clausen af med 
et: „Leve Gammelkøbings udmærkede Borgmester, Hr. Kancel- 
liraad Rejersen I" — Hurraraab. — Touche fra Musikken i 'Bal- 
salen. — Opvarterne deltager i Hurraerne. — 

Værten, Plid-Hansen 

kommer farende ind fra hejre. 

Hva, staar I her og gloer efter ! — Er Bordene 
i Orden? — Hvor skal Greven sidde? 

1ste Opvarter 

peger. 

Der, Hr. Hansen . . . 

Plid-Hansen 
Og Borgmesteren? 

2den Opvarter 

peger. 

Der, Hr. Hansen . . . 

Plid-Hansen 
I ta'er hver sit! — Di lavere sørger Mauritsen 
og Jensen for! 

Opvarterne 
Javel, Hr. Hansen . . . 

Plid-Hansen 
Fanden osse, at man ikke kan faa nogle flere 
Opvartere i denne Fedteby! 

1ste Opvarter 
Der var jo de to Bybude, Hr. Hansen . . . 

Plid-Hansen 
Bybude? Er Di gal! Man risikerede jo, at di 
mødte med Trillevogn ! — (Ser sig om.) Men 
hvor er Likørerne! — I mangler da ogsaa ganske 
Plid, Mennesker! — Likørerne! 

Opvarterne 

styrter hen til Bufetten. 
Man herer Skuren af Stoleben. 

Plid-Hansen 

forvildet 

Nu rejser di sig! — Kaffen! (Farer ud tii hejr©.) 

Opvarterne 

sætter Likerflasker paa Grevens og Boromsstesxns Borde. 

Emanuel 

i Festdragt kommer halende fra Spisesalen med Mdm. Thomsen under 
den ene, og Wulfdine under den anden Arm. — Han er hejst forbitret. 

Mdm. Thomsen 

fortrykt og ulykkelig. 

La' vos heller ta' hjem, lille Manuel . . . 

Emanuel 

ophidset. 

Hjeml Saa fik det storsnudede Kram da først 
no'et og grine af! 

Mdm. Thomsen 
Jamen, Du ser jo . . . 

Emanuel 
Hva' ser man! — Ens Penge er vel li'saa 
gode som de andres! 

Wulfdine 

holder sig stadig lige op ad Mdm. Thomsen. Undertiden griber hun 

hende i Kjolen. 

Iste Opvarter, 

der har staaet og stukket Hovedet sammen med sin Kollega. 

Gu' er 'et Thummelumsen, Konradsen! (Med 
fremstrakt Haand.) Godaften, Thomsen! 

Emanuel 

meget reserveret uden at tage hans Haand, 

Godaften .... 

2den Opvarter 

frem. 

Godaften, gamle Krigskammerat! — Godaften, 
Madam Thomsen! 

Mdm. Thomsen 

venligt. 

Godaften, Konradsen ! Det var da morsomt . . . 

1ste Opvarter 

til Emanuel; peger paa Wulfdine. 

Er det Pigebarnet? 

Emanuel 

med en Haandbevægelse. 

Vil Di servere vos tre Kopper Kaffe! 

2den Opvarter 

ser ham an. 

Du er nok bleven mavefør, siden Du har vundet 
i Lotteriet! 

Emanuel 

stamper i Gulvet. 

Vil Di servere vos tre Kopper Kaffe! Eller 
man klager til Værten ! (Hen mod et Bord.) Sæt jer 
her, Damer! 

1ste Opvarter 
Det Bord er optaget! Det er Grevens fra Lin- 
denborg ! 

Emanuel 

hen til et andet Bord. 

2den Opvarter 
Det er Borgmesterens! 

Emanuel 

rasende hen til et tredje. 

Iste Opvarter 
Det er Distriktslægens! 

Emanuel 

slaar i Bordet. 

Man vil blæse Distrikslægen et Stykke! — Sæt 
Jer Damer! 

Damerne 

dumper forfærdet til Sæde. 
Pause. 

Opvarterne 

rerer sig ikke. 

Mdm. Thomsen 
Vi er vist gaaen mejet for tidlig fra Bordet, 
lille Manuel . . . Hvor bli'er di andre a' . . .? 

Emanuel 
Man er ligeglad i begge Ender! — (Mod Opvarterne.) , 
Faar man di tre Kopper Kaffe i en Fart! 

Plid-Hansen 

hurtig ind. 

Di har glemt at lave Spillebordene i Stand inde 
i det røde, Konradsen! Hva tror Di, Di faar 
Deres fem Kroner for, Dromedar! Af Sted med 
Dem! 

2den Opvarter 

ud. 

Pud-Hansfn 

ser Familien Thomsen. 

Ah, Godaften, Godaften, lille Thomsen! God- 
aften Madam! Befinder sig vel? — Sikken en 
Aften? Og sikken en Betjening! Sovesyge! Og 
ikke nær Folk nok ! (Faar en idé.) Hør lille Thomsen, 
Di kunde vel ikke for gode Ord og Betaling gi' 
en Haandsrækning med? Jeg skal nok ta' mig a* 
Deres Familie! — Og vil Di ha' nogle Levninger 
med hjem, saa . . . 

Emanuel 

rejser sig. Med Hejhed. 

Man er Gæst her, Hr. Hotelvært! Man er 
betalende Medlem af Borgerforeningen! — Og 
man maa mejet beklage, at Di ikke forud har 
sørget for ordentlig Betjening paa en saadan Fest- 
aften! — Man kunde falde paa at klage til Be- 
styrelsen ! 

Plid-Hansen 

staar ferst yderst forfjamsket. — Bukker derpaa dybt og servilt. 

Undskyld jeg . . . jeg . . . Hr. Thomsen . . . 
Denne uhyre Travlhed ... Di forstaar ... Di 
undskylder . . . forfærdeligt ... Er der noget, 
hvormed jeg kan være Dem og Slægt til Tjeneste . . . 
Tjeneste . . . saa . . .? 

Emanuel 

naadigt. 

Man be'er, man be'er . . .! Man har bestilt 
tre Kopper Kaffe til En sæl og Damer; vil De 

være saa god at sørge for, at man faar dem lidt 
hurtigt . . . uden Brød! 

Plid-Hansen 
Saa gerne! (Hurtig ud.) 

Emanuel 

sejersstolt. 

Man kan gi' dem rent paa, hvaM 

Mdm. Thomsen 
Ja, Du er en hel Prins, Manuel! 

Pause. 

Wulfdine 

gaber. 

Jæ ke'er mig saa grusomt! 

Mdm. Thomsen 
Nu ska' di snart til at danse, lille Dine! 

Wulfdine 
Jæ synes, at Høstgilder er mejet morsommere! 

Emanuel 
Hyss! 

2den Opvarter 

ind med Kaffen. Særdeles heflig. 

Emanuel 

betaler og giver kraftige Drikkepenge. 

Knagsted, Nusgaard og Freisleben 

ind fra Spisesalen. 

Nusgaard 
Puhh! sikken en Hede derinde! 

Knagsted 
Har De en Cigar, Nusgaard? — Jeg har faaet 
Kvalme af Overclausens Borgmester-Rødgrød! 

Nusgaard 

byder Cigarer. 

Ja, han kan sandelig tale! 

Freisleben 
Tale . . .? Han taler sgu ikke! Det løber 
fra ham li'som . . . hva beha'er! 

Nusgaard 

til Opvarteren. 

Vil De gi' os en Hennesy til Kaffen, Konradsen ! 

Emanuel, 

der har siddet og lyttet og stirret hen mod Herrerne. 

Osse Hennesing her, Konradsen! 

Knagsted 

sagte. 

Ah, der sidder jo Godsejer Thummelumsen med 
Familie! — De ser ud, som de var paa Maske- 
rade! — (Hilsen over til Emanuel.) Godaften, Hr. Pro- 
prietær! Godaften Frue! Godaften Frøken! 

Emanuel 

oplivet. 

Godaften Hr. Toldkontrollør! — Godaften Nus- 
gaard! Godaften Freisleben! 

Hilsener. 

Freisleben 
Det lille vigtige Pindsvin! 

Emanuel 

puffer til WuLFDiNE. 

Ser Du ikke, a' Herrerne hilser paa dig, Dinel 

WuLFDINE 
knækker genert. 

Jæ, vil blæse dem et Stykke . . . Det er der 
ingen, der har bedt dem om! 

Opvarteren 

med Kaffe til Knagsteds og Kognak til begge Borde. 

Emanuel 

skænker til sig selv. 

Vil Damerne osse ha\^ 

WULFDINE 

Nej behold Du bare dit Skidt sæl . . . 

Emanuel 

hilser med Glasset over mod Herrerne, der hilser igen, Knaosted yderst 

venligt, de andre mere reserveret. 

Knagsted 

afsides. 

Han er storartet, den lille Godsejer! 

NUSGAARD 
hemmelighedsfuld. 

Skal jeg betro Deherrer noget? — Men De 
maa sgu ikke tale om det! 

Freisleben 
Naturlig, nej! 

Knagsted 
Jeg er tavs som en Edderkop! 

NUSGAARD 
kigger over mod Emanuel. 

MøUegaarden er solgt i Dag . . .! 

Freisleben 
Det er derfor, han er saa kry, Spøgelset! 

NuSGAARD 

Jamen det er ikke Thomsen, der har faaet den! 
Det er Madam Svendsen, Luksusbugens gamle 
Husholderske ! 

Knagsted 

uvilkaarlig. 

Hør, Nusgaard, det er sgu næsten Synd! 

Freisleben 

gnider sig fornejet i Hænderne. 

Synd!? — Det har han Fanden gale mig 
''igtig godt a' ! 

Knagsted 
Sølle Thummelumsen! 

Nusgaard 
Han kunde jo ha' skyndt sig! — Og nu bød 
hun desuden Tusind Kroner mere! 

Knagsted 
Hvad vil hun med den Gaard! 

Nusgaard 
Jeg troer, det er af Hævnsyge. — Hun skal 
ha' lagt an paa Thomsen og faaet Nej! 

Freisleben 
Det er storartet, hæ, hæ ! 

Gustav Wied: Thummelumsen. 8 

Knagsted 
Det gør mig virkelig ondt for ham . . . 

NUSGAARD 
skeptisk. 

Freisleben 
Sludder, Tolder ! (Peger mod Emanuel.) Se, hvor han 
sidder og kror sig derhenne med sine „Damer" ! — 
Jeg ha*de sgu den største Lyst til at gaa hen og 
fortælle ham Historien li'e op i hans aabne An- 
sigt! 

Knagsted 
Det kan De vove paa, De — Spædekalve- 
morder ! 

NuSGAARD 

Nej, det maa De sgu ikke, Freisleben! — Det 
vilde ogsaa være Synd for ham. Lad ham nu 
bare more sig i Aften! 

Knagsted 

nikker bifaldende. 

Der er mere Menneske i Dem, end man skulde 
tro, Prokurator — efter Deres Haandtering! — Ja, 
Gu' skal Thomsen more sig i Aften! Saa har han 

da det at tære paa! (Skraben af Stole inde fra Spisesalw. — 

Musikken spiller en March.) Saa, der har vi Dyrene ! 

Mdm. Thomsen 

urolig. 

Nu kommer di Manuel! La' vos gaa ind i 
Dansesalen . . . 

WULFDINE 
rejser sig hurtig og griber fat i Mdm. Thomsen. 

Ja, kom, kom, Moster Karen . . .! Jæ vil ikke 
være her . . . ! Di glor allesammen paa mig . . . ! 

Emanuel 

myndig. 

I bli*er her, Damer! — Man har vel betalt sin 
Billet! 

Mdm. Thomsen 
Jo, jo . . . men . . . alle di Mennesker . . . 

WuLFDINE 
skriger. 

Der æ di ... ! (Haler i Mdm. Thomsen.) Kom dOW . . . 

Mdm. Thomsen 

Ja ... jo ... vi gaar! (Hurtig ind i Balsalen.) 

Emanuel 

ser efter dem. 
Jamen . . . (Ser ræd hen mod Spisesalen. — Flot.) Naa 

ja, som Damerne vil, naturligvis! Man er jo Ka- 
valer! (I en Fart efter Damerne.) 

Under det felgende ses Familien af og til i Døraabningen 
ind til Balsalen, men forsvinder straks igen. 

Til Takt af Musikken kommer Selskabet nu i større og 
mindre Grupper ind fra Spisesalen : Heilbunth og Lassen med 
Fruer; Fru Freisleben med Detre; Overlærer Clausen med 
gamle Frk. Reiersen; Proprietær Heimann med Enkefru Opper- 
mann; mange andre af Gammelkøbings Herrer, Fruer, Frøkener 
og unge Kavalerer. 

Der ønskes Velbekomme. Man tager Plads ved Bordene, 
Kaffen serveres. 

8* 

Fru Freisleben 

farer hen til sin Mand. Rasende. 

Er det en Manjér at løve fra Kone og Børn 
og la* dem sidde . . . 

Freisleben 

tysser paa hende. 

Rolig, rolig, Marie I How, how ! Hoa, hoa . . . 

Heilbunth 

hen at trykke Clausens Haand. 

Brillant Tale, Overlærer! 

Clausen 

glad bevæget. 

Be'er, be'er, Hr. Redaktør . . . 

Frk. Reiersen 

med Røret. 

Hva' si'er han.? 

Clausen 

redmer og stammer. 

Kæmner Lassen 

raaber. 

Han si'er, at Clausen holdt en udmærket Tale! 

Frk. Reiersen 
Var 'et den for min Bro'er? Jeg sad saa langt 
borte ! 

Knagsted 

i Forbifarten. 

Nej; det var for Kongen af Siam! 

' Frk. Reiersen 
Næ, hva' si*er Di! Ja, det skal jo osse være 
saaden en rar Mand! 

Fru Lassen 

p^^ paa Fru Oppermann. 

Nu be'er jeg Dem, Fru Heilbunth! Et rent 
Fastelavnsris! 

Fru Heilbunth 
Gyselig! — Og hun har fem Børn! 

Fru Lassen 
Hun burde piskes! 

En fed Dame 

til en mager. 

Har Di talt med Grevens, Fru Christensen? 

Den magre 

sygt. 

Nej .... 

Den fede 
Di handler hos vos! 

Den magre 

misundelig. 

Ja, det gør di nok! 

Den fede 
Hendes Naade drak saamænd Kaffe hos vos i 
Torsdags! Hun er mejet nedladende. Men Børnene 
véd jo ikke, hva' Ben di skal staa paa! 

Den magre 
Saa— aa? Ja saaden gaar det jo saa tit med 
Børn! 

Proprietær Heimann 

til Sagforer Nusgaard. 

Sikke noget Blæk, den Rødvin! 

NUSGAARD 

Ja, og hvad gi'er De mig for Sherryen! 

Knagsted 
Den var sgu god nok! 

Heimann 
De smagte den jo siet ikke, Kontrollør! 

Knagsted 
Nej, Vorherre bevares! 

Fru Lassen 

spejder omkring. 

Hvor er Familien Thummelumsen? 

Fru Heilbunth 
Den er vel taget hjem. — Det var da ved Gud 
ogsaa det bedste, den kunde gøre! 

Fru Lassfn 
Ja, hvad vilde det Slæng her! — Aa, Hr. 
Overlærer Clausen , . .? 

Clausen 

nærmer sig. 

Frue . . .? 

Fru Lassen 
Hvor kunde De dog falde paa at faa den lille 
Thomsen optaget!? 

Clausen 

vrider sig forlegen. 

Fru Heilbunth 

docerende. 

Man maa vælge sin Omgang, Hr. Overlærer, 
med Smag! 

Fru Lassen 
Hvor er ellers Grænsen, be'er jeg Dem! 

Clausen 

stadig flad. 

Frk. Reiersen 

med Reret. 

Hva' si'er Di? 

Fru Heilbunth 
Hun si'er, at hun kan ikke forstaa, hvad Thom- 
sens skal her! 

Knagsted 

nærmere. 
HySS ! (Poger mod Deren til Balsalen, hvor Emanuel netop viser 

sig.) Ikke saa højt, mine Damer! 

Frk. Reiersen 

til Fru Lassen.) 

Ja, det har Di da ved Gud Ret i! Hva skal 
vi med di tarvelige Personager her! 

Clausen 

tyssende. 

Thomsens er meget hæderlige Folk! — Meget 
hæderlige ! 

Knagsted 

Ja, og saa er de da i det mindste ved deres 
Sansers fulde Brug! 

Frk. Reiersen 

mod ham. 

Hva' sfer Di! 

Knagsted 
Jeg nynner ! 

Frk. Reiersen 
Hva' gør Di? 

Knagstfd 

raaber. 

Jeg nynner! 

Frk. Reiersen 
Nynner Di? 

Knagsted 
Ja! 

Clausen 

med en Haand paa hans Skulder. 

Saa, Knagsted .... 

Frk. Reiersen 
Hva nynner Di? 

Knagsted 

i Herereret. 

Jeg nynner: Hvi vil Di plukke Roser, hvor 
andres Roser gror? . . . Lille Bogfinke! 

Fru Lassen 

indigneret. 

Næmen, Hr. Toldkontrollør . . .! 

Clausen 
Ja, Knagsted, Du maa dog virkelig .... 

Knagsted 

bort. 

Stserkt Rere i Forsamlingen: 

Grev RosENSALK ind fra Spisesalen med Borgmbstkrinden ; 
Borgmesteren med Grevinden og den unge Grev Julius med 
Komtesse Agathe. 

Greven og Grevinden gaar rundt og taler venligt med for- 
skellige Damer og Herrer, der er meget henrykte og meget 
bukkende. 

Grev Julius 

til sin Sester. 

At Papa gider! 

Komtesse Agathe 
Ridicult 1 

Greven, 

som er kommen ned i Forgrunden, hilser paa Knagsted. 

Knagsted 

med en bred Haandbevægelse mod Selskabet. 

Her lugter noget borgerligt, Deres Højvelbaaren- 
hed, hva'? 

Greven 

leende. 

Naa, naa, Hr. Toldkontrollør! 

Knagtted 
Men vi er ogsaa henrykte ved at have Dem 
og Familie iblandt os. Og naar Borgerfolk er 
henrykte, saa sveder de altid! 

Greven 

leende. 

Hæ, hæ ! Jeg har nok hørt, at De skulde være 
meget ondskabsfuld! 

Knagsted 
Man gør jo, hvad man kan, Hr. Greve, for at 
gøre Bøffen spiselig! 

Den Thomsrnsee Familie kommer stille og sky ind; man 
ser, at Emanuel tvinger sine Damer til at følge sig. — Sel- 
skabet stikker Hovederne sammen og hvisker. Der høres og- 
saa et Par haanlige Latterudbrud. 

Knagsted 

tager pludselig Greven i Frakkeopslaget. 

Hør bedste Hr. Greve, De kunde gøre en god 
Gerning . . .! 

Greven 
Med Fornøjelse! 

Knagsted 

peger mod Emanuel. 

Kan De se den lille skæve Mand der . . .? 

Greven 
Javel! ' 

Knagsted 
Kunde De ikke gaa hen og tale et Par venlige 
Ord til ham? Det vil ærgre Borgerskabet! — 
Hele den zoologiske Have her føler sig fornærmet, 
fordi den stakkels lille Mand er bleven optaget i 
Klubben! Dril Dyrene lidt, hva'.? 

Greven 

leende. 

Saa gerne' — Det er jo en meget net Mand! 
— Hvad hedder han.^ 

Knagsted 
Thummelum . , . Han hedder Emanuel Thomsen! 
— Han tænker paa at købe Møllegaarden derude 
tilbage; den har tilhørt hans Forfædre. Og saa 
bliver De og han jo Naboer! 

Greven 
Ah, Møllegaarden, ja! — Ja, jeg maa sandelig 
hen og tale med ham ! — Det var Thomsen, han 
hed? 

Knagsted 
Thomsen, ja! — Se, hvor Dyrene gloer galt til 
haml 

Greven 

godmodig. 

Ja, det er dog virkelig en stor Skam ! (Hen mod 

Emanuel. — Raekker kordialt Haanden frem mod ham.) Godaften, 

Hr. Thomsen! Er det ikke Hr. Thomsen, jeg har 
den Fornøjelse at hilse paa? 

Almindelig Bestyrtelse i Selskabet. 

Emanuel 

sprutred af Fryd og Forlegenhed. 

Jo . . . jovel, Deres Excellence! Man har den 
Ære! 

Greven 
Jeg hører, at vi snart bliver Naboer! 

Emanuel 
Ja, med Deres Excellences Tilladelse! 

Greven 
Det fornøjer mig! Saa haaber jeg, De kigger 
indenfor paa Linden1>org ! (Mod Mdm. Thomsen o Er det 
maaske Deres Frue? 

Emanuel 
Ja . . . nej, med Deres Excellences Tilladelse, 
det er min Fru Moder! (Trækker i wulfdinio Greven 
vil hilse paa dig, Dine! 

WULFDINE 
gemmer sig bag Mdm: Thomsen.) 

Det er der ingen, der har bedt ham om . . .! 

Greven 

bukker. 

Glæder mig at gøre Damernes Bekendtskab! 

WULFDINE 

Di ka passe. Dem sæl, ka' Di! og la' mig 
være i Fred . . . ! " * 

Greven 

bliver noget underlig. 

Mdm. Thomsen 

undskyldende. 

Hun er saa skalu a' sig ... . 

Greven 

Ja . . . jo . . . naa . . . (Vender sig mod Emanuel:) 

Ja vi ses, vi ses. — Spiller De L'hombre? 

Emanuel 
Nej, Deres Excellence, man .... 

Greven 

slaar ham paa Skulderen. 

Ja , . . ja vi ses alligevel! — Glæder mig! — 

(Bort Hen til Borgmesterens Bord. 

Selskabet har været i fuldstændig Oprar under denne 
Scene. Man har hert forskellige Udbrud, blandt andet Fru 
Lassens: Nu be'er jeg Dem, Fru Heilbunth! 

Komtesse Agathe 

til Grev Julius. 

Papa bliver mere og mere umulig! Il se fait 
completement ridicul! 

Grev Julius 

lofter paa Skuldrene. 

Emanuel 

staar et øjeblik lam af Henrykkelse. Saa vender han sig om mod sine 

Damer og siger med lysende øjne: 

Saa I . . . saa I, Mor Karen og Wulfdine, 
at man og Greven konverserede med hverandre! 

Ballet begynder. — Musikken spiller en Polonæse inde i 
Salen. Proprietær Heimann klapper op. 

Der engageres : Greven byder Borgmesterinden Armen ; 
Borgmesteren Grevinden, Grev Julius sin Søster; Heimann 
Fru Oppermann osv. osv. og drager irid i Salen. — Man ser 
Parrene promenere forbi Døren. . 

Emanuel 

himmelglad. Bukker for Wulfdine. 

Nu skal vi to, Dinemor! 

Wulfdine 

om bag Mdm; Thomsen. 

Pas Dig sæl, dit Fjols . . .! 

Emanuel 
Vil man ikke danse med Grevens Nabo? — Ja. 
En kan vist faa Damer nok! 

Mdm. Thomsen 
La* hende være, lille Manuel! — Hun vil nu 
heller sidde her ved mig og mule! 

Emanuel 
Jaja! Saa ta'er man en anden! (Caar med lette, 

dansende Trin hen og bukker for forskellige Damer, som alle undslaar 
sig. — Hans Gang bliver tungere og tungere. Til sidst sjokker han 
ganske flad, vred og indædt tilbage til sin Plads.) 

Marchen i Dansesalen opherer og der spilles en Polka. 

Knagsted 

nærmer sig Emanuel. 

Naa, Hr. Proprietær, skal De ikke danse? 

Emanuel 

næsten grædende af Raseri. 

Hva' har man dog gjort di Mennesker, at di 
behandler En saaden! 

Knagsted 
Hvad er der i Vejen? 

Emanuel 

peger paa Damerne. 

Man har den Ære at byde dem op . . . Og 
saa si'er di, at di danser ikke ... Og nu ta'er 
di no'en andre Herrer . . .! 

Knagsted 
Det skal De ikke bryde Dem om, Thomsen . . . ! 

De Knortegæs! — Blæs dem et Stykke! — Hør, 
nu skal jeg sige Dem noget! Gaa De ind og byd 
Komtessen op! Det vil ærgre hele Andegaarden! 

Emanuel 

med stive øjne. 

Komtessen . . .1? 

Knagsted 
Ja; er hun maaske ikke ogsaa et Fruentimmer? 

Emanuel 
Jo — o . . . ganske vist ... det er hun vel . . . 
men . . . 

Knagsted 
Er De ikke hendes Faers Ven og Nabo? 

Emanuel 

kror sig. 

Det er man! 

Knagsted 
Naa, saa gaa De bare ind og spørg, om de 
maa ha' den Ære at danse med hans Datter! 

Emanuel 

vaklende. 

Synes Di, man skulde . . .? 

Knagsted 
Naturligvis! — De kan jo da ikke faa mere 
end et Nej ... Og det er De jo vant til! 

Emanuel 

Brystet frem. 

Ja, det er man vant til! 



— 128 — 
Knagsted 

peger ind i Salen. 

Der staar Greven henne! — Paa ham! De er 
da vel et Mandfolk! 

Emanuel 

D e t er man ! — (Trækker besluttet ned i Vesten.) Man 

tror sandelig, man prøver det! 

Knagsted 
Ja! Vel saa! — De kan vel danse Polka? 

Emanuel 
Man danser som en Engel, Hr. Toldkon- 
trollør! . . . Naar man da er glad! 

Knagsted 
Og sikken en Hævn, De vil faa over de andre 
Damer ! 

Emanuel 

med lysende Øjne. 

Det Kram! 

Knagsted 
Og maaske det vil komme til at staa i Avisen 
i Morgen! 

Emanuel 
Tror Di!.? — Man gaar derind ! — Man gaar . . . t 

(Retter paa Frakken og gaar med stolt Holdning ind i Balsalen.) 

Mdm. Thomsen og Wulfdine 

ser efter ham i Rædsel. 

Knagsted 

staar urokkelig rolig. 

Lidt efter kommer Damer og Herrer myldrende ind fra 
Salen: Har De set det? — Thummelumsen og Komtesse 
Agathe! Og Lassen, der fik Nej! — Der er de! Der er de! 

Emanuel og Komtbssen polkerer forbi. Emanuels Ansigt 
lyser som en Sol. Komtessen er stiv og apatisk. 

Mdm. Thomsen 

stolt og forfærdet 

Saa Du ham, Dine!? 

« 

WULFDINE 

jaloux. 

Det lange Grantræ! 

Mdm. Thomsen 

folder Hænderne. 

Vorherre er altid god til sidst • . . ! 

Fru Lassen 
At saadan no'et kan finde Sted! 

Fru Heilbunth 
Vi melder os ud! 

Knagsted 

til Overlærer Clausen. • 

Det er mig, der har pudset ham paa hende, 

lille Clausen. 

Clausen 

lorlærdet. 

Dig . . .!.? 

Knagsted 
Ja. — Jeg holder af at skabe Glæde omkring 
mig, ser Du! 

Clausen 
Glæde!.? — Han bli'er jo bare til Latter! 

Gustav Wied: Thummelumsen. 9 

Knagsted 
Ork, tror Du, det generer ham ! — Ser Du ikke, 
at Manden er i den syvende Himmel! 

Clausen 
Den vil han sandelig snart styrte ned fra! 

Knagsted 

pathetisk. 

Vel, Hr. ømhedsfabrikant ! Men saa har han 
dog Minderne. ..til de lange Vinteraftener! — 
(Siaar om.) Og saa morer det mig saa rasende, gamle 
Digtersjæl, at ærgre Borgerskabet! — Se, hvor 
Gæssene basker med Luflfeme! (Bort.) 

Musikken standser. — De dansende kommer ind. Til sidst 
Emanuel straalende med den stive Komtesse, som han med et 
Buk afleverer til Greven. — Man ser, at der er gaaet Storheds- 
vanvid i ham. — Han ser sig triumferende om og siger med 
hej Røst: Tak for Laan, Deres Excellence! — Det har været 
En en stor Ære! 

Greven 

leende; godmodig. 

Jeg be*er, jeg be'er, Hr. Thomsen! 

Grev Julius 

til Faderen. 

At Du kan indlade Dig paa saadan noget. Papa ! 

Greven 

som far. 

Man skal sgu staa sig godt med sine Naboer, 
min Dreng! 

Komtesse Agathe 

er skamfuld sunken om i sin Moders Arme. 

Emanuel 

stadig knejsende. 

Hvor er Værten? — Man vil tale med Værten! 

Plid-Hansen 

frem; bukkende. 

Hr. Thomsen . . .? 

Emanuel 

hvisker til ham. 

• 

Plid-Hansen 

tumler forbavset et Skridt tilbage. 

Emanuel 
Straks, med det samme! — Har Di forstaaet 
En! 

Plid-Hansen 

bukker. 

Jo, saagerne! (Hurtig bort.) 

Knagsted 

til Emanuel. En Kende urolig. 

Hvad har De for, Mand? 

Emanuel 

med en bred Haandbevægelse. 

Det vil vise sig! 

Knagsted 
De er da vel ikke i Færd med at gøre dumme 
Streger ? 

9* 

Emanuel 

som fer. 

Det vil ogsaa vise sig! 

Værjen og Opvarterne 

ind med Champagne, som bydes rundt. 
Forbavset Mumlen. 

Emanuel 

bemægtiger sig et Glas. — Til Knagsted. 

Man er vel ikke født i Nat, Hr. Toldkontrollør^ 
og tørret paa Kakkelovnen ! (Sttiier sip op midt paa Gulvet 

og belaver sig paa at tale. 

Clausen 

til Knagsted. 

Han er blevet vanvittig! 

Knagsted 

igen rolig. 

Er Du jaloux? 

Emanuel 

slaar op med Haanden. 

Hyss! Maa man bede om Ordet! (Uhyggelig stil- 
hed.) Damer og Herrer . , . ! (Mdm. Thomsen udsteder et 
lille Rædselsskrig. — Emanuel sender hende et Blik og fortsætter: 

Man har i Aften lært en Mand at kende, som man 
vil ære og prise til sin sidste Levedag . . . det er 
Hans Excellence Grev Rosenkalk, som ejer Linden- 
borg Gods ... det er en Mand, som vi alle agter 
og ærer . . . hans stolte Slot viser sine Spir over 
de grønne Skove ... vi skal snart være Naboer, 
thi i Morgen den Dag køber En sin Fædrenegaard 
tilbage,, som man har lidt og stridt for i femten 
Aar ... og saa slipper man for længere at bo 

mellem di storsnudede Byfolk, som En aldrig har 
kunnet fordrage, fordi di er saa vigtige . . . 

(Indigneret Mumlen og enkelte heje Udraab. — Emanuel slaar forsonligt 

ud med Haanden:) Men man tilgiver dem, for nu, da 
man har faaet Lykken med sig, er man bleven et 
godt Menneske! — (Elegisk o I MoFgen den Dag 
køber man Møllegaarden tilbage, Ens Fædrene- 
gaard ... og saa kan Byfolkene være, hva' di 
vil, for saa bli'er En Nabo til Grevens paa Lin- 
denborg .... 

Slagtermester Freisleben 

red i Hovedet. 

Di skulde nu da se, at faa Gaarden først, 
Di . . . Thummelumsen! 

Emanuel 

fortsættende. 

... Og derfor vil man bede Dem med mig at 
tømme et Glas . . . 

Freisleben, 

der ikke kan bekæmpe sig. 

For den er ellers i Dag solgt til Madam Svend- 
sen, er 'en! 

Emanuel 

staodser forvildet. 

Hva' er det han si'er . . .? Er Møllegaarden 
solgt . . .? Hvem er det, der si'er det . . .? 

Freisleben 

frem. 

Det er mig! — Di skal ikke staa der og 

skælde bedre Folk ud, end Di! Det taaler vi ikke 
— Di, Skævrik! 

Emanuel 

forvildet. 

Si*er Di . . . hva' sier Di . . .? 

Freisleben 
Jeg si'er, at Madam Svendsen har købt „Deres" 
Gaard i Dag, si^er jeg! 

Knagsted 

frem. 

Men Freisleben dog! 

Freisleben 
Aa, han kan la' være og staa der og skælde 
bedre Folk ud! — Har Di ikke solgt Gaarden i 
Dag, Nusgaard? 

Nusgaard i 

uvilligt. 

Jo . . . Men . . . 

Emanuel 

imod ham. 

Solgt . . .!.^ Til hvem . . .? Og det har Di 
vovet . . .? Hvem har købt den? 

Freisleben 
Enkemadam Svendsen, hører Di jo! 

Mdm. Thomsen 

frem. Stille. 

Kom, lille Manuel, kom . . . Hva' skulde vi 
osse her . . .} 

Emanuel 

staar satnmeasunken og tilintetgjort. 
Selskabet er i den sterste Forvirring. 

Fru Lassen 
Nu be*er jeg Dem, Fru Heilbunth, saa er der 
dog noget, der hedder Retfærdighed! 

Pause. Uhygge. Emanuel er sunken om paa en Stol. 

Borgmesteren 

hurtig hen til Overlærer Clausen. 

De maa redde Situationen! — Tal! Tal, 
Mand! 

Clausen 

Ja, jo ... jo! — Længe Leve vor højtærede 
Gæst, Grev Rosenkalk til Lindenborg! 

Befriende Hurraraab. 
Touche fra Orkesteret. 

Proprietær Heimann 

raaber. 

Musik, en Galopade ! 

Musikken spiller op. 

Heimann 

klapper i Hænderne. 

En Galopade, mine Herskaber! (Danser med Fm 

Oppermann over Dertrinet ind i Balsalen. — Herrerne tager Damer og 
felger ham.) 

Emanuel 

sidder sønderknust paa sin Stol. 

Mdm. Thomsen og Wulfdine 

sysler om ham. 

Clausen 

truende imod Knagsted; peger mod Gruppen. 

Det er din Skyld alt sammen! 

Knagsted 

rolig. 

VU Du slaa? 

Tæppe. 



FEMTE BILLEDE 



Ved Mellegaarden. — 

Haven. — 

Til venstre et Stykke af Vaaningshuset med Indgang til 
Havestuen. — Til hejre i Forgrunden et Lindelysthus med Bænk 
og Stenbord. — Det hele Interier ser forfaldent og uordentligt 
ud. — I Baggrunden skiller en Tjørnehæk med Laage Haven 
fra Landevejen, som skraaner bakket op mod hejre, hvor et 
Stykke af Vandmellen ses. — Et stort Frugttræ mellem Vaanings- 
huset og Hækken. — Vid Udsigt bag Landevejen over Markerne 
til Fjorden og Byen Gammelkebing. hvis hvide Kirke tegner sig 
skarpt i Horisonten. — Sen Eitermidddag i August. 



Mdm. Svendsen sidder strikkende paa Bænken i Lysthuset. 
Hun ser noget traurig ud. — Ved Siden af hende sidder hendes 
ældste Datter, Meta, med Albuerne mod Bordpladen, dybt op- 
taget af en Roman. — Foran ved Moderens Fedder sidder 
Nikoline og leger med en Dukke. — Henne ved Havestue- 
deren ligger Nikolaj og roder i Jorden. — Og oppe i Frugt- 
træet kravler Hans Jørqen og Valdemar omkring efter Æbler. 
— Menneske-Mortensen humper rundt med en Barnevogn, hvori 
Frits, den yngste, ligger og sover. 

Mdm. Svendsen 

lader Strikketejet falde ned i Skedet. 

Aa, Herregu' ja, nu sidder man her! 

Mortensen 

standser. 

Ja, det gør man sgu! — Hva' Fa'en vilde Di 

her osse! 

Mdm. Svendsen 

Næi . . . Men det var den Snydertamp a' en 

Prokurator! 

Mortensen 

Di ku* jo ha' set Dem for! Ærke, haark, haarkt 

Hruu! Ptøj! — Gi Fa'en ha'de min Hoste! 

Mdm. Svendsen 

grædende. 

Og j®g> ^®r troede, her var saa yndigt! — Men 
alting er jo ved at ramle sammen over Hovedet 
paa mig og mine uskyldige Børn! — Alle mine 
Penge, mister jeg! 

Mortensen 
Ja, det gør Di sgu! Di gaar ad Helvede til, 

inden Aaret er omme ! — (StUler sig op llge foran hende). 

Men Di har ligefrem efter min ringe Formening 
ikke fortjent bedre, Madam! At Di saadan ku* 
snyde Manevel lige bag hans aabne Ryg og snuppe 
Gaarden væk fra hans Aasyn! 

Mdm. Svendsen 

jamrer højt. 

Meta 

lefter Hovedet fra Bogen. 

Hyss, Mor! La* dog være med det Tuderi! 

Du forstyrrer mig! (Ned i Bogen igen. Fingrene i ørene). 

Mdm. Svendsen 

til Mortensen. 

Aa, Thomsen maa sa'amænd takke mig til, at 
lian slap fra alt det hér gamle Skrammel! Nu har 
han sine Penge; og inden næste Sommer er mine 
røgne ! 

Mortensen 

med Overbevisning. 

Det er di sgu! Hver Øre! Di bli'er klædt a' 
li'e til Særken, Madam! Di ender li'e lukt paa 
Fattighuset med alle Ungerne! 

Mdm. Svendsen 

vrider Hænderne. 

Aa Gu! Aa Gu! — Og Møllen kan heller ikke 
gi' no'et, si'er Di, Mortensen? 

Mortensen 
Møllen!.^ Den gamle Rodenderdrum! Ikke en 
P'emøre! — Næi, skal den male Mel, saa bli'er 
'et Gryn! og ska' den male Gryn, saa bli'er et 
Pevernødder! — Hruu! Ptøj! — Nej, den Gen- 
ganger skal Di sgu ikke sætte no'en Lid til, 

Madam ! 

Mdm. Svendsen 

hulker. 

« 

Aa Gu\ aagu', jeg arme Enke! 

Meta 

rejser sig med Bogen. 

Næi her er ikke til at være! Jeg gaaer ind i 
Havestuen! Jeg er li'e paa det allermest spændende ! 

Mdm. Svendsen 

hvast. 

Aa Du med dit Romanskidt! — Værsgod og 
ta' Frits med Dig og put ham i Seng! 

Meta 

mukken. 

Altid skal man slæbe paa den Unge! 

Mdm. Svendsen 
Du ta'er ham, si'er jeg! — Sig det til hende, 
Mortensen! 

Mortensen 

buldrende. 

Vil Du ta' Drengen, dit Stykke Spædekai! 

Mdm. Svendsen 
Ja, hun savner jo en Far . . . ! 

Mortensen 
Ja, det gør hun sgu! Ærke, haark, haark! — 
Vil Du ta'e Drengen, si'er jeg! — Gi' Fa'en ha'de 
min Hoste! 

Meta 

tager Frits op af Vognen ; ryster ham eltertrykkeligt og gaar med ham. 

— Han vræler. 

Drengene 

oppe i Træet begynder at slaas. 

MO RTENSEN 
prygler dem med sin Stok. 

Vil I se, I ka' la' vær' og forliges, I Hvalpe! 
I Hundestejler! I Karudser! Jeg skal lette Jer? 

Drengene 

flygter skrigende dybere ind i Haven. 

Nikoline • 
Mor, jæ er sulten! 

Nikolaj 

henne fra Havestuen. 

Det er jæ osse! 

Mdm. Svendsen 

rejser sig. 
Altid skal I fyldes! — (TU Mortensen; lidt forlegen.) 

Er det mon sandt, hva' di si'er inde i Byen, at 

den lille Thomsen har været rent spoleret i 

Sommer ? 

Mortensen 

Er det kanske at undres paa, naar Di har 

stjaalen hans Ejendom fra ham! 

Mdm. Svendsen 

prevende. 

Troer Di, at han vil ha' den endnu . . . om 

han kunde? 

Mortensen 

spidser øren. 

Ha' den? — Han er Gu'fortæreme li'saa slikken 
efter MøUegaarden som en hellig Skrædder efter 
Lammesteg! 

Mdm. Svendsen 

prøvende. 

Di er jo en klog Mandsperson, Mortensen . . . 

Mortensen 
Det er jeg sgu! Der er ikke mange Hotten- 
totter, der kan stikke mig! 

Mdm. Svendsen 
Og det er jo Synd, at Thomsen ska' gaa der- 
inde i Byen og ta* sin Død . . . 

Mortensen 
Ja, det er da Satensuseme sandt! 

Mdm. Svendsen 
Vil Di tale med ham om det . . .? 

Mortensen 
Hruu! Ptøj! — Om hva' for no'et? 

Mdm. Svendsen 
Om Gaarden . . . 

Mortensen 
Vil Di sælge den? 

Mdm. Svendsen 
Nej — jeg vil dele den med ham. 

Mortensen 
Dele den? 

Mdm. Svendsen 
Ja, han savner jo en Gaard, og jeg savner 
en Mand . . . 

Mortensen 

flajter. 

Hy-it . . .! Naa saaden faldt Bukserne! 

Mdm. Svendsen 
Ja — lige for lige! 

Mortensen 
Jamen, han har jo Wulfdinel 

Mdm. Svendsen 
Det har jo ikke no'et og sige . . . 

Mortensen 

indigneret. 

Vil Di lave Manevel til Bigemist! 

Mdm. Svendsen 
Wulfdine kan han vel skille sig ved, véd 

jeg ... . 

Mortensen 

tankefuld. 

Ja — a, det ka* han vel . . . Hun hænger jo 
ri'nok ved ham li'som en Spyflue ved Sirup! 

Mdm. Svendsen 
Vil Di snakke med ham . . .} 

Mortensen 
ja a • . • 

Mdm. Svendsen 
Di skal ikke gøre det for ingenting! 

Mortensen 
Næi, det ha'de jeg sgu heller ikke tænkt mig . . . 

Mdm. Svendsen 
Saa kan Di gaa ind til Byen i Morgen tidlig .... 

Mortensen 
Jovel . . .! 

Mdm. Svendsen 

Kom saa Unger ! (Tager Bernene ved Haanden og gaar ind 
i Huset.) 

Mortensen 

staar tankefuld tilbage. 

Kunde jeg endda sæl ta' Wulfdine . . .! Hruuf 

Ptøj ! Gi* Fa'en ha*de min Hoste ! (Triller af sted med Barne- 
vognen.) Men Gaarden ska' han suseme ha\ Mane- 
vel! Jeg er ked a' og trille rundt her og gi^ 

Bryst! (Bort). 

Tom Scene. 

Knagsted og Clausen 

kommer vandrende ude paa Landevejen. Standser. 

Knagsted 

peger ind mod Haven. 

Dér ligger Thummelumsens tabte Paradis! 

Clausen 

elegisk. 

Ak, Herregud, ja, stakkels Thomsen! Sikken 
det har taget paa ham! 

Knagsted 
Troer Du, han var bleven „lykkeligere*, om han 
havde fa aet Gaarden? 

Clausen 

overbevist. 

Ja, kære Ven: at naa sit Maal! 



— 145 — 
Knagsted 

rolig. 

Jeg mener nu, at det er bedre for et Menneske 

aldrig at naa det. 

Clausen 

hidsig. 

Naturligvis! Du skal jo altid ha' en anden 

Mening! 

Knagsted 
Ja, det er nu min Opgave! (Vender sig og peger ud 
mod Landskabet.) Her er for Resten net. 

Clausen 
Ak, ja! men nu er den Sommer snart forbi! 

Knagsted 
Gudskelov, ja! 

Clausen 

Si*er Du Gudskelov! 

Knagsted 

Ja, jeg gør. 

Clausen 

Hva' skader Sommeren Dig? 

Knagsted 

stadig rolig. 

Aa nej saamænd; ikke mig personlig! — Jeg 
er ligeglad. Men Folk bli'er saa idiotisk fornøjede 
i Solskin! De pynter sig og ta*er „i Skoven" 
og „ud at sejle" og „flytter paa Landet"! — Og 
saa synger og lamenterer de og skaber sig ... . 
Det skulde altid være Regnvejr; saa vilde der være 
mere Fornuft i Verden! 

Gustav Wied: Thummelumsen. 10 

Clausen 

stamper i Jorden. 

Du ødelægger min Spadseretur for mig, Tolder! 

Knagsted 

fortsætter. 

Og saa skriver de med fede Typer i Aviserne; 
at nu er Stæren kommen, og nu er Viben kom- 
men, og nu er Storken kommen! Hva' Fanden, 
de kommer jo hvert Aar! — Det vilde sgu være 
mærkeligere, hvis de blev borte! 

Clausen 
Holder Du da ikke af Naturen? 

Knagsted 
„Naturen" . . . Næi! Jeg kender den! 

Clausen 
Og de grønne Træer og Blomsterne og Havet ? 

Knagsted 
Jeg kender det altsammen. 

Clausen 
Du kender jo ogsaa Regnvejr! 

Knagsted 
Det gør jeg! — Men saa holder Folk Kæft og 
bli'er fornuftig inden Døre. 

Clausen 
Du gaar jo ogsaa ud! 

Knagsted 
Jeg gaar for min Mave. 

Clausen 

overbevist. 

Du er et ulykkeligt Menneske, Knagsted! 

Knagsted 
Ja! Og det er jeg stolt af! — Men skal vi 
ikke gaa lidt ind i Paradiset og hilse paa Madam 
Svendsen? 

Clausen 
Nej! Jeg kan ikke fordrage den Kælling! 

Knagsted 
Fy, fy, lille Over-Clausen ! Husk paa dit store 
Hjerte! — Det kunde dog være morsomt at se 
hende i Funktion ! Intet menneskeligt bør være os 
fremmed! 

Clausen 
Nej, jeg gaar ikke med! — Men derfor kan 
Du jo godt? 

Knagsted 

tørt. 

Tak. 

Clausen 

slaar efter ham med sin Stok. 
Aa — rr ! (Videre ad Landevejen.) 

Knagsted 

raaber efter ham. 

Saa mødes vi paa Tilbagevejen! 

Clausen 

bort. 

jcL a ■ . < . , 

10* 

Knagsted 

ind gennem Laagen. 

Der heres Larm fra Vaaningshuset, Børneskrig, Lyd af 
Spanskrørsslag og Mdm. Svendsens skingrende Stemme. 

Knagsted 

staar filosofisk stettet til sin Stok. 

Englenes Kor! 

Mdm. Svendsen 

kommer farende ud af Havestuederen. Raaber. 

Mortensen! Hvor er Di henne, Mortensen! Jeg- 
kan ikke holde Redelighed paa Ungerne! (Faar øje: 

paa Knagsted. Nejer.) Gui, Hr. Toldkontrollor ! 

Knagsted 

hilser. 

Godaften, Fru Svendsen! — Ja, jeg kom netop 
forbi; og saa tillod jeg mig at titte ind. 

Mdm. Svendsen 

nejer igen. 
Det er VOS en stor Glæde! (Spektakel inde i Huset.> 

Di Børn! Di Børn! 

Knagsted 

Nu skal jeg! (Gaar hen og slaar et vældigt Slag med siik 
Stok mod Døren og raaber med Tordenrøst:) Stille ! 

Dødsstilhed. 

Mdm. Svendsen 
Ak ja, man savner jo en mandig Røst! 

Knagsted 

uanfs^tet. 
Naa, Fru Svendsen (Madammen smiler huldsaligt, hver 

<5ang han siger „Frue«) hvorlcdes gaar det saa? De 
befinder Dem vel herude i disse yndige Omgivelser? 

Mdm. Svendsen 

tevende. 

Jo— O, Tak . . . Det vil sige . . . (Afgjort) Gi' 
Fanden ha*de det hele, Hr. Toldkontrollør! Jeg 
skulde aldrig ha' købt den Gaard! — Værsgod og 
sid ned! 

Knagsted 

sætter sig. 

Tak! — Men hvorfor købte De den da? — 
Og tilmed da De vidste, at den lille Thomsen .... 

Mdm. Svendsen 

genert. 

Ak, Gu', ja ... . 

Knagsted 

rolig. 

Var det for at hævne Dem paa ham? 

Mdm. Svendsen 

forvirret. 

Hævne . . .? 

Knagsted 

urokkelig. 

Ja, fordi han ikke vilde ha' Dem? 

Mdm. Svendsen 

skjuler Ansigtet. 

Gui .... 

Knagsted 
Ja, det véd jo alle og enhver. 

Mdm. Svendsen 

stammende. 

Ja for han . . . der var ved Gud en Tid, at 
han . . . mens jeg tjente hos Eriksen . . . (Hulkende:) 
Og saa gik han alligevel hen og tog det andet 
Fjols! 

Knagsted 

Vil De af med Gaarden? 

Mdm. Svendsen 

spidser Øren. 

Af med- Gaarden . . .? 

Knagsted 
Ja, kunde De være tilbøjelig til at sælge der> 
nu, under Haanden? 

Mdm. Svendsen 

bestemt. 

Aldrig! — Næi, naar man først sidder her, Hr. 
Toldkontrollør, saa . . . 

Knagsted 
Naa saadan! — Men hvis De nu fik ham selv 
oven i Købet? 

Mdm. Svendsen 

ubehersket. 

Gui, hva' si'er Di . . .? 

Knagsted 

ser sig om. 

Men kan vi ikke gaa indenfor, bedste Frue? 

— Jeg holder ikke af alvorlige Samtaler i fri 
Luft! — 

Mdm. Svendsen 

ivrig. 

Ork Gu' jo, Hr. Toldkontrollør! Vi kan gaa 
ind i Havestuen! — Og lukke Døren! 

Knagsted 

rejser sig. 

Mdm. Svendsen 

som fer. 

Denne Vej — denne Vej .... 

Knagsted 

rolig. 

De ligner en liggesyg Høne! 

Mdm. Svendsen 

smilende og smigret. 
Hi, hi ... ! — VærsaagOd ! (Begge ind i Havestuen.) 

Tom Scene. 

Saa ser man Emanuels blege Ansigt dukke op bag Hækken 
ud mod Vejen. — Han spejder ind i Haven og kalder gen- 
tagne Gange hviskende paa Mortensen. — Da ingen svarer 
ham, lister han forsigtig ind gennem Laagen. — I Haanden 
bserer han en lille Husflidshaandkuifert, varsomt og ængsteligt. 
— Han ser mager, medtaget og derangeret ud. — Kalder igen : 

Mortensen . . . ! Er Du ikke her, Mortensen , . .? 

Mortensen 

egne Tanker. Fra Mellen. — Standser op, da han ser Emanuel. 

Hva' Såten, er 'et Dig, Manevel!? 

Emanuel 

tyssende. 

Hy — SS . . .! Ja— a .... 

Mortensen 

peger paa Kufferten. 

Ska Du til Amerrika? 

Emanuel 
Ikke saa højt! Ikke saa højt! 

Mortensen 
Jeg synes, Du ser no'et hvid ud i Ansigtet . . . 
Er Du syg? 

Emanuel 
Nej, man fejler ikke no'et . . . Man er lidt 
træt af Turen. — Man kan vel nok sætte sig lidt.? 

Mortensen 

flot 

Værsgod, værsgod, hvil Du bare Skinkerne! — 
Hruu! Ptøj! — Men hva' vil Du her? 

Emanuel 

sidder urolig. 

Hun kommer vel ikke? 

Mortensen 
Næi, hun er ved a' hælde Føde i Ungerne; og 
det ta'er sgu Tid ! (Mod Kufferten.) Men jeg synes 
spilleme, der er no'et, der kradser i Pagasjen! 

Emanuel 

hemmelighedsfuldt. 

Ja . . . Det er Dyret! 

Mortensen 
Dyret . . .? Hva' for et Dyr? 

Emanuel 
Hanen . . . .! 

Mortensen 
Hva Såten, er Du nu begyndt aa gaa Tur 
med ham? 

Emanuel 

som fer. 

Man har haft en Aabenbaring .... 

Mortensen 
Igen! 

Emanuel 
Ens Faer viste sig for En i Nat og sa'e, at 
hvis Hane-Mortensen betraadte den fædrene Jord, 
skulde man faa Gaardenl 

Mortensen 
Hum . . .! Og nu sitter Kalorius i Kufferten? 

Emanuel 

nikker fiffigt. 

Ja . . . Og nu skal han betræde den fædrene 
Jord; og saa bekommer man Gaarden! 

Mortensen 
Og al det Sludder troer Du paa? 

Emanuel 
Man maa da vel tro sin Fa— ders egne Ord! 

Mortensen 
Sgu'nne altid! 

Emanuel 

sargmodig. 

Har Du ogsaa slaaet Hænderne a' En, Mads 
Mortensen? 

Mortensen 

Sla'et Hænderne a' Dig, Manevel!? Gu' 
har jeg ej! Vi er jo li'som to Brødre! — Men jeg 
har jo et andet Tilbud . . . Naa, la' vos nu først 
prøve det med Kalorius! Pak ham ud! 

Emanuel 

lukker Kufferten op og tager varsomt Hanen ud. 

Mortensen 
Hruu! Ptøj! — Der er Satensuseme ikke for 
to Skilling kongelig dansk Luft i ham, Manevel I 
Det var nok det sidste Spræt før! 

Emanuel 

forfærdet. 

Nej, nej ... ! Han sover blot . . . ! (Forseger at 

faa Dyret til at staa; men forgæves.) 

Mortensen 

slaar bredt ud med Haanden. 

Forlaaren! Kaput! Færdig! Værsgod aa hils 
di gamle! 

Emanuel 

stiv af Forfærdelse. 

Den er død! 

Mortensen 

rolig. 

Gu' er den død! Det behøver Du sgu'nne 
ret mange Kikkerter for aa se! 

Emanuel 

synker sammen. 

Saa kan man li'saagerne gaa hen og dø sæl 
med det samme .... 

Mortensen 

endrgisk. 

Sludder! — Og Fa en med aUe dine Evange- 
lier ! (Lægger en Naand paa Emanuels Skulder:) Du ka* faa 

Gaarden hva Time, Du vil, Manevel I 

Emanuel 

rejser Hovedet. 

Hva' si'er Du . . .? 

Mortensen 

nikker. 

Ja . . .jo! Kællingen derinde er li saa ked a* 
den som en Hankat a* Agurker! 

Emanuel 
Vil hun sælge . . .? 

Mortensen 
Nej, det vil hun ikke! — Men Du ka' faa 
den alligevel! — Klø Du bare paa hende! 

Emanuel 

med foldede Hænder. 

Skulde man faa sin Fæ— drenegaard til- 
bage . . .! Lille Vorherre! Lille Vorherre! 

Mortensen 
Sgu faar Du den! — Ærke, haark, haark! 
Hruu! Ptøj! Gi' Fa'en ha'de min Hoste! — Men 
Du maa ta* Kællingen med! 

Emanuel 

forfærdet. 

Hva' maa man!? 

Mortensen 
Ja, det maa Du sgu! For hun er Ifsaa for- 
libt i Dig som en Andrik i Oldenborre! 

Emanuel 
Jamen . . , Wulfdine .... 

Mortensen 
Fa'en med Dine, naar Du faar Gaarden! 

Emanuel 
Nej, nej ... 

Mortensen 

profetisk. 

Ligger nu ikke Hanen her paa den fædrene 
Jord ! 

Emanuel 
Jo — o .... 

Mortensen 
Og var 'et ikke det, den skulde.? 

Emanuel 
Jo — o .... 

Mortensen 
Og ska' man ikke lyde sin Fa — ders Røst! 

Emanuel 

vaklende. 

Jo — O . . . Men .... 

Mortensen 

tager Hanen. 

Og nu ta'er jeg ham og graver ham ned under 
det store Pæretræ, som din Fa'er sæl har plantet! 
Og saa er Gaarden din! (Begejstret.) Og saa ska' vi 
to, lille Manevel, Du og jeg og vi to, vi ska* nok 
faa Skik baade paa Møllegaarden og Madammen f 
— (Peger mod Havestuen.) Hun er derinde! Niks for- 
knoten 1 Rask paa 'en! Det er bare li*som aa 

faa trukken en Tand ud! — (Lefter Hanen i Vejret.> 

Gu's Fred! Nu gaar jeg med Kalorius! (Bort.) 

Emanuel 

sidder ubeslutsom i dybe, stride Tanker. 

Knagsted og Mdm. Svendsen 

i Havestuedøren. Tager Afsked. 

Emanuel 

studser; vil flygte; men bliver. 

Knagsted 
Naa, far vel, Fru Svendsen! 

Mdm. Svendsen 

yderst venlig. 

Far vel, Hr. Toldkontrollør! Det har været mig 
en stor Ære! 

Knagsted 

gaar. Halvhej t. 

Ja, det troer Fanden! 

Mdm. Svendsen 

ind. 

Men . . . 
naar man 



Knagsted 

opdager Emanuel. 

Men hvad ser jeg! Der sidder jo selve Hr. 
Thomsen! 

Emanuel 

selle. 

Ja det gør man, Hr. Toldkontrollør . . . Man 
drages jo immer herud .... 

Knagsted 

peger. 

De har Kuffert med; skal De rejse? 

Emanuel 

forvirret. 

Nej, man skal ikke ... nej 
men man gaar altid med Kuffert 
gaar . . . gaar længere Ture . . . 

Knagsted 

rolig. 

Saa—aa? 

Emanuel 

yderligere forvirret. 

Ja ... i den sidste Tid . . . 

ske no'et . . . 

Knagsted 

fikserer ham. 

De er vist ikke rigtig rask! 

Emanuel 
Nej . . . Det er jo denne Gaard, Hr. Told- 
kontrollør . . . Man kan ikke glemme den . . . 
man kan ikke undvære den . . . (Pludselig.) Synes 
Hr. Toldkontrolløren, at man skulde ta' hende .^ 



hvis der skulde 

Knagsted 



Hvem ? 



Emanuel 
Madammen derinde . . . (Stærkt.) En kan ikke 
leve uden Møllegaarden! — Og Mortensen (Skæver 
uviikaariigt hen til Kufferten.) — Menneske- Mortensen 
si' er, at ... at Madammen begærer En og vil 
gifte sig med En . . . Synes Kontrolløren, man 
skulde ta* hende? 

Knagsted 

afgjort. 

Nej! 

Emanuel 

ulykkelig. 

Aa Herregud, og nu ha'de man endda næsten 
bestemt sig til det! — Man gjorde vist bedst i at 
følge sit eget Hovede .... 

Knagsted 

Ja; naar man har noget! (indtrængende; fra Hjertet.) 

Hvad vil De rode Dem ind i alt dette her for, 
Thomsen! De kunde sidde derinde i Byen med 
Deres Penge og grunde Dem en Forretning, en 
udmærket Forretning. De er jo noget af et Handels- 
talent! Inden der var gaaet et Par Aar, vilde De 
være en af Byens Matadorer! — Lad De bare alt 
dette gamle Ragelse være, hvad det vil! Er det 
ikke meget bedre at lave noget selv, noget nyt, 
noget ingen har haft sine Fingre og sin Næse i 
før? — Og saa kan De jo desuden heller ikke ta' 

den fede Madamme derinde; De er jo forlovet 
med Deres Kusine! 

Emanuel 
Jo . . . ja . . . Men se, det er jo det, man har 
tænkt, Hr. Kontrollør, at der er no'et, der hedder 
højere Hensyn .... 

Knagsted 
Saa De gier Dem ogsaa af med at tænke? 

Emanuel 
Man har jo da læst en Del Bøger i de lange 
Vinteraftener, Hr. Kontrollør .... 

Knagsted 
„Digterværker", hva*, hæ! — Dem har De vel 
laant af Clausen, Overbamerumpen? — Og hvad 
er det saa for „højere Hensyn", De taler om? 

Emanuel 
Jo, ser Di, Hr. Kontrollør, man mener, at 
Dine . . . Ens Forlovede, hun er naturligvis god 
nok, og Penge har hun jo ogsaa; men hvis man 
ikke kan faa Gaarden uden at kassere hende, saa 
kasserer man hende! 

Knagsted 
Og hvor mange Penge har hun? 

Emanuel 
En fem — seks Tusind vel; hun er jo eneste 
Barn .... 

Knagsted 

indtrængende. 

Jamen kan De da ikke forstaa, Mand, at hendes 
Penge er meget mere værd end hele denne gamle 
raadne Kasse! 

Emanuel 

ryster dybsindigt paa Hovedet. 

Det kan man ikke ta' Hensyn til, Hr. Told- 
kontrollør, naar man skal ta' Hensyn til di højere 
Hensyn! — Herude har Ens Faer og Bedstefader 
gaaet og puslet ... Og her har En sæl levet 
sine Barndomsdage ... Og Ens gamle Mor, 
har .... 

Knagsted 

alvorlig. 

Og De vilde gaa rundt herude i de gamle Stuer 
og pynte og pudse og lave det altsammen til, som 
det var i de gamle Dage, hva7 Grave i Haven 
og luge og plante, saa at det kunde komme til at 
se ud som i Deres Fa'ers og Bedstefaers Tid? 

Emanuel 

glad. 

Ja, jo . . .! 

Knagsted 

fortsætter. 

Og om Vinteraftenerne vilde De sidde hygge- 
ligt med Deres Pibe i Kakkelovnskrogen og dampe, 
medens Ilden snurrede, og Madam Svendsen snur- 
rede, og Blæsten snurrede . . . Brrrl Jo, Tak, jeg 
kender hele Lirekassen! 

Guatav Wied: Thummelumsen. 11 

Emanuel 

begejstret 

Ja, er det ikke yndigt, Hr. Toldkontrollør! 

Knagsted 

roligt. 

Og inden der var gaaet to Aar, havde De ikke 
en Øre igen af Deres Penge! 

Emanuel 

vaagner forfærdet. 

Jo, jo dow . . .! 

Knagsted 
Og De sloges med Madam Svendsen, saa 
Haarene fløj op gennem Skorstenen! 

Emanuel 

forvildet. 

Men hva' er det dog Di si' er .... 

Knagsted 

fortsætter. 

Og hendes lange Tøse og uvorne Drenge vilde 
pege Fingre af Dem og jage Dem ud i Gaarden, 
hvor De kunde sove i Hundehuset! 

Emanuel 

grædefærdig. 

Men Hr. Toldkontrollør .... 

Knagsted 

stadig rolig. 

Gift Dem ikke med Madam Svendsen! — 
Bliv boende med Deres Moder og Deres Kæreste 
inde i Byen og lev trygt og roligt af Deres Penge! 

— Og for Resten er jeg en Idiot, at jeg blander 
mig op i andres Sager! — Far vel! 

Emanuel 
Men, Hr. Kontrollør . . . Hr. ... Di niaa . . . 

Hr 

Knagsted 

Far vel ! (Bort gennem Havelaagen. — Ud ad Landevejen i 
samme Retning som Overlærer Clausen fer.) 

Emanuel 

sidder senderknust tilbage. 

Mortensen 

ind med en Spade. 

Hruu! Ptøj! Hva' Såten! Sidder Du der og 
varmer Frikkedellerne endnu, Manevel! 

Emanuel 

med et deende Blik. 

Er det Dig, Mads Mortensen .... 

Mortensen 
Det er det, ja! med Pive, aa Hoste, aa Skidt 
aa Møj aa det hele! — Har Du vaaren inde ved 
Madammen? 

Emanuel 
Er Hane-Mortensen puttet .... 

Mortensen 
Han ligger i den fædrene Jord som skrevet 
staar ! Og han laver sgu ikke flere Kyllinger denne 
Gang! 

Emanuel 
Gid man laa ved hans Side .... 

11* 

Mortensen 
Sludder! Nu ska* vi jo først til aa muntre 
vos! — Hva' sa'e saa Madammen? Er I ble'en 
enige? 

Emanuel 
Man ta'er hende ikke .... 

Mortensen 
Hvaforno'et . . . Hruu! Ptøj! — Ta'er Du 
hinde ikke? 

Emanuel 
Nej ... og Gaarden vil man heller ikke ha' . . . 

Mortensen 

hidsig. 

Er Såten faret i Dig, Dreng . . . med Klør, 
aa Svans, aa Horn, aa Ildrager aa det hele!? — 
Aa her har jæ gaaet aa slidt for Dig? 

Emanuel 

repeterer. 

Inden to Aar vilde En ha' mistet sine Penge . . . 
Og man vilde slaas med Madam Svendsen, saa 
Haarene fløj op igennem Skorstenen .... Og 
hendes lange Tøse og uvorne Drenge vilde pege 
Fingre af En og putte En ind i Hundehuset . . . 

Mortensen 

ryster ham. 

Er Du blit sprøjtende-spil-splintrende-skruptosset. 
Manevel!? 

Emanuel 
Man har talt med Toldkontrolløren .... 

Mortensen 
Ja, jeg tænkte sgu nok, a Fanden ha' de vaa- 
ren i Nærheden! 

Emanuel 
Og han sa*e, at man begik en Dødssynd, om 
man tog Madammen ogGaarden. Det vilde ende 
med et Mirakel, sa'e han. Og man gjorde meget 
klogere i at bli'e i Byen og leve af sine Penge. — 
Det andet var bare no'et, man ha'de læst sig til . . . 

Mortensen 

forbitret. 

Naa, det sae han!? — Og hvodden kommer 
han saa her, den Rangutang.? 

Emanuel 

peger mod Huset. 

Han kom derinde fra, fra Madammen .... 

Mortensen 

pludselig rolig. 

Ærke, haark, haark! Du er et Fjols! 

Emanuel 

stiver sig op. 

Hva' si'er Du? 

Mortensen 
Du er en Tosk, si'er jeg! — Ka' Du da ikke 
faa ind i dit Grødho'de, hva' han har bestilt der? 

Emanuel 
Næi .... 

Mortensen 

• . superklog. 

Naa 'nde det? — Han vil jo sæl ha* baade 
Madammen og Gaarden, din Kapun! 

Emanuel 

med store øjne. 

Troer Du ... . 

Mortensen 
Gu' tror jeg saa! — Saaden Toldere, di er sgu 
om sig! — Det vilde jo vaarre en ren Benjeflsje 
for ham aa sidde herude aa spiUe Herremand ved 
Siden af Greven paa Lindenborg! 

Emanuel 

rejser sig og slaar energisk en Haand ned i Bænken. 

Men det skal bli*e Løgn! 

Mortensen 
Den skinhellige Avekat! 

Emanuel 
Og han skulde sidde og kommandere paa min 
Gaard ! 

Mortensen 
Ja, det var sgu det, han vilde! 

Emanuel 
Menneskene er noen Rakkerpukler! 

Mortensen 
Det er li'e, hva' di er; hele Aaret rundt! 



! 
I 

Mdm. Svendsen 

kommer ud i Havederen. Kalder. 

Mortensen . . .! 

Mortensen 

peger mod heade. 

Der er Svesken, Manevel! Hug nu til! 

Emanuel, 

der ræd er faret sammen. 

Jamen .... 

Mortensen 

Hug nu til, si'er jeg ! Saa er Du Propretær om 

en lille har Time! 

Mdm. Svendsen 

kalder igen. 

Kan Di ikke høre, Mortensen . . .!.^ 

Mortensen 

Jovel, jovel! (Bort ad den modsatte Vej o Nu kommcr 

jeg! Nu kommer jeg! (tii Emanuel.) Paa hinde! Op 
med Snøvsen, Manevel! (Forsvinder.) 

Mdm. Svendsen 

ser Emanuel. Standser. 

Emanuel 

staar s}$:æv og ubevægelig. 

V 

Mdm. Svendsen 

rert imod ham. 

Thomsen . . . (standser brat.) Hva' vil Di i min 
Have, om jeg tør spørre? 

Emanuel 

Idiot. 

Man har ... Di ... jeg .. . Mortensen . . . 

Mdm. Svendsen 

mildere. 

Di maa skamme Dem, Thomsen, saadan Di 
behandlede mig forrige Gang! 

Emanuel 
Ja . . . jo . . . man . . . man fortryder . . . 

Mdm. Svendsen 
Og saa troede Di, at man straks skulde kaste 
sig hen, bare Di vinkede! 

Emanuel 

m 

Man . . . æ . . . Mads Mortensen si er . . . 

Mdm. Svendsen 

retiré. 

Men Di er jo gaaet hen og forlovet Dem . . . ! 

Emanuel 
Man kasserer hende, hvis . . . Højere Hen- 
syn . . . man . . . 

Mdm. Svendsen 

straalende. 

Hæver Di? 

Emanuel 

Man hæver, jo . . . Ens Fædrenegaard . . . 
Man har jo ogsaa lidt til fælles Bedste ... Og 
man er jo en Mand ... Di sa'e, at Di savnede 
en Mand , . . . 

Mdm. Svendsen 
Ja, det véd den evige Gud, jeg gør! 

Emanuel 
Og saa mente man, at . . . hvis . . . 

Mdm. Svendsen 

jublende. 

Di frier, Thomsen . . .!? 

Emanuel 
Man frier, ja . . . hvis . . . 

Mdm. Svendsen 

aabner Armene. 

Ta' mig, Emanuel! 

Emanuel 

tever. 

Ja ... jo . . . men . . . Men man faar vel 
Skøde paa Gaarden . . .? 

Mdm. Svendsen 

slaar Armene om ham. 

Gu' hvor jeg har længtes efter Dig! (Man herer 
Mortensen hoste.) — Men kom, lad vos heller gaa der 
ind! (Peger mod Havestuen.) Der Snakker vi bedre! 

Emanuel 

tovende. 

Jamen, men . . . men det var Skødet .... 

Mdm. Svendsen 

trækker af med ham. 

Det snakker vi altsammen om der inde! (ind i 

Havestuen.) 

Mortensen 

stikker Hovedet frem fra et \'indue i Mellen. 

Hruu! Ptøj! — Kaput! Forlaaren! Færdig! — 
Nu er vi to om at regere hinde! (Bort.) 

Jakob Henriksen, Mdm. Thomsen og Wulfdine kommer i 
Gaasegang ude paa Landevejen. — Kvinderne ser noget triste 
og ulykkelige ud. Morbroderen er rolig. 

Mdm. Thomsen 

standser og spejder ind i Haven. 

Ork, Gu', ork Gu', her maa han vist være . . . 

Morbr. Jakob 

trøstende. 

Saa, saa. Søster! Vi finder ham jo nok; vi 
finder ham nok! 

Wulfdine 

hulker. 

Mdm. Thomsen 
Bare han ikke har gjort en Ulykke paa sig 
sæl . . .! 

Wulfdine 

hulker hejere. 

Morbr. Jakob 
Aanej, aanej, saadant noget gør man ikke! 

Mdm. Thomsen 
Vi maa ind i Haven, Bro'er Jakob .... 

Morbr. Jakob 

rolig. 
Ja, la' VOS det . . . (Hen mod Laagen.) 



«^' 



Mdm. Thomsen ^'^' 

efter. 

Om Drengen nu er gaaet i Mølledammen . . . 

Morbr. Jakob 
Vist ikke, vist ikke! 

WULFDINE 
knækker og hulker. 

Man kommer ind i Haven. 



>ier end 



WULFDINE 
peger. 

Der . . . staar . . . hans . . . Kuffei . . . ! 

fGreeder h^jt.) 

Mdm. Thomsen 

slaar Hænderne sammen. 

Ja, der staar den .... 

... r >SVKNI>SXN 

Morbr. Jakob 
Der staar den ja . . . ja saamænd. C\ 
er aaben. 

Mdm. Thomsen 
Men Drengen, Drengen, hvor er Drengenet, hvor 

ked. 

Morbr. Jakob 

klapper hende. 

Det retter sig. Søster, det retter sig . . 
har vi da Kufferten! 

Mortensen xke være 

fra Mellen. 

Goddaw i Haven! 

Mdm. Thomsen 

imod ham. Peger. 

Dér staar Kufferten .... Men hvor v 
sæl? 

Mortensen ^^^ 

dystert. 

Han ligger nede under det store Pæretræ! 

Jakob Mdm. ThOMSEN 

Gaasegan^ stirrer vildt. 

og uiykk' gør han . . . ! ? 

Mortensen 

. . .jo! Død og begraven i den fædrene 

Or 
'om skrevet staar! 

WULFDINE 
5 gaar i Jorden. 

findel Manuel død . . .? 

Mortensen 

arrig. 

nevel, din Sludrekasse! Hvem snakker om 

5 /el? Næi, Hanen sgu! 
sæl 

Mdm. Thomsen 

lettet. 

iskelov og Tak! 

Morbr. Jakob 

ivor er da Emanuel, Mads Mortensen? 

Vi i 

Mortensen 

^or skulde jæ vide det fra . . .? — Han 

j^ i inde aa købe Gaarden. 

stirrer forvildet paa hinanden. 

Mdm. Thomsen 
Købe Gaarden . . .! Det gør Madam Svendsen 
ikke! 

Mortensen 

kniber et Oje sammen. 

Mon ikke? — Hun er sgu da 'nne mer end 
som et Fruentimmer I 

WULFDINE 
pludselig. 

Jæ vil ikke være her . . .1 Jæ vil væk . . .! 

Morbr. Jakob 
Naanaa, Dine . . .! Det retter sig! 

Mortensen 

p^er pludselig op mod Huset, hvorfra • Emanuxl og Mdm. Svindszh 

kommer tst omslyngede. 

Nu er Gaarden Satensuseme vor! 

De andre staar som faldet ned fra Himlen. 

Mdm. Svendsen, 

der ikke bemærker de fremmede, ferer sit Bytte hen mod Lysthuset, hvor 
hun lader Emanuel sætte sig og selv tager Plads paa hans Sked. 

Mdm. Thomsen 

slaar Hænderne sammen. 

Men Manuel dow . . .1 

Wulfdine 
Jæ vil ikke være her . . .! Jæ vil ikke være 
her . . .! Det fede Skabilken! 

Parret farer op fra Bænken. 

Mdm. Svendsen 

haler Emanuel opfordrende i Frakken. 

Emanuel 

stiver sig mægtig op. 

Tiør man ha' den Ære at spørge, hva' Ens 
Familie ønsker? 

Mdm. Thomsen 

i Graad. 

Og saadan snakker Du til din egen Mor, Ma- 
nuel . . . ? Og dér sidder Du midt for vores Øjne 
med . . . Fy— y — føj ... er Du en ærbar Søn . . . ! 

Mdm. Svendsen 

haler Emanuel i Frakken. 

Emanuel 

retter sig. 

Man maa bede Ens Moder belægge sine Ord, 
før hun taler! Man maa bede Ens Moder holde 
sin Mund, til hun bliver spurgt! Man maa i det 
hele taget bede Ens Moder opføre sig stille og 
menneskeværdigt ! 

Mortensen 

Det er et sandt Ord! 

Emanuel 

vender sig mod Morbr. Jakob, som staar og trøster Wulfdine. 

Du er et Mandfolk, Morbror Jakob 

Morbr. Jakob 
Jovel, Søstersøn, det er jeg . . . 

Mortensen 
Ja, det er han sgu! 

Emanuel 

imod ham. 

Hyss! 

Mortensen 
Hov, hov! Bider Hunden allerede! — Hruu! 
Ptøj! 

Emanuel 

fortsætter til Morbroderen. 

Og Du véd, Morbror Jakob, at man hele sit 
Liv igennem kun har tænkt paa at komme tilbage 
til sin Fædrenegaard ... til at pusle i di samme 
Stuer og den samme Have, hvor Ens Far og Bed- 
stefar har saaet og plantet .... 

MONTENSEN 

Det er rigtig! 

Emanuel 
... Og nu staar En der . . . Kanske Wulf- 
dine vil hade og forbande En ... . 

Morbr. Jakob 
Nej, nej, Søstersøn, nej nej . . .! 

Emanuel 
Men man mener, at hun har jo et Tilbud fra 
Morten Hansen i Grested ... Og Madam Svend- 
sen vil ikke la' En faa Gaarden, uden En ta'er 
hende sæl med ... Og di højere Hensyn, véd 
Du nok ... En vil gaa kompakt til Grunde, om 
En ikke fik MøUegaarden . . . Den menneskelige 
Sjæl har jo sine bestemte Veje ... Og Madam 
Svendsen har længe baaret Kærlighed til En . . . 
Og derfor mener man, at det er Gu's Vilje, at vi 
to skal slutte vos sammen og leve og dø ved 
hverandres Bryst .... 

Mdm. Svendsen 

kærligt. 

Det skal vi, Emanuel! 

Mdm. Thomsen 
Jamen, lille Manuel .... 

Emanuel 
Hyss! det er Morbror Jakob, man har spurgt 
om sin Mening! 

Morbr. Jakob 
Ja — æ, ser Du, Søstersøn, jeg ha' de jo rigtnok 
tænkt mig, at — æ, at Du og min Dine .... 

WULFDINE 

hulkende. 

Jæ vil hverken eje eller ha* ham, naar han 
render med en anden paa Skødet .... 

Emanuel 

med Hejhed. 

Det Spørgsmaal foreligger ikke, Kusine Dine! 

Mdm. Svendsen 

ler haanligt. 

Morbr. Jakob 

fortsættende. 

Men— æ, naar Du mener, at Du staar Dig 
bedre ved at ta* Madam Svendsen, saa i Gu's 
Navn ... og saa faar Du jo osse Gaarden. — 
Der er ikke no'et og sige til det. — Nej der er 
ikke. — Og Dine har jo osse det Tilbud, saa hun 
kommer jo ikke til at sidde hen med Skammen. 

Mdm. Thomsen 
Men lille Manuel, har Du osse betænkt, at Du 
bli*r Fa'er til fem Børn paa een Gang .... 

Emanuel 

stiver sig op. 

En bli'erFa'er til di Børn, En ønsker at bli'e 
Fa' er til, Mor Karen! 

Mdm. S\TNDSEN 

begejstret. 

Du er en Mand, Emanuel Thomsen! 

Mortensen 
Ja, det er han sgu! 

WULFDINE 
hulker. 

Morbr. Jakob 
Naa, naa. Dine! Det retter sig min Tøs! — 
Du faar jo Morten Hansen! 

WuLFDINE 

Troer Du ... . han staar ved .... sit Til- 
bud . . .? 

Morbr. Jakob 
Vel gør han saa, vel gør han saa .... 

WULFDINE 

La' vos . . . gaa ... La' vos ta' hjem . . . 
til ham straks .... 

Morbr. Jakob 
Ja, la' vos det, lille Dine, la' vos det . . . 

Mdm. Svendsen 
Ja, gaa I bare! 

Gustav Wied: Thummelurasen. 12 

Morbr. Jakob 
Ja, saa far vel, Søster . . .! Far vel, Søster- 
søn . . . ! 

Emanuel 

vil uvilkaarlig hen til Morbroderen. 

Mdm. Svendsen 

holder ham i Frakken. 

Du blfer hos mig! 

Morbr. Jakob 
Sig saa Farvel, Dine .... 

WULFDINE 
vrippen. 

Jæ vil blæse dem et Stykke ... .1 Di ka' 
passe sig sæl . . .! 

Emanuel 

rert. 

Far vel, lille Dine; og Lykke til ... . 

WuLFDINE 

Du kan holde din Mund, din Pejs . . . .1 

Ud gennem Havelaagen.) 

Morbr. Jakob 

efter. 

Saa, saa, Dine, saa, saa! — Alting retter sig! 
— Bare der gis Tid! 

Mdm. Svendsen 

slaar Armene om Emanuel. 

Saa, nu er vi kun Familien! 

Mortensen 

gnider sig i Hænderne. 

Ja, det er vi sgu ! — Hruu ! Ptøj ! — Ska' 
je 'enne hente Børnene? 

Mdm. Svendsen 
Jo, hent Børnene! 

Mortensen 

humper hurtig ind i Huset. Man herer ham raabe : 

Unger! Halløj! Kom herud, ska' I bare se! 
Storken er kommen med en Far til Jer! 

Børnene 

kommer stormende ud. De er halvvejs afklædte^ 

Mdm. Svendsen 

peger paa Emanuel. 

Det er Jeres ny FaV, Børn! — Gaa hen og 
sig pænt Goddag! 

Børnene 

stimler sammen om Emanuel og river i ham. 

Mortensen, 

der kommer med lille Frits, lægger ham i Armen paa Emanuel. 

Sikken Gu's Gaver falder over Dig, Manevel! 
— Hruu! Ptøj! Gi' Faen ha' de min Hoste! 



Emanuel 

staar hjælpeles med Barnet. 

12* 

Mdm. Thomsen 

betragter ham tavs og mismodig. 

Mdm. Svendsen 

kælent 

Smil til mig, Emanuel . . .! 

Emanuel 

smiler vanvittigt. 

Børnene 

giver sig til at danse rundt om ham. 

Knagsted og Clausen 

kommer forbi ude paa Landevejen. Standser og ser ind. 

Knagsted 

peger ind paa Gruppen. 

Hum! — Der er sgu Livsglæde, lille Clausen 
Det er noget for Dig! 

Clausen 

begejstret. 

Saa endte det dog altsammen i Fryd og Her- 
lighed 1 

Knagsted 
Det gjorde det, jal 

Clausen 

med lysende øjne. 

Troer Du nu ikke, at den lille Thomsen er 
fuldkommen lykkelig! 

Knagsted 
Jo — o! — Det kan man sgu da se paa haml 

(Begge videre.) 

Glæden i Haven fortsættes. 

Mortensen 

spiller paa Violin paa sin Stok. 
Tæppe. 

Fr. Bagges Bogtrykkeri. — Kobenhavn. 



PERSONER. 



Enkebaronessbn. 

Baron Helmuth. 

Baronesse Alvilda. 

Karen. 

Grev ScHEELE. 

Pastor Mascani. 

Fru Mascani. 

Clara Mascani. 

Freken Jansen. 

Stasia. 

Niels Tjener. 

Forvalteren. 

En Karl. 

Skovrider Jorgensen. 

Fru Jørgensen. 

Forpagter Klaumann. 

Fru Klaumann. 

To. Frøkener Klaumann. 



FORSTE AKT. 



Dagligstue paa Baroniet „Næsset". — En stor højloftet, men 
temmelig mørk Stue med dybe Vinduesnicher, Familieportrætter 
og Rokokomøbler. — I Loftet et meget stort Maleri fore- 
stillende Zevs, der bortfører lo. — I Baggrunden en bred 
Aabning med Portierer, der fører ind til et noget lysere og mere 
moderne monteret Kabinet. — 

Dagligstuen vender mod Gaarden. Kabinettet mod Haven. — 

Til højre op mod Baggrunden Fløjdør ind til Baronens 
Kontor. Ned mod Forgrunden Fløjdør ud til en Forhal, 
»Galleriet* kaldet. — 

Til venstre tre Fag høje, smaarudede Vinduer; det bageste 
Fag staar aabent. Mellem de to forreste Fag er anbragt en 
stor Haandvæv. — 

Eftermiddag. Sommer. — Sol i Kabinettet. — 

Enkebaronessen 

en høj, smuk og kraftig Dame. Hendes graahvide Haar er 
sat op i lutter smaa løse Krøller. Hendes Dragt er af et gammel- 
dags Snit og uden Fiksfakserier. Derimod bærer hun en Del 
Smykker. — Ved hendes Bælte hænger et Nøgleknippe. 

Pastor Mascani 

samme Alder som Enkebaronessen. — Skægløst, nervøst 
Ansigt. — Paaklædning: Kjole og hvidt 

Fru Mascani 

Yngre. — Stor, kødfuld i sort Silke. — Hækletej. 

Stasia 

lidt yngre end Enkebaronessbn. — Lille, noget forvokset. 
Smaa vagtsomme Øjne. — Hendes Dragt sidder poset og 
daarligt; tydeligvis en omflikket Kjole af Baronessens. Foran 
paa Brystet bærer hun en stor, hejrød Silkesløjfe. — Hun er 
døvstum og har ved sit Bælte hængende i kulørte Baand en 

Tavle og et Griffel. — Strikker. 

Enkbbaronessen, Pastoren og Pastorinden i Samtale. — 
Pastorinden hækler ivrigt. — Pastoren nervøst op og ned 
ad Gulvet. — Stasia paa en Feltstol véd Døren ud til Galleriet. 

Enkebaronessen 

sidder og arbejder ved Væven. 

.... Rub Og Stub spillede han væk nede i 
Monte Carlo — hele hendes Medgift. Og saa 
vilde han nok bagefter sælge hende til en Kardinal. 

Pastorinden 

felger stadig sin Mand med bekymrede øjne. 

Gudbevares! — Og saa blev de skilte? 

Enkebaronessen 

rejser sig. 

Ja; og hun og Karen rejste hjem til Moderen i 
København. Og dér har de saa spist Naadsens- 
brød siden. — Hører De efter, Macaroni? 

Pastoren 

Jeg hører hvert Ord! (Standser. — Behersket venlig til 
Pastorinden, idet han peger paa . Hækletejet.) Lille Johanne, 

kunde Du ikke lade den — Rosenkrans hvile lidt . . . 

Pastorinden 

lægger hurtigt Hækletejet fra sig. 

Jo, jo, kære Mascani . . . Jeg føler mig jo saa 
underlig forladt, naar jeg ikke a,rbejder, véd Du . . . 

Pastoren : 

til Enkebasonessen 

Det har vist været strenge Tider for den unge 

Baronesse. 

Enkebaronessen 

Det har det vel . . . Men nu har hun jo skudt 

Papegøjen! 

Pastorinden 

Deres Naade synes ikke at være glad over det 

Ægteskab. 

Enkebaronessen 
Nej. 

Pastorinden 

De unge er dog vist meget lykkelige ved hin- 
anden . . . 

Enkebaronessen 

Aa-r, vis vas! „Lykkelig" mig op og „lykkelig" 
mig ned! Hun bryder sig ikke en Døjt om ham. 

Pastoren 

ler hejl. 

Pastorinden 
Men kære Baronesse, hvor kan De dog . . . 

Enkebaronessen 
Ekke en Døjt, min Bedste! Hun var bleven 
ked af at sidde paa Enkepind; det er Forklaringen 
. . . Ikke Macaroni? 

Pastoren 
Det maatte jo i Længden ogsaa være kedeligt 
for en saa smuk Dame . . . 

Enkebaronessen 
... Og han har ikke kunnet modstaa hendes 
fine Parfumer. Helmuth er en god og rar Dreng; 
men nogetsomhelst Krudt har han ikke opfundet. 

Pastoren 

standser. 

Jeg elsker at høre Deres Naade tale. Det er 
Sandheden uden Maske. 

Pastorinden, 

der ganske mekanisk atter har taget fat paa sit Hækletøj. 

Baronen saa* saa lykkelig ud, hver Gang han 
talte om sin tilkommende 'Hustru . . . 

Enkebaronessen 
Ja-h, han er saamæn i den syvende Basun- 
himmel. Hun har slugt ham med Hud og Haar. 
Han har aldrig interesseret sig videre for Kvinder 
før; og nu sidder han pludselig som Indehaver af 
en . . . „Verdensdame**! 

Pastoren 
Det er godt; det er rigtig set. Videre, videre! 

Pastorinden 

mildnende. 

Aa, lille Mascani, Du ser ikke selv saa strengt 
paa Menneskene! 

Pastoren 
Ak nej, jeg er den personificerede Tolerance, 

Deres Velærværdighed! — (th enkkbahonessen). Demener 
altsaa . . ? — Det interesserer mig! 

Enkebaronessen 
Jeg mener, at ham er der ikke noget i Vejen 
med. Han holder kun én Kone ad Gangen ligesom 
Bjørnene . . . han gider ligefrem ikke være over 
flere! Han er for fed. Han spiser for meget. — 
Jeg er vis paa, at naar de har været gift et Par 
Maaneder, saa . . . karesserer han hende kun 
Lørdag Aften, for saa kan han rigtig grundig sove 
ud om Søndagen! 

Pastoren 

ler ubehersket. 

Pastorinden 

genert. 

Men Deres Naade . . .! 

Pastoren 
Hyss, Johanne! (Sætter sig; ivrig). Og hendes første 
Mand, mener De . . . 

Enkebaronessen 
Ja, det er netop det! Han var jo af én hel 
anden Kaliber: slank, sydlandsk, spillende, med 
sorte øjne og Hud som en Indianer . . . født der- 
nede i Ungarn, eller hvor det nu var. (Tii Pastor- 
inden.) Ja, De kender jo Racen! 

Pastoren 

leende. 

Nej, Italiener, Deres Naade. Jeg er af italiensk 
Afstamning. 

Enkebaronessen 
Italiener, eller Ungarer eller . . . Hottentot, det er 
ét Fedt I — Hun rendte nok efter ham til Paris. 
Og saa maatte de jo giftes og var i Himmerig et 
Aars Tid ... for naturligvis maa saadanne halv- 
vilde Mennesker . . . 

Pastoren 

Tak! 

Enkebaronessen 

. . . være betagende i deres Kærlighed! — Naa 

men, for at komme tilbage til Helmuth: Bilder 

nogen sig maaske ind, at han kan tilfredsstille et 

Fruentimmer, der er saadan vant? Jeg tror det 

ikke! . . . Inden Sommeren er gaaet, ender det med 

en Polonæse! 

Pastorinden 

Og de havde Bryllup i Tirsdags . . .! 

Enkebaronessen 
De havde Bryllup i Tirsdags, ja . . . men det 
ender alligevel med en Polonæse! — Og jeg skal 
ikke være den, der beklager det! . . . Stasia! 

Stasia 

lægger Strikketøjet, hurtigt hen til hende. — Stirrer ufravendt paa hendes 

Læber. 

Enkebaronessen 

En Skammel! . . . (Peger paa pigens Brystslejfe). HvOr- 

dan er det, hun har uglet sig ud.? 

Stasia 

med ivrige Haandbevægelser mod Pastoren og Pastorindbn. 

Æ . . hæ-e . . um-m . . .! 



— 13 — 

Enkebaronessen 
Ja, de er ogsaa fine; men derfor behøver hun 
ikke at hænge paa sig, som om hun skulde til Maske- 
rade! . . Tag den Sløjfe af! . . . Men hent først 

Skammelen ! 

Stasia 

henter en Skammel og anbringer den under Enkebaronessevs Fedder. 

Pastorinden 
Hun forstaar hvert Ord . . .! 

Enkebaronessen 
Ja, naar jeg taler til hende . . . (TU stasia). Sløj- 
fen af! 

Stasia 

adlyder surmulende. 

Enkebaronessen 

Put Baandet i Lommen . . . Eller lad hellere mig 

faa det. 

Stasia 

afleverer modstræbende Baandet. 

Enkebaronessen 
Lad være med det Ansigt, Stasia ! Du ligner en 

Lageagurk ! (Afskediger hende med en Haandbevægelse.) 

Stasia 

fornærmet tilbage til sin Plads. — Strikker arrigt. 

Enkebaronessen 

stopper Baandet i sin Lomme. 

Ellers dekorerer hun sig med det igen, det for- 
fængelige gamle Dyr. 

Pastoren 
Havde man faaet en Kone som Dem, Baronesse, 
kunde man have drevet det vidt hér paa Jorden. 

Enkebaronessen 

fikserer ham. 

Da er der da ellers Folk, der paastaar, at det 

var min Skyld, at (slaar hen mod et Maleri paa Væggen.) den 

salig Hannibal dér henne døde af Drik! 

Pastoren 
• Ja . . '. enten — eller! Mig vilde De nu have 
oprejst. Deres Naade. De har Rygrad til en Bisp- 
inde. 

Pastorinden 

ydmygt. 

Og jeg da, Adolf . . .? 

Pastoren 
De, Deres Velærværdighed . . . De hækler! 

Pastorinden 

lægger hurtig Hækletejet bort. 

Aa, undskyld, jeg . . . 

Enkebaronessen 

pludselig. 

Skal vi slaa til Væds, Macaroni? 

Pastoren 
Med Fornøjelse, Deres Naade . . . Om hvad.? 

Enkebaronessen 

til Pastorinden 

Aa, kunde De ikke gaa lidt ind i Kabinettet, 
min Bedste! Det er Hemmeligheder. — Der ligger 
nogle Albums derinde ... Og De kan ogsaa gaa 
ned i Haven, véd De. Solen skinner saa yndigt 
dernede. 

Pastorinden 

rejser sig tjenstvillig. 

Saagerne, Deres Naade . . . Føler Du Dig nu 
ikke lidt bedre, Adolf? . . . Mascani har haft saadan 
en urolig Nat, Deres Naade. 

Pastoren 
Hun var saa kælen. Deres Naade . . . ustandselig ! 

Enkebaronessen 

ler hejt. 

Pastorinden 
Men Adolf. . .! 

Pastoren 

kysser hendes Haand. 

Gaa saa . . . 

Pastorinden 

lydig. 
Jo . . . (Ind i Kabinettet.) 

I samme Nu, hun ikke kan ses mere, napper 

Pastoren 

hendes Hækletej og kaster det ud gennem det aabentstaaende Vindue. — 

Tilbage. 

Jeg bliver vanvittig af at se de Fingre! — Hun 
hækler mig ned i det yderste Helvede! 

Enkebaronessen 

alvorlig. 

Macaroni, De maa beherske Dem! 

Pastoren. 
Jeg bestiller ikke andet! — Hvad var det saa, 
vi skulde vædde om? 

Enkebaronessen 
Og Herregud, hun gør jo dog ikke en Kat Fortræd. 

Pastoren 

Nej, nej, nej, jeg véd det, jeg véd det! Naa . . . 

schwam dariiber! — Hvad var det, vi skulde 

vædde oml 

Enkebaronessen 

Ja, kom nu, og sæt Dem rolig her ved Siden af mig. 

Pastoren 

sætter sig. — Peger mod Stasia. 

Men . . . Troldtøjet dér? 

Enkebaronessen 
Hun generer ikke mere end de andre Møbler. 

Pastoren 
Naa, godt ... og Væddemaalet.? 

Enkebaronessen 
Jo, jo, lille Præst, nu kommer det! De slider 
Dem jo op. Menneske! . . . (Fortrolig. Som De véd, 
flytter jeg en af Dagene herfra og ned til mit Hus 
i Jerslev . . . 

Pastoren 

med eD Antydning af Tilfredshed. 

Ja ... De er bleven detroniseret! 

Enkebaronessen 

spegende, med løftet Finger. 

Ikke ondskabsfuld. Præst! 

Pastoren 

næsten bedende. 

Nej, nej . . . undskyld! Men saadanne menneske- 
lige Forviklinger interesserer mig altid, jeg . . . 

Enkebaronessen 
Jeg forstaar det godt ... De interesserer ogsaa 
mig! 

Pastoren 

dukker sig. 

Det gør jeg vel . . . Men hvad var det saa, vi 
skulde vædde om? 

Enkebaronessen 
Om, at jeg inden Aaret er gaaet, sidder hér paa 
Næsset igen! 

Pastoren 
Hum .... 

Enkebaronessen 
De har jo set mig blive den stærkeste een Gang 
før. 

Pastoren 

sky. 

ja ... 

Enkebaronessen 

Mange Gange før! — Og véd De, hvorfor jeg 
altid har sejret og altid vil sejre? Fordi jeg tidlig 
lærte at væmmes ved det, I kalder »Hjerte" . . . 
men som jeg kalder Sanser! 

Pastoren 

tier. 

Enkebaronessen 

Jeg var jo et fuldstændig Barn, da jeg blev 

tvunget i Armene paa . . (Gestus.) den salig Herre 

derhenne! Og maaske kunde jeg være kommet 

til at holde af ham, om han havde opført sig lidt 

Gustav Wied: Hendes gamle Naade. 2 

. . . renligere imod mig. Men hans Brutalitet . . . 
(Peger mod Loftsmaleriet.) Han var som „Guden" deroppe, 
Præst ... Og naar han var drukken . . ! De véd, 
at det endte med, at jeg løb bort . . og blev hentet 
tilbage og spærret inde. — Og saa blev De til- 
kaldet for at formane mig . . . (Leende.) De! 

Pastoren 

gemmer Øjnene bort. 

De var saa dejlig . . . saa uimodstaaelig dejlig . . . 

Enkebaronessen 

ler haardt. 

Haa, ja! . . . (Fortsætter.) Men saa blev han træt 
af denne stadige Modstand og søgte lettere Bytte 
. . . Der findes nok af detl Og saa blev jeg den 
stærkeste. Men da han saa, at Magten hér paa 
Gaarden lidt efter lidt gled fra ham ... da jeg 
handlede paa hans Vegne, tog hele Styret af Be- 
driften, fordi der snart ikke gik en Dag hen, hvor 
han var ædru! . . . saa kom han krybende tilbage 
. . . Præst, det er mig, der har reddet Godset her 
fra Ruin; og saa skulde jeg godvillig lade mig 
„detronisere"*!? ... og da det ikke hjalp, da jeg 
jog ham fra mig for anden Gang, saa prøvede 
han i sin Desperation paa at lede mig i Fristelse, 
hæ! . . . kan De huske ogsaa med Dem, lille 
Mascani . . .? 

Pastoren, 

der atter har rejst sig og gaar op og ned ad Gulvet. — Standser. 

De véd ikke, hvad Elskov er ... Og De har 
aldrig vidst detl 

Enkebaronessen 
Nej! Jeg vilde ikke vide det, lille Præst! — 
Jeg saa' jo, hvor I andre smølede Jer i Skidtet og 
vred Jer som løbske Hunde! . . . eller brølede op 
som uvane Bøfler! . . . Men jeg sad højt over Jer 
og lo . . . Og dér sidder jeg endnu! 

Pastoren 

Der er intet, intet, intet paa Jorden uden 

Elskov! 

Enkebaronessen 

Menneske, at De ikke er bleven klogere! 

Karen og Frk. Jansen ind fra Galleriet. 

Karen 

14-15 Aar. Blond; spillende livlige Bevægelser. — Meget kort, 
nedringet hvid Kjole og bare Arme. 

Frk. Jansen 

18-19 Aar. Mager, sygelig, forskræmt. — Tarvelig, næsten 
fattig klædt; nettet op med nogle umotiverede Silkesløjfer hist 

og her. 

Karen 
Nu kommer Onkel Alex, Bedstemor. Han er 
allerede nede i Alléen. 

Enkebaronessen 
Det er godt, min Tøs. — I kan sætte Jer hen 
ved Vinduet, Pigebørn . . , Nej, det bageste, det 
der er aabent. — Og hold saa Mund! 

Karen og Frk. Jansen 

sætter sig hen ved det aabne Vindue. — De taler hviskende sammen; 

Karkn livligt; Frk. Jansen tyssende. 



/ 

Pastoren, 

der smilende og livligt har hilst paa de unge Damer. — Til 

Enkebaronessen. 

Saa Grev Scheele er ogsaa inviteret? 

Enkebaronessen 
Ja. 

Pastoren 

Hum ... 

Enkebaronessen 

rolig. 

Han er min Svigerdatters Fætter. 

Pastoren 
Ja, det er han jo . . . Deres Naade har nok lært 
af salig Gemalen „at lede i Fristelse" . . . 

Enkebaronessen 

smilende. 

Tror De? (Med Betydning.) Gid jeg saa maa have 
lidt mere Held med mig end han ! . . . Naa, vædder 
vi saa, Macaroni? 

Pastoren 

Nej ... De vinder! 

Enkebaronessen 
Ja! — For jeg gaar ikke rundt med en rød 
Klud for øjnene, som I andre! 

Karen 

ved Vinduet. 

Der er Vognen! (Vinker ud.) Goddag, goddag, Onkel 
Alex! — — Jeg vil ned i Vestibulen og sige 
Goddag! (Ud gennem Døren til Galleriet.) 

Frk. Jansen 

kalder. 
Karen . . . (sidder torladt tilbage.) 

Enkebaronessen 

til Frk. Jansen 

Tøsen lader ikke til at lystre Dem? 

Frk. Jansen 

rødmende. 

Nej, Deres Naade . . . 

Enkebaronessen 
Og det var dog vist ellers Hensigten! 

Frk. Jansen 

ja • • • 

Enkebaronessen 

Er hun ligesaa . . . lydig mod sin Mor? 

Frk. Jansen 

genert smilende. 

ja 6 • . ■ 

Pastoren 

De er allerkæreste saadanne smaa Vildkatte. 

Enkebaronessen 
Ja, naar de ikke er ens egne! — De mener 
altsaa, at jeg vinder, Macaroni? 

Pastoren 

Absolut! 

Enkebaronessen 

nikker smilende. 

Det mener jeg med! Men Kampen bliver blodig, 
lille Præst, thi denne Gang er det et Kvindfolk, }eg 
skal prøve Kræfter med. 

Niels Tjener 

gammel og i Liberi, slaar Døren fra Galleriet op. 

Grev ScHEELE 

ind med Karen, der klynger sig til hans Arm. — Han er en yngre, elegant 
Godsejertype i Trediverne. — Paaklædning: Middagsdres. 

Stasia 

nejer dybt. 

Greven 

friger sig smilende fra Karen. 

Undskyld, at jeg kommer lidt over Tiden, Deres 
Naade, men . . . 

Enkebaronessen 
Brudeparret har ikk« vist sig endnu, Scheele. 

Greven 
Det glæder mig, saa har man da ikke maattet 
vente . . . Nej, Dampskibet er jo ikke saa præcist. . . 

Pastoren 
Nu faar vi Gudskelov snart Bane. 

Greven 
Ja, det bliver rart. 

Enkebaronessen 

ser ham an. 

Naa, De har nok ogsaa udstafferet Dem paa det 

prægtigste. Greve! 

Greven 

smilende. 

Invitationen lød paa Middag, Deres Naade... 

Enkebaronessen 
Kan et Mandfolk da absolut ikke spise en Ske- 
fuld brun Suppe uden at skulle trække i Svalehale.? 

Greven 

H— nej . . . 

Pastorinden 

beskedent ind fra Kabinettet 

Er det tilladt . . . 

Enkebaronessen 
I, Gud fri mig, ha'de vi ikke dér glemt Velær- 
værdigheden! Ja, kom dog ind, min Bedste. 

Pastoren 
Min Kone har staaet i Skammekrogen. 

Pastorinden 

hilset paa Greven. 

Greven véd nok, at Mascani kan være spøgefuld . . . 

Man sætter sig. — Karen stiller sig op bag Grevens Stol. 

Pastoren 

* en Kende spydigt. 

Se til den lille Dame! Der har nok Greven 
gjort en ny Erobring. 

Enkebaronessen 
Er De misundelig, Macaroni? 

Greven 
Ja, Karen og jeg er blevet meget gode Venner. 

Karen 

smiler lyksalig-genert. 

Enkebaronessen 

til Karen. 

Kom lidt. Tøs! 

Karen 

straks hen til hende. 

Enkebaronessen 

stryger hende over Haaret. 

Du er en kær Unge! 

Karen 

kælen. 

Sikken Mængde Guldstads Bedstemor har paa! 

Enkebaronessen 
Ja, jeg er i den Retning en gammel Abekat! 

Karen 

pludselig. 

Véd Du hvad, Bedstemor, Du »kan tænke Dig, 
at da vi var i Vandet i Gaar, Clara Mascani og 
Jansen og jeg, saa laa der en Herre oppe mellem 
Bakkerne og kiggede paa os i en Kikkert! Var 
det ikke uforskammet? 

Et Sekunds pinlig Pause. — Pastoren rejser sig nervøst.. — 
Enkebaronbssen og Greven veksler et hurtigt Blik. — Pastor- 
iNDEN ser sky paa sin Mand. — Og Frøken Jansen er ved at 
daane af Undseelse. 

Enkebaronessen 

smilende til Karen. 

Frygtelig uforskammet, min Tøs! . . . Jeg skal 
nok sige til Helmuth, at der skal laves et Badehus 
til Jer. — Men gaa nu hen til Mamsellen. 

Karen 

hen til Freken Jansen. Paa Vejen berører hun let, ligesom kærtegnende 

Grevens Arm. 

Pastorinden 

buser ud. 

Hvorfor var Deres Naade ikke med til Brylluppet 
i Tirsdags? 

Enkebaronessen . 
Fordi jeg ikke var inviteret, min Bedste! — Jeg 
er ikke „fin" nok! 

Greven 

ler. 

Baronessen spøger ... 

Enkebaronessen 
Aldeles ikke! — Naa, jeg havde vel ogsaa gjort 
Skandale. Den gamle Grevinde Rosenvinge var 
her en otte Dages Tid i Foraaret . . . Jeg har 
aldrig set Mage til affekteret Høne. 

Greven 

smilende. 

Ja, Tante Edele har jo altid været lidt . . . 

Enkebaronessen 
Meget! min gode Scheele, sig meget! ... Og 
som hun stank af Parfume. Jeg ha'de minsæl 
den største Lyst til at trække hende ned under 
Ajlepumpen ... det véd man da, hvad er! . . . 
Og saa skiftede hun uafladelig Klæder! 

Pastorinden 

sky. 

Deres Naade . . . Barnet derhenne . . . hun kan 

vist høre . . . 

Enkebaronessen 

hejt. 

Karen véd godt, at jeg ikke kan døje hendes 
„Grandma" . . . ikke Tøs? 

Karen 
Jo-e, Bedstemo'r! Du kalder hende et gammelt 
Hovedvandsæg ! 

Enkebaronessen 

Det gør jeg! . . . (TII Pastorinden, der sidder og kigger under 
Bordet og paa Gulvet omkring sig.) SøgCF De nOgCt? 

Pastorinden 

Ja . . . det er mit Hækletøj . . . jeg kan ikke 

forstaa . . . 

Enkebaronessen 

Deres Hækletøj . . .? Aa, Macaroni, har De ikke 

set Deres Kones Hækletøj? 

Pastoren, 

der taler med de unge Damer. 

Nej! 

Pastorinden 
Jeg kan ikke forstaa . . . (Umotiveret.) Min Mand 
har været saa syg igen, Hr. Greve . . . 

Greven * 
Det gør mig virkelig ondt, Frue . . . Jeg synes 
dog ellers, at Pastoren . . . 

Pastorinden 
Ja, det er naar han er ude . . . 

Pastoren 

hen til Bordet uden at sætte sig. 

Hvor gammel var egentlig Deres Svigerdatter, 
da hun blev gift første Gang, Deres Naade? 

Enkebaronessen 

Seksten Aar. 

Greven 

Sytten, Baronesse . . . 

Pastorinden 
Og hvad var han? 

Enkebaronessen 

Plattenslager! 

Pastorinden 

Jeg har hørt, at han var ansat ved Diploma- 
tiet . . . ? 

Enkebaronessen 

Man kan meget godt være begge Dele! — Hun 

var saa godt som forlovet med en Fætter af sig; 

men saa saå hun jo denne Indianer, og saa gik 

der Ild i hende. 

Pastoren 

Fætteren kunde ikke faa hende til at fænge? 

Enkebaronessen 
Det har han vel ikke kunnet. 

Pastoren 

Skidt Mandfolk! 

Greven 

smilende. 

Fætteren var mig, Hr. Pastor. 

Pastoren 
Aa, Omforladelse . . . 

Greven 

som fer. 

Jeg be'er, jeg be'er . . . ! 

Enkebaronessen 
Naa, saa det var Dem, Scheele . . .? Det vidste 
jeg ikke. 

Karen 

fra Vinduet. 

Nu gaar Forvalteren og Folkene ned til Ære- 
porten, BedstemoV. 

Alle, undtagen Enkebaronessen rejser sig. 

Enkebaronessen 

Stasia! 

Stasia 

hen til hende. — Nejer igen for Greven. 

Enkebaronessen 
Gaa ned og sig til Jomfru Ditlevsen, at nu 
er Herskabet ved Skovfogedhuset. 

Stasia 

peger med et benligt Blik paa sit Bryst. 

Enkebaronessen 
Vis, vas! Sløjfen faar hun ikke! 

Stasia 

fornærmet bort gennem Galleriet. 

Greven 

ved Vinduet hos de unge Damer. 

Glæder Du Dig, til din Mamma kommer, Karen? 
Nu har Du jo ikke set hende i fjorten Dage. 

Karen 
Aa, jeg ved ikke . . . 

Greven 
Vil Du præsentere mig for den unge Frøken . . . 

Karen 
Saa* Du hende ikke forleden Dag? . . . Det er 
bare Frøken Jansen, min Lærerinde. 

Greven 

bukkende. 

Og jeg er Grev Scheele, Karens Onkel. 

Frk. Jansen 

hilser kejtet genert. 

Karen 

til Greven. 

Véd Du, hvad hendes MoV og hendes Søskende 
kalder hende? 

Frk. Jansen 

benligt. 

Karen ... 

Karen 

ubarmhjertig. 

De kalder hende „Kaninen", fordi hun er saa 
forfærdelig bange. 

Greven 
Er De „saa forfærdelig" bange, Frøken.? 

Karen 
Ja-e, for Tyre og . . . Heste og . . . Mennesker 
... og alting! Det er saamæn mig, der maa passe 
paa hende! (Ser ud af vinduet.) Nu kan man begynde 
at se Yognen. (ua mod stuen.) Nu kan man begynde 
at se Vognen, BedstemoVl 

Enkebaronessen 

Godt, min Tøs . . *. (Rejser sig.; 

Pastoren 
Hvad siger nu de unge til, at her er Selskab, 
Deres Naade.? 

Enkebaronessen 
De bliver henrykte, lille Præst. Saa slipper de 
for at være alene sammen med mig! 

Pastoren 

smilende. 

Mon allerede den første Dag? 

Enkebaronessen 
J*a-e (Gestus.) Krøllerne hér vilde ikke sidde i 
Morges. Det er altid et daarligt Varsel. 

Pastorinden 

stadig segende. 

Jeg kan ikke begribe, Adolf, med mit Hækletøj . . . 

Pastoren 

spydig — venlig. 

Du har vel slet ikke haft det med, lille Johanne. 

Pastorinden 
Tror Du virkelig ikke . . . jeg synes dog saa 
bestemt . . . 

Enkebaronessen 

truer hemmeligt ad Pastoren. 

Karen 

melder fra Vinduet. • 

Nu er de ved Æreporten, Bedstemo'r I (Fjeme Raab.) 
Hør, hvor Folkene raaber Hurra! 

Stasia * 

ind. Sætter sig paa sin Plads. — Nu har hun faaet en himmelblaa 

Brystslejfe paa. 

Pastoren og Greven 

henne hos de unge Piger. 

Pastoren 

tager Freken Janseks Haand. 

Naa, lille Frøken, hvorledes synes De saa om 
Herr egaardslivet ? 

Frk. Jansen 

altid genert. 

Tak, godt, Hr. Pastor . . . 

Karen 

med Ryggen til, ser ned i Gaarden. 

Det er jo ikke sandt, Jansen ! Du længes jo efter 
din Mama og dine Søskende, har Du sagt. 

Greven 
Frøken Jansen er „saa forfærdelig" bange for 
os allesammen. 

Pastoren 

klapper hendes Haand. 

Saa De længes ... og er bange . . . Stakkels 

Lille . . . (Beholder stadig heades Haand i sin.) 

Karen 

melder. 

Saa, nu kommer de op gennem Ladegaarden! 
Mama vinker med Parasolen! 

Enkebaronessen 

til Pastorinden, der atter har givet sig til at sege. 

De skal ikke tosse mere rundt efter det Hækle- 
tøj, Fru Macaroni; Stasia skal nok finde det. 

Pastorinden 
Véd Deres Naade da, hvor det er? 

Enkebaronessen 
Ja, jeg tror det nok . . . 

Pastorinden 
Mascani mente, at jeg havde ikke tåget det 
med ... Og jeg ... Og mine Tanker . . . jeg kan 
sommetider ... det er jo ikke saa nemt . . . 

Enkebaronessen 

med en Gnist af Medlidenhed. 

Er det saa rent snavs med Deres Mand. 

Pastorinden 
Ja, det er rent snavs . . . (Knækker sammen.) Aa, Deres 
Naade, jeg kan ikke . . . holde det ud . . . jeg kan 
ikke ... I Nat havde han taget et Reb; og vi 
hørte, hvordan han slog sig med det . . . men vi 
kunde ikke komme derind . . . han havde lukket 
af . . . Aa, om De havde hørt det, om De havde 

hørt det . . . 

Enkebaronessen 

strengt. 

Fru Mascani, De maa ta' Dem sammen! 

Pastorinden 
Ja . . ja . . . nu skal jeg ... Og altid skal man 
gaa og skjule . . . 

Enkebaronessen 
Han synes dog ellers frisk nok. 

Pastorinden 
Ja, det er, naar vi er ude . . . 

Enkebaronessen 

hurtigt. 

Nu kommer Deres Mand! 

Pastorinden 

tarrer hurtig øjnene. 

Ja . • jci • . • 

Pastoren 

skarpt. 

Er Du syg, Johanne? 

Pastorinden 
Nej . . jeg har blot lidt ... det er Hovedet, 
Adolf ... 

Pastoren 
Skal vi tage hjem? 

Enkebaronessen 
Nej, nu er det bedre . . . ikke min Bedste? 

Pastorinden 
Jo . . jo . . . nu er det bedre . . . 

Greven 

henne ved Vinduet. 

Vift dog, Karen! Tag dit Lommetørklæde! 

Karen 

ger en Bevægelse som for at tage sit Lommeterklæde; men standser. 

Greven 
Vil Du ikke hilse paa din Mama? 

Karen 
Nej! 

Pastoren, 

der er gaaet tilbage til Vinduet, tager kærtegnende om hendes Arm. 

Den lille stridige Arm! . . . Vift dog nu, Barn! 

Karen 

gør sig fri. 

Nej, jeg vil ikke! 

Gustav Wied: Hendes gamle' Naade. ^ 

Frk. Jansen 

pludselig i Rædsel. Peger ud mod Gaardspladsen. 

Se! Se! 

Karen 

forskrækket. 

Det er Hejmdal! Det er Hingsten! Der er 
kommet løs! * 

Enkebaronessen 

hen til Vinduet. 

Er Hejmdal kommet løs! 

Pastorinden 

forfærdet. 

Du gode Gud! 

Greven 
Nu standser Vognen . . .! 

Enkebaronessen 

raaber. 

Tag Pisken, Helmuth, og staa af og jag ham 
væk; ellers risikerer Du, at han splintrer hele Køre- 
tøjet! 

Pastoren 

At der dog ingen Mennesker kommer! 

Karen 
Der er Jørgen Hingstepasser! 

Frk. Jansen 

i Rædsel. 

Han gaar hen til den! 

Karen 

roligere, belærende. 

Den kender ham, Jansen! 

Greven 

uvilkaarlig. 

Hurtig, hurtig! 

Enkebaronessen 

raaber. 

Riv en Tot Græs af Plænen, Jørgen, og lok 
ham med! 

Karen 
Og der er Forvalteren og Ladefogden ... Nu 
fik Jørgen Tøjret paa den! (Triumferende.) Der kan 
Du se, at den kender ham, Jansen! 

Frk. Jansen 

aander lettet ud. 

Ja — e. — 

Pastorinden 

Har de faaet den bundet? 

Karen 
Ja! . . Saa nu kører Vognen op i Borggaarden! 

Frk. Jansen 
Men saa vink dog, Karen! 

Karen 
Nej, hører Du jo! 

Enkebaronessen 

til Gæsterne. 

Jeg gaar ned i Vestibulen. I bliver hér oppe! 
til Karen.) Kom, Tøs, ned og modtag din Mor. 

Karen 
Nej. 

3* 

Pastorinden 
Men lille Karen dog, Du maa da ned og ønske 
din Moder Velkommen! 

Karen 
Nej, jeg vil ikke! 

Enkebaronessen 

ler hojt. — Til Stasia, der vil følge. 

Du bliver! — Hun kan jo ikke taale at se Dig! 

Ud gennem Galleriet. 

Stasia 

sætter sig. 

Pastorinden og Frk. Jansen 
taler formanende til Karen, som stadig holder sig stiv og 

afvisende. 

Greven 

peger mod Stasia. 

Det er en mærkelig Passion af den kære Baro- 
nesse . . . 

Pastoren 

Hendes Naade sætter megen Pris paa Tjeneste- 
folk, der ikke „svarer igen"! « 

Greven 
H — naal Saa maa dette da være Idealet! 

Pastoren 
Og saa er der nok ingen i Verden, der kan 
sætte Hendes Naades Krøller uden Stasia! 

Greven 
Nej, det maa jo heller ikke være nogen Sine- 
cure ! . . Hvor længe har hun været her paa Gaarden ? 

Pastoren 
Baronessen bragte hende med fra ørnholm . . . 
Hun udgjorde en Del af Medgiften. 

Greven 

leende. 

Saa — haa . . .? — Sig mig . . . kender Pastoren 
min Kusine, den unge Baronesse? 

Pastoren 
Ja — h! Vi har været sammen baade hér og 
nede i Præstegaarden. 

Greven 
Jeg har ikke set hende i mange Aar, ikke 
siden ... 

Pastoren 

lækkersulten. 

Hun maa have været henrivende som ganske 
ung. 

Greven 

reserveret. 

Hun var meget smuk, ja. 

Pastoren 
Sidder der ikke en lille Brand endnu et Steds i 
Grevens Hjerte? 

Greven 
Man glemmer aldrig en skøn Kvinde! 

Pastoren 
Nej ! . . . Men kan De sige mig, Greve, hvor hun 
har kunnet gaa hen og gifte sig med denne . . . 
denne ... det er jo blodig Synd! 



— 38 — 
Greven 

uigennemskuelig. 

Baron Helmuth er . . en meget dygtig Landmand, 

Hr. Pastor! 

Pastoren 

fikserer ham; og brister derpaa i høj Latter. 

Udmærket! Udmærket! 

Karen 

bort fra Damerne ved Vinduet. 

Nej! . . Lad mig være i Fred, Jansen! . . . Og 
De ogsaa tykke Dame! 

Pastoren 

strækker en Haand ud efter hende. 

Kom, du lille Ven . . . 

Karen 

undviger ham. 

Niels Tjener 

slaar Derene fra Galleriet op. 
Baron Helmuth, Baronesse Alvilda og Enkebaronessen ind. 

Stasia 

nejer dybt. — Ingen lægger Mærke til hende. 

Karen 

skjuler sig hurtig i en Krog i Baggrunden. 

Enkebaronessen 

endnu fer man kommer ind. 

Det var da heldigt, at det gik, som det gik, 
Børn ! 

Baronen 
Ja, det Fæ til Jørgen! Vilde var nærved at 

besvime ! (ind. — Han er stor og svær med et skægget, godmodigt 
Ansigt. -- Noget larmende.) Goddag, gOddag! (Giver Haand.) 

Goddag, Præst! — Goddag, Frue! — Goddag, 

Scheele! — Ja hér har I vos endelig. Det var 
net af Jer at møde straks den første Dagl 

Gæsterne 

hilser og lykønsker. 

Baronen 

tager sin Kone ved Haanden og fører hende frem. — Stolt og henrykt. 

Og hér har I Dronningen til Næsset! Hun er 
nok værd at se paa! 

Baronesse Alvilda 

høj, smuk, blond. — I en enkel og smagfuld Rejsedragt. — Uvillig. 
Men Helmuth . . . (HUser rundt.) ' 

Pastoren 

kysser hendes Haand. 

Velkommen til Næsset, Deres Naade! 

Pastorinden 

næsten nejende. 

Velkommen ogsaa fra mig ... Og gid Deres 
Naade maa blive lykkelig! 

Baronesse Alvilda 
Tak, Tak . . . Det er saa venligt af Dem . . . ! 

Enkebaronessen 

med Nøgleknippet. 

Værsgod, Alvilda, her er Nøglerne til Borgen! 

Baronesse Alvilda 

smilende. 

Det haster jo ikke, Svigermoder, jeg . . . 

Enkebaronessen 

stadig med Negleknippet. 

Værsgod! — Min Tid er forbi nu! 

Baronesse Alvilda 

tager Neglerne. — Smilende. 

Tak . . . Gid jeg da maa vogte Borgen lige saa 

godt som De ! (Lægger Nogleknippet fra sig. 

Baronen 
Det bli'er sgu ikke nemt, Vildemor! 

Baronesse Alvilda 

venligt smilende til Greven, som har holdt sig noget tilbage. 

Det er længe siden, vi sidst saas, Fætter Alex. 

Greven 
Hundreder af Aar, Kusine . . . Men Du er lige 
ung og straalendel 

Baronen 
Scheele har en Gaard ovre paa den anden Side 
af Fjorden, Vilde. Vi kan se den nede fra Straa- 
hytten paa Udsigtshøjen. 

Baronesse Alvilda 
Det véd jeg, kære Helmuth; Du viste mig det 
i Foraaret . . . (Ser sig om.) Men hvor er Karen? . . . 
Goddag, Frøken Jansen. 

Frøken Jansen 

hilser bredebetynget 

Velkommen, Deres Naade . . . 

Enkebaronessen 
Ja, hvor er Tøsen blevet af? (Opdager hende.) Der 
staar hun jo, det lille Uhyre! 

Greven 

til Baronen. 

Det saa lidt slemt ud med den Hingst . . . 

Baronen 

Ja, det Fæ til Jørgen! Hva' gi'er man ham Kost 

og Løn for I . 

Pastoren 

Den havde nok ogsaa Lyst til at holde Bryllup ! 

Baronen 

muntert. 

Ja, det saa sgu næsten saadan ud, Præst! 

Greven 

synes ikke at goutere Vittigheden. 

Baronesse Alvilda 
Men Karen ! Og Du kom ikke ned ved Vognen, 

(Strækker en Haand frem.) 

Karen 

bliver mut staaende. 

Baronen 

til Karen ; stammende af Hidsighed. 

Vil Du . . . vil . . . Kan Du gaa hen til din MoV, 
naar hun kalder paa Dig! 

Baronesse Alvilda 

Lad hellere mig, Helmuth . . . Kom saa, lille 

Karen. 

Karen 

adlyder modstræbende. 

Baronesse Alvilda 

kysser hende flygtigt paa Panden 

Har Du savnet din Mama? 

Karen 

mut 

Nej . . . 

Baronesse Alvilda 

leende. 

Er Du vred paa mig endnu? 

» 
Karen 
Ja. 

Pastorinden 

Vred paa sin Mama . . .! 

Pastoren 

til Baronen. 

Det kan nok være, at Folkene jublerede over sit 
unge Herskab! 

Baronen 

Det var vist snarere over Risengrøden og Okse- 
stegen, de skal ha* i Aften! 

Greven og Pastoren 

ler. 

Baronesse Alvilda 

smilende til Pastorinden. 

Hun vilde jo have været med til Bryllupet. 

Karen 
Nej, det er slet ikke det; det véd Du godt! 

Baronesse Alvilda 

stryger hende over Haaret. 
Lille Stivnakke ! (skyder hende lempeligt fra sig.) Gaa Saa 

hen til Frøken Jansen igen. 

Karen 

gaar. — Paa Vejen laber hun pludselig hen og slaar Armene om 

Enkebaronessen. 

Enkebaronessen 

kærtegner hende. 

Du er en god Tøs! 

Baronesse Alvilda 

spidst. 

De har nok allerede vundet Barnets Hjerte, 
Svigermoder? 

Enkebaronessen 

tørt. 

Saadan et lille Hjerte er saamæn nemt at vinde 
med lidt god Vilje. 

Baronen 

i Samtale med Greven og Pastoren. Peger. 

Hun er storartet at se paa, hva' Scheele! Saa- 
dan en Kone faar De sgu ikke nemt! 

Greven 

smilende. 

Vanskeligt . . . 

Pastoren 
Ja, De er lykkelig, Baron! 

Karen 

stamper pludselig ubehersket med begge Fadder i Gulvet. — Leber hen 
til Frk. Jansen, der seger at berolige hende. 

Baronesse Alvilda 
De maa vist hellere bringe Barnet ud. Frøken. 

Enkebaronessen 
Nu skal vi straks spise. 

Baronesse Alvilda 

Saa kan hun blive hentet . . . (th Frk. Jansen, som 

staar raadviid.) Bring Karen over paa hendes Værelse 

og vent dér. 

Frk. Jansen 

• Jo, Deres Naade . . . (Ud gennem Kabinettet med Karen, 
der sender sin Moder et gnistrende Blik.) 

Enkebaronessen 

rolig. 

Du behandler det Barn forkert, Alvilda. 

Baronesse Alvilda 
Synes Svigermoder . . .? 

Enkebaronessen 
Ja! 

Stasia 

har stille nærmet sig og kysser nu Baronesse Alvildas Haand. — Baro- 
nessen farer sammen og udstader et let Skrig. 

Enkebaronessen 
Stasia! Hen paa Plads! ... Og saa har hun 
minsæl faaet en ny Dekoration paa! 

Stasia 

lister af. 

Baronen 

hidsig til Enkebaronessen. 

Hva' . . . hva' slæber Du ogsaa det Menneske 
med herind i Stuerne for! 

Enkebaronessen 

rolig. 

Hun. har aldrig generet Dig før, lille Helmuth. 

Baronessen 
Nej men . . . men . . . men Alvilda kan ikke lide 
hende ... og nu er det hende, der regerer. 

Baronesse Alvilda 

hurtig — smilende. 

Det har ikke noget at sige . . . jeg blev bare 
lidt forskrækket . . . jeg havde slet ikke set hende 

. . . (vender sig konverserende til Pastorinden.) Jeg skulde 

bringe Fru Mascani en Hilsen fra min Moder. 

Pastorinden 

smigret. 

Tak . . . Tak . . .1 Hvorledes befinder Hendes 

Naade sig? 

Baronesse Alvilda 

Tak rigtig godt . . . (De to Damer sætter sig og taler sammen.) 

Pastorinden 
. . . Jeg er saamæn saa glad, at jeg havde den 
Lammesteg, da Hendes Naade besøgte Præste- 

gaarden . . . (Vldere stumt.) 

Baronen 

brydsk til Emkebarokessen. — Hidsigheden har ikke sat sig i ham endnu. 

— Peger. 

Og Væven dér; har Du ikke faaet flyttet den 

endnu ! 

Enkebaronessen 

rolig. 

Den kommer bort i Morgen, min Dreng. 

Baronen 
Er der no'et nyt, mens jeg har været rejst? 

Enkebaronessen 
Enghøet er sat i Stak. 

Baronen 

Men ingenting kørt ind? . . . (PludseUg leende, idet han 
peger mod Pastoren, der er gaaet hen til Baronesse Alvilda.) Sg 

Præsten! Se nu Præsten! (Hejre.) De kan vove paa 
at gøre Kur til hende, Præst! Jeg knapper Dem af 

paa Offeret! 

Pastoren 
Stryg det hele, Baron! Men forstyr mig ikke i 

min Andagt! 

Baronen 

Det er en Himmelhund efter Kvindekønnet, den 

Præst ! 

Greven 

smilende. 

Pastoren har Skønhedssans . . . 

Baronen 

skinnende. 

Ja, dejlig er hun sgu! (Skjuier en Gaben). Jeg sov 
forresten Satans skidt i Nat. 

Enkebaronessen 
I havde da ellers roligt Vejr. 

Baronen 
Jeg laa skidt. 

Greven 

Ja, man sover aldrig godt om Bord. 

Baronen 
Nej, Køjerne er altfor smalle . . , Det skal blive 

rart at komme i sin egen gode Seng i Aften . . . 

(Lægger fornajet en Arm om Enkebaronessens Skulder.) Ja, nU h^f 

du vos, Mor. 

Enkebaronessen 
Det har jeg, min Dreng. — Og Du er vel glad, 
at Du har faaet Dig en Kone! 

Baronen 

skinnende. 

Ja, det kan Du tro! 

Enkebaronessen 
Jeg tænkte meget paa Jer i Tirsdags. 

Baronesse Alvilda, 

der har Oreme med sig. 

Vi savnede ogsaa Svigermoder ... 

Enkebaronessen 

.stivner. 

I vilde jo ikke ha' mig med! 

Forlegen Pause. 

Niels Tjener 

ind fra Galleriet. 

Maa der rettes an? 

Enkebaronessen 
Ja. 

Baronen 

lettet. 

Ja, lad os bare faa noget at spise, Niels! — Er 
De ikke osse sulten, Scheele? De har jo med 
været paa Vandet, ha, ha! 

Baronesse Alvilda 

rejser sig. 

Undskyld . . . Saa maa vi op at klæde os om. 
Helmuth. 

Enkebaronessen 

Vis, vas, I er saamæn evig fine nok! (tu Tjeneren.) 
Lad der blive rettet an! . . . Ikke Helmuth? 

Baronen 
Jo, lille Vilde, jeg synes sgu osse . . . 

Baronesse Alvilda 
Nej, naturligvis maa vi klædes om først! 

Baronen 
Jamen, Vilde, Maden er . . . 

Enkebaronessen 
Maden bliver ødelagt, Alvilda. 

Baronesse Alvilda 
Aa, vi er hurtig færdige . . . (Tii Tjeneren.) Vil De 
sige dernede, at de maa vente. 

Niels Tjener 

med et spergende Blik til Enkebaronessen. 

Javel, Deres Naade . . . 

Enkebaronessen 
Niels! . . . (Behersker sig.) Ja, gaa saa! 

Niels Tjener 

ud. 

Baronesse Alvilda 

til Selskabet. 
De undskylder Saalænge ... (tid gennem Kabinettet.) 

EnKEBARONESS£N 
foran Baronen. 

Helmuth, Du bliver hér! 

Baronen 

vaklende. 

Ja . . . jo . . . 

Baronesse Alvildas 

Stemme fra Kabinettet. 

Helmuth, jeg venter! 

Baronen 

pludselig aldeles afgjort; retter sig. 

Næ, naturligvis maa man klædes om. Mor! (Ud.) 

Tæppe. 



Gustav Wied: Hendes gamle Naade. 



ANDEN AKT. 



Samme Dekoration. — 

Formiddag. — 

Enkebaronessen og Frk. Jansen i Samtale ind fra Galleriet. 

Enkebaronessen 
Naa, saa Hendes Naade er redet ud? 

Frk. Jansen | 

Ja, straks efter Frokosten. i 

I 

Enkebaronessen j 

Og „Hans Naade** sover vel? 

Frk. Jansen 
Ja . . . inde i Kontoret. 

§ 

Enkebaronessen 
Saa kan vi to jo faa os en hyggelig Passiar. — 
Er min Svigerdatter alene ude? 

Frk. Jansen 

forlegen. 

Nej, Greven er med. 

Enkebaronessen 
Hum — hum! . . . Saa Greven er med? Han 
kommer her nok jævnlig? — Sæt Dem! 

Frk. Jansen 

som fer. 

Ja . . . Greven er jo Hendes Naades Fætter. 

Enkebaronessen 
Det er han nok! — Sæt Dem I 

Frk. Jansen 
Undskyld, Deres Naade, men Karen venter . . . 
det er midt i Skoletiden. 

Enkebaronessen 
Hun har godt af at puste lidt. — Sæt Dem! 

Frk. Jansen 

daler ned paa en Stol. 

Enkebaronessen 

efter at have betragtet hende en Stund i Tavshed. 

Køn er De ikke. Men De er vist en god Sjæl. 
— Maa jeg sige Du til Dem? 

Frk. Jansen 
Ja . . . gerne . . . 

Enkebaronessen 

sætter sig til Rette; begge Armene over Kors. 

Naa, min Pige, hvad synes Du saa om at være 
Skolemamsel hos min Svigerdatter? 

Frk. Jansen 
Tak, rigtig godt . . . 

Enkebaronessen 
Sludder! — Tal bare fra Leveren til mig! Er 
Du maaske ogsaa henrykt ved at bo i Oliekammeret? 

Frk. Jansen 

sagte. 

Nej . . . 

Enkebaronessen 
Naa dog ikke ! — Véd Du, at det Hul, Du kalder 
dit Værelse, blev i salig Hannibals Tid brugt til 
Vognsmørelse og Petroleum? Men du holder maaske 
meget af den Parfume? 

Frk. Jansen 
Moder har ogsaa skrevet til mig, at jeg skulde 
bede Hendes Naade om et andet Værelse . . . 

Enkebaronessen 
Ja, bed Du væk, min Stump! — Hvad er dine 
Forældre? 

Frk. Jansen 
Min Moder er Enke . . . 

Enkebaronessen 
Naa, ja, det er sandt, det véd jeg jo. Har hun 
flere Børn? 

Frk. Jansen 
Ja, en Dreng og to Smaapiger . . . 

Enkebaronessen 
De er ikke konfirmerede? — Fortæl 1 

Frk. Jansen 

hurtigere. 

Jo, Robert er Student; men Tvillingerne er kun 
tretten Aar. 

Enkebaronessen 
Har hun oven i Købet Tvillinger! — Hun sidder 
vel smaat i det, din Mor? 

Frk. Jansen 
Ja . . . mange Penge har hun ikke . . . 

Enkebaronessen 
Hvor mange? ... Du maa saagu fortælle! 

Frk. Jansen 
Hendes Pension efter Fader er 800 Kroner. 

Enkebaronessen 
Herregud! — Hvad var din Far? 

Frk. Jansen 
Amtsfuldmægtig ... i Hobro ... 

Enkebaronessen 
Hvomaar døde han? 

Frk. Jansen 

paa Randen af Graad, som hun seger at bekæmpe. 

I Oktober bliver det . . . tre Aar siden. 

Enkebaronessen 
Hvad døde han af' 

Frk. Jansen 
Brystsyge . . . 

Enkebaronessen 

Du kunde næsten se ud til at have arvet den 

Sygdom ? 

Frk. Jansen 

brister i Graad. 

Nej det . . . tror jeg . . . dog ikke . . . 

Enkebaronessen 

betuttet. 

Men Gud i Himlen, Pigebarn! Bli'er Du syg. 

Frk. Jansen 

hulkende. 

Jeg holdt . . . saa meget ... af Fader . . . 

Enkebaronessen 
Du er til Rotterne, min Bedste, hvis Du ikke 
faar lidt mere Stivelse i Dig! 

Frk. Jansen 
Ja — e . . . 

Enkebaronessen 

rejser sig og stryger hende over Haaret. 

Saa, saa! Er det en Maner for et stort Pige- 
barn ! . . . Det er et smukt Haar, Du har, lille Ven. 
Jeg holder meget af Farven. Og saa er det saa 
blødt at føle paa som Kaninskind. 

Frk. Jansen 

lefter Hovedet og smiler. 

Enkebaronessen 

tilfreds. 

Det maa jeg lide! Vi kommer længere frem ad 

Vejen med Grin end med Graad, min Stump! . . . 
Tiør nu Øjnene og gaa op til Karen. Men det er 
vist bedst, Du vadsker Gluggerne først, for det er 
da ikke værd, at Tøsen ser, at hendes Læremor 
har vandet Agurker! 

Frk. Jansen 

rejser sig. — Smiler. 
Nej . . . 

Karen 

ind fra Kabinettet. — Hun har et Regnslag stramt om sig; det pukler 

saa underligt ud paa Rjggen. 

Men Jansen dog, hvor bli'er Du af . . . (Faar øje 

paa Enkebaronessen, trækker Regnslaget tættere om sig og sætter sig 
hurtig paa den nærmeste Stol.) 

Enkebaronessen 
Goddag, min Tøs! 

Karen 

forlegen. 

Goddag Bedstemor ... Er Du her? 

Enkebaronessen 

tert. 

Ja, det tror jeg da! . . . Skal Du ikke hen og 
sige rigtig Goddag? 

Karen 
Jeg — æ . . . jeg . . . jeg har Voksværk! 

Enkebaronessen 
Saa— e ... Er det derfor, — Du gaar med 
Regnslag paa? 

Karen 
Ja . . . Nej . . . Det vil sige . . . 

Frk. Jansen 

er flov og ulykkelig. 

Enkebaronessen 

til Karen. 

Naa? . . . Mig narrer Du ikke min Kylling! — 
Vend Dig engang om! 

Karen 

forbitret. 

Har Jansen sladret? 

Enkebaronessen 
Nej, Jansen har ikke sagt et Muk! — (Truer med 
en Finger.) Men hun har igen kastet et Lommetør- 
klæde bort, Tøsen! Og nu gør hun Pønitense. 

Karen 

ude af sig selv; stamper i Gulvet; taler meget hurtigt, men uden Spor 

af Graad i Stemmen. 

Ja, det er ingen Maner at behandle mig paa! 
Jeg er da ingen Pattebarn! Fordi jeg har kastet 
et skidt Lommetørklæde bort! Hun kunde jo gi' 
mig en Lussing! Eller tale fornuftig til mig! Det 
vilde jeg ikke sige noget til! Men jeg finder mig 
ikke i det andet! Gaa her og være til Latter for 
Jer allesammen! Jeg vilde ønske, at Mama vilde 
dø! Og hun skal ikke være saa vigtig; for jeg 
véd meget godt, at hun er Kærest med Onkel 
Alex! Jeg har set dem nede i Skoven, og . . . 

Enkebaronessen 

hen til hende, haardt. 

Tøs dog! Hvad er det Du siger! Du maa passe 
lidt ^aa din Mund ! 

Frk. Jansen 

forfærdet. 

Men Karen, Karen . . . 

Karen 

farer fort. 

Ja, det har jeg! Og Du saa dem jo ogsaa, 
Jansen, saa Du behøver ikke at skabe Dig! — Og 
jeg si' er det! Jeg si'er det til alle Mennesker! Jeg 
si'er det til Helmuth! Jeg si'er det, jeg si' er det, 
jeg si'er det . . ved Gud! 

Enkebaronessen 

rolig, tyssende. 

Saa, saa, saa, min Tøs . . . Rejs Dig nu, saa 
skal jeg ta' det af Dig . . . 

Frk. Jansen 

forskrækket. 

Hendes Naade sagde, at det skulde blive 
siddende der, til hun kom hjem fra Rideturen . . . 

Karen 
Pas Du Dig selv! — .Aa, hun er saa bange for 
Mama, i Stedet for at holde med mig! 

Enkebaronessen 
Ja, det er snavs gjort af hende! . . . Men tag 
nu det . . . Futteral af! 

Karen 

tager Regnslaget af, og i det samme falder et stort Haandklæde, som er 
fastgjort til Kjolens Halslinning, hende ned ad Ryggen. — Haanlig. 

Det skulde jeg saa bruge til at pudse Næse paa 
. . . men jeg gør det ikke! Jeg la' er den bare 
løbe! 

Enkebaronessen 

laser Haandklædet af. — Leende. 

Sølle Tøs! — Saa, nu er det overstaaet! 

Karen 

napper Haandklædet og tramper paa det. — Kaster sig derpaa om Halsen 
paa Ekkebaronessen. — Stadig uden Graad. 

Du maa tale med Mama, Bedstemor! Du maa 
sige det til hende! Jeg blider helt tosset af den 
Slags Ting! Forleden bandt hun mig fast til 
Havedøren derinde, fordi jeg var kravlet op i et 
Træ ... og baade Gartneren og alle Pigerne gik 
og grinede af mig . . . (Peger) Og Jansen dér stod 
og tudede! 

Enkebaronessen 

kærtegner hende. 

Jo> Jo> j^^ J6g skal nok tale med din Mor . . . 
Men du burde ogsaa lade være med at gøre den 
Slags Ting, Tøs, naar hun ikke kan lide det! 

Karen 
Det er saa svært at huske paa lige i Øjeblikket! 

Enkebaronessen 

smilende. 

H-ja-e, det er det maaske ... Og hvad siger 
din Far til alt dette.? 

Karen 
Far . . .? Naa, Du mener Helmuth? — Han 
siger ingenting og gaar sin Vej! 

Enkebaronessen 

Jeg kan næsten tænke det . . . Men gaa nu op 

og fortsæt Studeringerne lille Børn; ellers bliver 

Mama vred igen. 

Karen 
Mama er ond! 

Frk. Jansen 
Karen . . .! 

Karen 

Jo, hun er! . . . Laan ifiig dit Lommetørklæde, 

Kanin. 



Frk. Jansen 

rækker hende det. 



Værsgod . . 



Karen 
Tak . . . (Pudser voldsomt Næse.) Du bliver her vel hele 
Dagen, Bedstemo'r? 

Enkebaronessen 
Det gør jeg nok . . . 

Karen 
Det var dejligt! . . . Kom saa, Jansen . . . (Ud 

gennem Kabinettet med Frk. Jansen.) 

Enkebaronessen 

ene. — op og ned ad Gulvet. 

Niels Tjener 

ind fra Galleriet. — Ærbødig, 

Jeg skulde vaagne Baronen . . . (Ser Haandkiædet og 

Regnslaget paa Gulvet og samler stille Sagerne op.) 

Enkebaronessen 
Det skal bringes op paa den unge Frøkens 

Værelse. 

Niels Tjener 
Jo... Har det nu været galt igen? (Ryster paa 

Hovedet.) 

Enkebaronessen 

Ja, det maa han nok sige, Niels! (Med en Hovedbe- 
vægelse mod Kontoret.) Han sover længe i Dag. 

Niels Tjener 
Baronen var til Dyrskue i Gaar . . . saa véd Hendes 
Naade nok ... 

Enkebaronessen 
Hvad Tid kom han hjem? 

Niels Tjener 
Halv fem ... 

Enkebaronessen 
Var han drukken? 

Niels Tjener 
Næi . . ikke saa dan . . . Greven var med. 

Enkebaronessen 
Naa, Greven var med? 

Niels Tjener 
Ja-e, han var . . . 

Enkebaronessen 
Naa ... Ja, væk saa Baronen! . . . Hejmdal tog 
vel Præmie? 

Niels Tjener 
Ja, ja! Første som han plejer! (Hen tu Deren ind ui 

Kontoret. - Banker stille paa.) Klokken er halv tO, Hr. 
Baron , . . (Lytter mod Deren. — Banker igen lidt stærkere og gen- 
tager.) Klokken er halv to, Hr. Baron! 

Enkebaronessen 
Bank haardere, Niels! 

Niels Tjener 

sagtmodig. 

Nej, nej . . . han hører det nok . . . Han skal 
altid ha* det tre Gange, husker Hendes Naade . . . 
(Banker igen som fer.) Klokken er godt halv to, Hr. 
Baron. 

Baronen 

inden for Deren; sevnigt. 

Javel, Niels! 

Niels Tjener 

med en Finger. 
Se, der har vi ham! (Bort fra Deren.) 

Enkebaronessen 
Naa, Niels, hvordan gaar det? 

Niels Tjener 
Jo-e . . . Andre Tider, andre Skikke, Hendes 
Naade. 

Enkebaronessen 

Men han er tilfreds med Forandringen? 

Niels Tjener 
Ja-e . . . tilfreds? ... En er jo gammel . . . 

Enkebaronessen 
Hun behandler ham vel godt? 

Niels Tjener 
Jo-e ... * men hun estimerer En vist ikke som 
et Menneske . . . men det er vel det nymodens. 

Enkebaronessen 
Hun passiarer ikke med ham? 

Niels Tjener 

A 1 drig det O r d , nej . . . Men En kan vel klare 

sig foruden. 

Enkebaronessen 

Og Helmuth? 

Niels Tjener 
Helmuth er den samme, guskelovogtak ! 

Enkebaronessen 
Og han er glad ved sin Kone? 

Niels Tjener 
Ja-e . . . hva' skulde han ellers ta*et hende for? 

Enkebaronessen 
Og Greven? 

Niels Tjener 

usikker. 

Greven . . . 

Enkebaronessen 

Ja; han kommer her jo saameget. 

Niels Tjener 
Ja-e . . . Men En ser ikke, det En ikke vil se, 
Hendes Naade ... det baader alle Parter bedst. 

Enkebaronessen 
Pastor Macaroni har fortalt mig . . . 

Niels Tjener 

vredt. 

Den Macaroni skulde feje for sin egen Dør først! 
. . . Der er snart ikke det Fruentimmer i Sognet, 
uden at han har været ude efter hende! 

Enkebaronessen 

overbærende; smilende. 

Ja-e . . . Menneskene er ikke, som de burde 
være! 

Niels Tjener 
Nejvel . . . men han her er da Præst! 

Enkebaronessen 
En Præst er ogsaa et Menneske, lille Niels. 

Niels Tjener 
Det er han . . . men han skulde gerne være et 
bedre Menneske! 

Baronen 

ind fra Kontoret. — Han er paaklædt til at gaa i Marken og med en tyk 

Egekæp hængende over den ene Arm. 

Naa, ja jeg syntes nok, jeg hørte Snak! . . . 
Goddag, Mor; og velkommen til Næsset! — Du og 
Niels har faaet Jer en gammel Passiar? 

Niels Tjener 

glad-smilende. 

Ja, vi har saamæn, Hr. Baron ... (Ud i Galleriet.) 

Enkebaronessen 
Naa, min Dreng, hvordan staar det til! 

Baronen 
Brillant! Men jeg savner sgu Dig at snakke 
Landvæsen med. Nu har jeg kun Forvalteren. 

Enkebaronessen 
Ja, man kan ikke have baade i Pose og i Sæk, 

lille Helmuth. 

Baronen 
Du var ikke til Dyrskue i Gaar? 

Enkebaronessen 
Nej, jeg har ingen „Dyr" mere. 

Baronen 
Du har sgu da Stasia, ha, ha! 

Enkebaronessen 
Hun ta'er vist ingen Præmie. 

Baronen 
Hejmdal tog første igen i Aar! . . . Har Du spist 
Frokost? 

Enkebaronessen 
Jo, Tak; det er besørget hjemme. — Din Kone 
er ude at ride! 

Baronen 
Ja; med Fætter Scheele. — De maa snart være 
tilbage, de red straks efter Frokost. 

Enkebaronessen 
Er Du ikke bange for saadan at lade dem ride 
alene ud? 

Baronen 
Bange! . . De er to Kraftryttere begge to. Og 
Vildes den Graa er from som et Lam. 

Enkebaronessen 

slaar om. 

Hør, Helmuth, kunde Du ikke faa Alvilda til at 
behandle Karen lidt anderledes? 

Baronen 

brydsk. 

Behandle? Hun véd vel nok, hvordan hun skal 
behandle sin egen Datter! 

Enkebaronessen 
Jamen kunde Du ikke faa hende til at lade 
være med at anvende disse underlige Straffemidler? 
Det gør Tøsen rent ude af sig selv. Det sølle Menne- 
skebarn, der ellers er saa glad og fornøjelig som 
ti Tintallerkener i en Pose . . . Hun bli'er rent 

forkvaklet. 

Baronen 

skutter sig uvillig. 

Saadan no'et blander jeg mig ikke i . . Barnet 

er jo hendes! 

Enkebaronessen 

Jeg traf hende her i Stuen før; hun var ganske 

vild. Hun kommer til at hade sin Mor til sidst. 

Baronen 

som fer. 

Saadan no'et blander jeg mig ikke op i . . . 
Mo'ren mener det vel godt nok . . . 

Gustav Wied: Hendes gamle Naade. ^ 

Enkebaronessen 
Jamen synes du da ikke selv, at . . . 

Baronen 
Jo vel synes jeg, at det er noget Tosseri . . . 
Men hvordan skal man opdrage et Pigebarn? 
Tærske hende kan man jo ikke. 

Enkebaronessen 
Hvad siger Scheele? 

Baronen 

brister i Latter. 

Scheele? ha, ha, ha! Hva* Fanden kommer det 
ham ved! — Du er god, Mor! 

Enkebaronessen 
Han kommer her jo saa ofte. 

Baronen 

endnu leende. 

Ja, det gør han ... Et Par Gange om Ugen i 
den sidste Tid . . . Han har faaet sig en Baad nu, 
saa kan han stikke lige over Fjorden; det er meget 
nemmere end om ad Landevejen. 

Enkebaronessen 
Alvilda er vel glad ved hans Besøg? 

Baronen 
Ja, det tror jeg da; det si*er hun da. Jeg er 
jo saameget i Marken; og saa trisser hun om her 
alene . . . det er hun jo ikke vant til. (Lægger piudseug en Arm 
om Moderens Skulder.) Du kan ikke tro, Mor, hvor jeg 
er glad ved Alvilda! 



— 67 — 
Enkebaronessen 

Jci . , . 

Baronen 
. . . Jeg kan ligefrem gaa ude i Marken og 
glæde mig til at se hende ... og røre ved hende! 
— Jeg har købt en ny lukket Vogn til at over- 
raske hende med . . . den gamle er jo no'et mal- 
proper. — Jeg havde aldrig troet, at jeg skulde 
komme til at holde saa meget af et Fruentimmer. 
Bare hun vilde skynde sig lidt at faa et Barn; 
hva Mor? Bli'er det ikke storartet for Dig at faa 
en Sønnesøn! For det skulde naturligvis være en 
Dreng, at han kunde arve Gaarden her! Og Du 
skulde holde ham over Daaben! 

Enkebaronessen 
Hum . . . 

Baronen 
Du kan ikke lide Alvilda . . . 

Enkebaronessen 
Aa, jo . •. . 

Baronen 

Nej, Du kan ikke . . . Men det er, fordi Du ikke 

kender hende, saa godt som jeg! — I Kvindfolk 

er altid saa underlige lige over for hverandre . . . 

I kan aldrig se Jerandres gode Egenskaber, tror jeg! 

Enkebaronessen 

tørt. 

Tror Du det, min Dreng ... Sig mig, Helmuth, 

véd Du, at Alvilda og Scheele har været saa godt 
som forlovede engang? 

Baronen 
Nej? Har de det? Det var da morsomt! . . . Det 
var vel, før hun blev gift med ham . . . Banditten? 
— Jeg kan da blive saa rasende, bare jeg tænker 
paa den Fyr! 

Enkebaronessen 
Aa, han gør Dig vist ingen Skade . . . 

Baronen 
Nej . . . men det kreperer mig, at hun har et 
Barn med ham! (Piudseug.) Hva' stikker Du mig ellers 
saadan Scheele ud for hele Tiden, Mor? Det er nu 
tredje Gang. 

Enkebaronessen 
Det skal jeg saamæn sige Dig, lille Helmuth. 
Hele Egnen snakker om det, og . . . 

Baronen 
Snakker om hvad? 

Enkebaronessen 
Om at han kommer her saameget . . . om deres 
Rideture og Spadsereture . . . 

Baronen 

grand seigneur. 

Vi her paa Næsset bryder os ikke om Folkesnak! 

Enkebaronessen 

tørt. 

Ja, det siger maaske Alvilda, men . . . 

Baronen 

hidsig. 

Det siger jeg sgu osse! 

Enkebaronessen 

beroligende. 

Ja, ja, ja . . . og det er ogsaa meget rigtigt . . . 
Men hvis der nu var noget om . . . 

Baronen 
Sludder! . . . Krøllerne sidder nok skidt paaJDig 
i Dag! 

Enkebaronessen 
Næ, de gør saagu ikke . . . Men . . . 

Baronen 
Du kan ikke lide Alvilda, og derfor vil Du 
sætte ondt for hende! ... Og nu gik vi netop her 
og ha' de det saa rart . . . Vilde er netop bleven 
saa god og kærlig ved mig i den sidste Tid. 

Enkebaronessen 

Det skal ogsaa kunne være et daarligt Tegn, 

siger man. 

Baronen 

slaar Stokken i Gulvet. 

Mor! 

Enkebaronessen 

stærkt. 

Ja, jeg mener," at Du er for god og skikkelig, 
Helmuth, til at rende her og blive holdt for Nar! 

Baronen 

Blodet stiger ham til Hovedet. 

Holdt for Nar . . . ? Der er ingen der skal holde 

mig for Nar! ... Er der nogen, som rører mig 
ved Alvilda, véd Du, saa slaar jeg ham ihjel! 

Enkebaronessen 

tyssende. 

Hyss, hyss, hyss — ! 

Det banker paa Korridordaren. 

Forvalteren 

ind. 

Jeg vilde gerne tale med Hr. Baronen. 

Baronen 
Ja, nu kommer jeg straks . . . Vent derinde! 

Forvalteren 

tilbage i Kontoret. 

Baronen 

hen ved et af Vinduerne. — Hans Ansigt lysner. 

Der er de jo! — Ser hun ud til at ha' en ond 
Samvittighed! . . . (Aabner et vindue.) Goddag igen, 
Vildemor! . . . Goddag, goddag, Scheele! . . . Det 
var en rar Tur, hva'? . . . Hvordan gik den Graa? 
. . . Hva7 . . . Naa det glæder mig! . . . Har I været 
i Jerslev? . . . Næ, Mor er her! . . . Jeg skal ind og 
tale med Forvalteren; men I ser mig da, før jeg 

gaar i Marken! . . . (Bort fra vinduet. — TU enkebaronessen; 

troskyldig -^ bebrejdende.) De har været i Jerslev for at 
gøre Dig en Visit ... Og saa gaar Du rundt og 
hører paa saadan no'et Vrøvl ! (ind i Kontoret.) 

Enkebaronessen 

ene; ser efter ham og ryster paa Hovedet. 

Baronen , 

i Deren til Kontoret. 

Aa kom lidt, Mor . . . Der er no'et Du vist véd 

Besked om. 

Enkebaronessen 

ind i Kontoret. 
Lidt efter aabner 

Niels Tjener 

Deren fra Galleriet. Og 

Greven og Baronesse Alvilda 

ind; begge i Ridedragt. 

Baronesse Alvilda 

til Tjeneren. 

Hvor er Enkebaronessen? 

Niels Tjener 
Hendes Naade var her for et øjeblik siden . . . 

Baronesse Alvilda 
Sig til Kammerjomfruen, at hun skal lægge den 
(Tu Greven.) Hvilken Kjole ønsker min kære Fætter 
at se mig i til Middag? 

Greven 
Den gule med Kniplingerne . . . 

Baronesse Alvilda 

til Tjeneren. 

. . . at hun skal lægge den gule Kjole frem. 

(Afskediger ham med en Haandbevægelse.) 

Niels Tjener 

ud. 

Baronesse Alvilda 

hen ved Kontorderen. — Lytter. 

Svigermoder deltager i Konferencen . . . (Tii greven, 

der forelsket falger hende med Øjnene.) Sset Du Dig nU dCf, 

Fætter! — Saa sætter jeg mig her. 

De sætter sig ved hver sin Side af et Bord. 

Baronesse Alvilda 

rækker en Haand over mod Greven. 

Tak for Rideturen, Alex . . . 

Greven 

kysser varmt hendes Haand. 

Alvilda . . . 

Baronesse Alvilda 
■la • • ■ 

Greven 
Jeg elsker Dig . . . 

Baronesse Alvilda 

trækker Haanden til sig. — Smilende, advarende. 

Saadan noget kan man til Nød tænke, lille 
Alex! 

Greven 

griber igen hendes Haand. 

Ses vi saa i Morgen? 

Baronesse Alvilda 
I Morgen . . .? Du tager jo hjem i Aften! 

Greven 
Jamen Du kunde jo ride ned i Birkelunden i 
Morgen efter Frokost; saa maaske . . . 

Baronesse Alvilda 
HvUket . . . ? 

Greven 

Saa maaske jeg ogsaa var der . . . 

Baronesse Alvilda 

Et Stævnemøde? 

Greven 
Ja! 

Baronesse Alvilda 

Du glemmer, lille Alex, at jeg er en gammel 

Konel 

Greven 

hen til hende. 

Du er det dejligste, jeg endnu har mødt! 

Baronesse Alvilda 

ser angest hen mod Kontorderen. 

Alex . . . Alex . . . Du . . . sæt Dig hen . . . 

Greven 

bliver. 

Kommer Du? 

Baronesse Alvilda 

som fer. 

Kære Alex . . . Du . . . 

Greven 
Jeg gaar ikke? . . . Kommer Du? 

Baronesse Alvilda 
Ja . . . ja . . . maaske . . . Men gaa nu . . . gaa 
nu . . . 

Greven 

kysser hendes Haand. 

Jeg elsker Dig ! . . . Tak, Tak, Tak . . . ! (Bort.) 

Baronesse Alvilda 

lytter'mod Kontorderen. — Siger derpaa muntert og fuldstændig naturligt. 

Nej, kære Fætter, ikke paa nogen Maade! 
Baronen og Enkebaronessen 

ind fra Kontoret. 

Baronen 
Hva' er der Vilde? Hva' ler Du af? 

Baronesse Alvilda 

rejser sig. 

Det er Scheele, der absolut vil have, at jeg skal 
overlade ham den graa Hoppe. Den passer til 
hans ene Kørehest, siger han. 

Baronen 
Er De gal Mand, min Kones Ridehest, som hun 
holder saameget af! 

Greven 
Ja, saa maa jeg vel renoncere da . . . 

Baronen 
Ja, det maa De sgu . . . Hvis De da ikke byder 
. . . Tusind Kroner ! 

Baronesse Alvilda 
Ikke engang saa! Ikke engang saa! . . . (T« 
enkkbaronessen.) Goddag Svigermoder! Velkommen! 
— Og vi, der har været hos Dem! 

Enkebaronessen 
Ja, det har I nok . . . 

Greven 
Goddag, Deres Naade! — Og Stasia vilde ikke 
lukke os ind. Hun skrev paa sin Tavle og holdt 
den op foran Vinduet. 

Enkebaronessen 

tert. 

Hun har Ordre til ikke at lukke op for Land- 
strygere, kære Scheele. 

Greven 

ler. 

Baronesse Alvilda 
Svigermoder bliver her vel til Middag? 

Enkebaronessen 
Ja, Tak . . . hvis I da vil ha' mig. 

Baronen 
Saa kører vi Dig alle tre hjem i Aften, Mor! 

Enkebaronessen 
Tak, Tak . . . 

Baronen 

lægger en Arm om sin Kone. 

Du ser saa storartet ud i Ridetøj, Vilde! Sikken 
din Figur springer frem! 

Baronesse Alvilda 

friger sig uvillig. 

Helmuth, Du . . . (Behersker sig.) . . . Aa Herregud, 
Svigermoder, saa var vi jo inde i Præstegaarden . . ! 

Enkebaronessen 
I har nok ordentlig ... vist Jer! 

Baronesse Alvilda 
Den ulykkelige Fru Mascani . . ! 

Baronen 
Hvad var der nu i Stykker? 

Enkebaronessen 
Det er vel den gamle Historie . . . 

Baronesse Alvilda 
Han var gaaet bort i Aftes sent . . . 

• Greven 
Og havde slet ikke været hjemme i Nat! 

Baronen 

leende. 

Hæ! . . . ikke andet! 

Baronesse Alvilda 

strengt. 

Det er ikke noget at le af, Helmuth! ... Og 
saa finder de ham i Morges siddende paa en Bænk 
oppe i Storskoven . . . helt fra sig selv. 

Greven 
At man dog ikke faar det stakkels Menneske 
anbragt paa én eller anden Anstalt. 

Baronen 
Det vil han sgu ikke! 

Greven 
Jamen, det skal man dog virkelig ikke spørge 
ham om! 

Enkebaronessen 
Til Tider er han jo ganske normal . . . Jeg har 
den største Medlidenhed med den Mand. 

Baronesse Alvilda 
Medlidenhed . . .! Skylden er jo hans egen . . . 
Og den Forargelse, han vækker. 

Greven 
Mærkeligt, at han kan bestride sine Embeds- 
pligter ... 

Baronen 
Han præker sgu godt ... Vi skal ned og høre 
ham engang, Vilde. 

Baronesse Alvilda 

Ja, det kunde være morsomt . . . Han er jo i 

Grunden en interessant Mand . . . Men hans arme 

Kone! 

Enkebaronessen 

Jeg tror nu, at han lider meget mere selv der- 
under . . . 

Baronen 

leende. 

Mor har altid haft en Svaghed for Mascani, 
hæ, hæ . . . og taget ham i Forsvar. 

Enkebaronessen 
Ja, det har jeg. 

Baronesse Alvilda 
Man kan dog virkelig ikke forsvare en Mand, 
der i den Grad sætter alle Hensyn til Side. 

Enkebaronessen 
Jo, man kan . . . Macaroni er syg! 

Greven 

smilende. 

Syg, Deres Naade? . . . mon det er det rette 

Udtryk? 

Enkebaronessen 

En Mand, der i hans Alder og hans Stilling 

lister sig ned for at se nogle . . . 

Baronen 

leende. 

Saa, Mor! 

Enkebaronessen 

Aa, vi er vel konfirmerede allesammen! . . (tii 

Greven.) ... En saadan Mand har syge Sanser! 

Baronesse Alvilda 
Er det da virkelig sandt, at . . . 

Enkebaronessen 
Ja. 

Greven 
At han dog ikke faar sin Afsked! 

Baronen 
Aa, Herregud, fordi han . . . 

Baronesse Alvilda 
Saadan taler man ikke, Helmuth! 

Baronen 

kysser kluntet hendes Haand. 

Be, be . . . 

Baronesse Alvilda 

trækker hurtig Haanden til sig. 
Ude fra Galleriet hares pludselig hejrøstet Tale. 

Baronen 
Hva' Fanden er det? Har jeg ikke forbudt 
Folkene at komme paa Taarntrappen ! 

En Stemme 

nærmere. 

Jeg vil snakke med Husbond! 

Niels Tjener 

svagere, protesterende. 

Baronen 

hen mod Deren. 

Baronesse Alvilda 

angest. 

Hvad er det dog . . ,? 

Enkebaronessen 

holder Baronen tilbage. 

Nu skal jeg, Helmuth ... Du er saa hidsig . . . 

(Hen mod Døren; men inden hun naar den, aahnes den ude fra og en 
Karl, som Niels Tjener søger at holde tilbage, tumler ind. 

Karlen 

til Tjeneren. 

Slip mig, Niels! Jeg vil snakke med Husbond! 
(Rasende.) Slip mig, si'er jeg! Eller jeg kvaser Dig! 

Baronen 

tæt hen foran ham. Brydsk. 

Har jeg ikke forbudt Jer, at gaa op ad Taarn- 
trappen ! 

Karlen 

mindre kry. — Han er noget beruset 

Jovel, Hr. Baron . . . 

Baronen 
Saa ned med Dig! 

Karlen 

stiver sig op. 

Jeg skal nok gaa, jeg skal nok gaa . . . Men 
det er Jomfruen dernede, som gi'er vos pilraadden 
Mælk. at drikke; og det vil jeg dog spørge, om det 
er med Baronens Vilje? 

Baronen 

hidsig. 

Jeg vil ikke høre paa dit Sludder . . . hører Du! 

Gaa din Vej! (Lefter truende Stokken.) 

Karlen 

trodsig. 

Vil Du slaa? 

Enkebaronessen 

imellem dem. 

Lad mig, Helmuth . . . 

Baronen 

trækker sig murrende lidt tilbage. 

Enkebaronessen 

til Karlen. 

Hvad er det, Du klager over, Marius? 

Karlen 

medgerlig. 

Det er Jomfru Ditlevsen, der gi'er vos fordærvet 
Mælk, Hendes Naade; og det vilde jeg da spørge, 
om det var med Herskabets Mening? 

Enkebaronessen 
Nu skal jeg gaa ned og tale med Jomfruen, 
Marius. Naturligvis maa det være en Fejltagelse 
af hende . . . Men husk saa, at naar Du en anden 
Gang vil snakke med Baronen, saa maa Du gaa 
op paa Kontoret. 

Karlen 
Ja, naar Hendes gamle Naade vil sige Jomfruen 
ordentlig Besked, saa ... for det er en Djævel! 

Enkebaronessen 

leder ham hen mod Deren. 

Ja, nu gaar vi begge to, Marius ... vi skal nok 
tale hende til Rette. 

Karlen 
Ja, saa er det jo godt . . . (Rækker Haanden frem.) Far- 
vel! Vi har allesammen stor Agtelse for Hendes 
gamle Naade. 

Enkebaronessen 

Javel, saa! . . . Saa gaar vi! (Ud gennem Galleriet med 
Karlen.) 

Niels Tjener 

skyder Doren til. 

Baronen 

leende. 

Hun kan, den Gamle! — Men havde jeg maattet 

Gustav Wied: Hendes gamle Naade. ^ 

raade, skulde han være smidt paa Hovedet ned ad 

Trappen! 

Baronesse Alvilda 

Jeg tror nu, Du behandler den Slags Folk lidt 

forkert, Helmuth. 

Baronen 

Tror Du, Vildemor? — Naa, Farvel, Børn, jeg 
skal i Marken! I kan vel nok kede jer med hin- 
anden til Middag? 

Greven 

smilende 

Vanskeligt . . . 

Baronen 

lægger en Arm om sin Kones Liv. 

Farvel Vilde . . . Skal det være et Kys? 

Baronesse Alvilda 

frigør sig hurtigt. 

Baronen 

rynker Panden. 

Naa, naa. Vildemor . . .! Tror Du ikke, at 
Scheele kan taale at se, at jeg kysser Dig? (Tager 
hende ind til sig.) Du ser saa Fandens lækker ud i 

Dag i det Ridetøj ! (Kysser hende paa Kinden, som hun hurtig 

vender til.) Hør, véd Du hvad jeg vil gi' Dig, Vilde 
. . .? Jeg vil gi' Dig Tusind Kroner kontant, hvis 
vi faar en Stamherre inden Aaret er omme! 

(Vil atter kysse hende.) 

Baronesse Alvilda 

forseger at frigere sig. 

■ 

Baronen 

brutalt. 
Sludder? (Kysser hende.) Saa! 



Hr. Baron, jeg 

Greven 

behersket. 



Baronen 

brydsk. 

Hvad De? . . . (Leende.) Jeg tror saagu, De er 
blevet rød i Kammen, lille Scheele! — Har De 
aldrig set en Mand kysse sin Kone før? . . . Naa, 
paa Gensyn til Middagen altsaa! (Ud gennem Kontoret.) 

Lille Pause. 

Greven 

hen mod Baronessen. 

Alvilda . . . 

Baronesse Alvilda 

ubehersket ind til ham. 

Aa, Alex, Alex, jeg holder ikke denne Tilværelse 
ud! 

Tæppe. 



TREDIE AKT. 



Samme Dekoration. 

Hen mod Aften. 

Karen, Frk. Jansen og Clara Mascani (16 — 17 Aar) omkring 

et Bord. 

Karen 
Det er forfærdelig kedeligt, at han er min 
Onkel. 

Clara 
Man kan godt blive gift med sin Onkel. 

Frk. Jansen 
Jeg har en Tante, der er gift med sin. 

Karen 
Somme Tider gaar jeg ned i Vestibulen og ta*er 
hans Hat paa og kysser hans Handsker . . .! 

Clara 
Du er storartet! 

Karen 
De er af Ruslæder . . . Jeg har stjaalet den ene 

. . . (Henter en Handske frem fra sit Bryst. — Holder den hen foran 
Clara.) Lugt! 

Clara 

snapper Handsken og borer sit Ansigt ned i den. 

Ah-h . . . ja, dejligt! . . . Maa jeg ha' den, hva' 

Karen? 

Karen 

river hurtig Handsken til sig og forvarer den. 

Næ, Du kan tro nej, Moppe! 

Clara 
Aa, hva*? 

Karen 
Før dø Døden! — Og netop nu, da han aldrig 
kommer her mere! 

Clara 
Ja, hvor kan det være? 

Karen 

undvigende. 

Det véd jeg ikke . . . Mama si'er, at det er 

Høsten. 

Frk. Jansen 

Men vi var da sammen med ham i Søndags 

hos Borgmesterens . . . 

Karen 
Kaninen er ogsaa aldeles væk i Onkel Alex! 

Frk. Jansen 

blodrød. 

Men Karen . . .! 

Karen 
Hun sukker altid saa forfærdeligt, naar hun 
taler om ham. 

Clara 
Ja, og se nu er hun sprut rød! — Men han er 
ogsaa et pragtfuldt Mandfolk! 

Frk. Jansen 
... og saa er han saa ren . . . 

Karen 
Ren . . ? 

Frk. Jansen 
Ja, jeg mener . . . hans Hænder er saa nydelige 
... og hans Skæg ... at se paa . . . 

Karen 
Jamen jeg har kysset ham! 

Clara 
Har Du! . . . Aa-aa . . ! 

Karen 
Ja, nogen Profit skal man da ha* af, at han 
er Ens Onkel! . . . (Rejser sig. Skal vi saa gaa ned 
i Haven igen til de andre? 

Clara 

uvilkaarlig. 

Bare nu Far maa være rolig! 

Frk. Jansen 
Deres Far ser saa svag ud . . , 

Clara 

Frk. Jansen 
Er det meget trist med ham? 

Clara 

Ja~e • • • 

Karen 
Det er det ogsaa hér ... Vi har en sørgelig 
Ungdom, Pigebørn! 

Frk. Jansen 
Din Mama er da blevet saa mild og . . . 

Karen 
Ja-e, saamæn . . . Men nu er Helmuth ikke til 
at komme nær! 

Clara 

vrisser med Hovedet. 

Lad os ikke tænke mere paa det! — Første 
Mand ned i Haven! 

Clara og Karen 

i Leb hen mod Deren til Galleriet. — Men i det samme kommer 

Baronen 

ind fra Kontoret. 

Pigebørnene 

staar flove. 

Baronen, 

der ser merk og adspredt ud. 

Naa, hér er de unge Damer . . .? 

Karen 

sky. 

Ja ... vi er lige ved at gaa ned i Haven til 
Mama og de andre . . . 

Baronen 

famlende. 

Frøken Jansen ... jeg vilde gerne tale et Par 
Ord med Dem. 

Frk. Jansen * 

ulykkelig. 
Jo . . jo . . . 

Baronen 
Ja, gaa I andre kun ned . . . Frøkenen kommer 
straks. 

Karen og Clara 

befriet ud. 
Pause. 

Baronen 
Ja-a . . . jeg vilde gerne tale med Dem, Frøken . . . 

Frk. Jansen 
ja ... 

Baronen 
Der var noget, jeg vilde spørge Dem om . . . 

Frk. Jansen 
Jo . . . 

Baronen 
Sig mig . . . Det var bare . . . (Buser ud.) Hvem var 

I sammen med i Søndags ude hos Borgmesterens, 
min Kone og De og Karen . . . Hvem var I sammen 
med? 

Frk. Jansen 
Ingen, Hr. Baron ... vi var alene . . . ganske 
alene derude. 

Baronen 

lettet. 

Naa, I var alene . . . 

Frk. Jansen 

hurtig. 

Nej, det er sandt . . . undskyld! Om Aftenen 
kom Grev v. Scheele ridende derud ... og han 
fulgte os lige til Korsvejen. 

Baronen 

hurtig omkring og hen mod Kontoret. 

Niels Tjener 

ind fra Kontoret. 

Baronen 

i Udbrud. 

Hva' . . . hva' render Du her og lusker om efter, 
saa ingen véd, hvor Du er! 

Niels Tjener 

sagtmodig. 

Hendes Naade ha'de befalet mig, Hr. Baron, at 
tænde Lamperne før Herskabet kom op fra Haven 
... og nu havde jeg begyndt med Baronens. 

Baronen 

Hum . . . (Ind paa Kontoret.) 

Frk. Jansen 
Kommer de nu op fra Haven, Niels? 

Niels Tjener 

Ja, om en li-den Stund . . . (Ser hende vredt an.) Er 

nu Frøkenen og Baronen begyndt med at holde 
Mader? 

Frk. Jansen 

forfærdet. 

Næ, men, Niels . . .! 

Niels Tjener 
Ja, En véd snart ikke, hvor En har sine Folk! 

(Gaar i Lag med Lamperne.) 

Frk. Jansen 
Niels kunde da vel ikke tro, at . . . 

Niels Tjener 

stadig vred. 

Nej . . . jeg kunde heller ikke forstaa det . . . 
Særlig da, naar han ha'de saadan en velskabt 
Kone som . . . Men naar hun nu holder Møder, 
med . . . Naa, En har besluttet hverken at høre 
eller se mere, det baader alle Parter bedst! 

Frk. Jansen 

synker ned paa en Stol — giver sig over; ganske fortabt. 

Aa, somme Tider ønsker jeg virkelig, at jeg 
aldrig var kommet her over mellem alle disse 
Mennesker . . . jeg kan ikke forstaa dem og alle 

deres Intriger ... og jeg er næsten bange for dem 
• • • jeg synes, at det er ligesom, de gik rundt og 
lurede paa at gøre hverandre Fortræd . . . Hvis 
jeg ikke holdt saa meget af Karen . . . saa tror 
jeg ikke, at jeg holdt det ud . . . nej, det tror jeg 
ikke . . . 

Niels Tjener 

mildere. 

Hva' vilde ogsaa saadan et Pus ta* hjemme fra for? 

Frk. Jansen 
Mor ha'de jo ikke Raad til at holde mig hjemme . . . 

Niels Tjener 
Nej . . . det er det . . . 

Frk. Jansen 
Jeg maatte ud at tjene nogle Penge ... 

Niels Tjener 
Ja . . ja, det er det, ja . . . (Uroiigo Men dér 
kommer Herskabet ude i Galleriet! . 

Frk. Jansen 

op; forvildet. 

Jamen . . hvad . . jeg . . . 

Niels Tjener 
Frøkenen kan stikke ind gennem Kabinettet. 

Frk. Jansen 

hurtig ud. 

Niels Tjener 

ind at tænde Lamperne i Kabinettet. 

Baronesse Alvilda, Pastor Mascani og Pastorinden ind fra 
Galleriet. — Det er endnu temmelig lyst ude. 

Pastoren 

nerves livlig. — Leende. 

Ja, saa var vi sandelig kommet til Ildebrand! 

Baronesse Alvilda 
Og Deres Frue og jeg var brændt inde. 

Pastoren 
Jeg lukkede jo op, straks De skreg! 

Pastorinden 
Hvor kunde det ogsaa falde Dig ind, Adolf, at 
lukke os inde.^ 

PaIstoren 
Fordi det morede mig at gøre Damerne bange, 
Deres Velærværdighed. 

Baronesse Alvilda 
Det lyder saa morsomt, naar.De kalder Deres 
Frue for „Deres Velærværdighed.** 

Pastoren 
I en Præstegaard, Deres Naade, maa der være 
en Velærværdighed — og Fru Mascani er det i vor. 

Pastorinden 
Du véd, at jeg kan ikke lide den Spøg, Adolf. 

Pastoren 
Det véd jeg! — Men véd Deres Naade, at i 
den altsaa ved Guds Styrelse ikke afbrændte Straa- 

hytte dernede holdt Deres salig Svigerfader sine 
berømte Stævnemøder. 

Baronesse Alvilda 

kort. 

Nej. 

Pastoren 
Jo, han gjorde. Og engang overraskede Hendes 
gamle Naade ... 

Pastorinden 

misbilligende. 

Adolf! Dine Historier . . . ! 

Pastoren 
De morer hendes Naade, Johanne . . , 

Baronesse Alvilda 
Nej, Hr. Pastor, De tager fejl. 

Pastoren 

leende. 

Ja, saa maa vi se at finde paa noget andet! 

Pastorinden 
Du er saa ophidset i Dag, Mascani . . . 

Pastoren 
Ja ... De kommer vel ned til min Høstprædiken 
Søndag fjorten Dage, Deres Naade? 

Baronesse Alvilda 
Naturligvis, ja. 

Pastoren 
Saa skal De faa Sager at høre! Ho, ho! Saa 

skal De sandelig faa Sager at høre! Jeg vil . . . 
Du kommer da ikke, Johanne? Jeg tror ikke, 
det er værd, at Du kommer. 

Pastorinden 
Hvorfor skulde jeg ikke Ij^omme! Jeg hører Dig 
jo hver Søndag. (Sagte tii baronessen.) Jeg er saa angest 
for Mascani i Dag. 

Pastoren 

op og ned ad Gulvet. 

Ja, tænk, hun hører mig hver Søndag ... at 
hun gider! — Men Clara skal med ... og Karen 
. . . hele Menigheden . . . alle, alle skal med! Jeg 
vil holde en Prædiken, der skal spørges viden om! 
. . . Men ikke før Søndag fjorten Dage, husk det! 

Pastorinden 
Sæt Dig nu lidt rolig hen til os andre, Adolf . . .? 

Pastoren, 

der er standset foran et Vindue og staar med Ryggen mod Stuen. 
Nej . . . 

Pastorinden 

sagte til Baronessen. 

Maa der ikke blive sagt til om Vognen, Deres 

Naade ? 

Baronesse Alvilda 

Vil De allerede hjem? 

Pastorinden 
Ja Tak ... Vi burde slet ikke være taget ud; 
men Mascani vilde .. . Det nyttede ikke, hvad 
jeg sagde ... og saa kørte vi . . . Han vilde absolut 
her op. 



— 95 — 

Baronesse Alvilda 

Det er jo ogsaa saa længe siden, De har været 

her ... Og Deres Mand har vist godt af at komme 

lidt ud. 

Pastorinden 

Det har han vel . . . Men det bliver altid værre 

bag efter . . . Han hidser sig saa meget op for at 

synes munter . . . Aa, Deres Naade, De véd ikke, 

hvad jeg har at gennemgaa! 

Pastoren 

ved Vinduet. 

De unge Damer leger Tagfat nede omkring 
Lindene . . . Det ser nydeligt ud med de smaa 
rappe Ben bag Kjolerne . . . 

Pastorinden 

som før. 

Maa der saa blive spændt for, Deres Naade? 

Baronesse Alvilda 

rejser sig. 

Ja, naar De endelig vil . . . 

Pastorinden 

benligt. 

Men Deres Naade maatte ikke gerne ringe paa 
Tjeneren . . . (Med et BHk mod Pastoren.) For Mascani 
maatte . . . 

Baronesse Alvilda 

venligt. 

Jeg skal gaa selv og sige til . . . 

Pastorinden 
Tak, Tak, Deres Naade ... De er saa god ! Aa, 

men man kan ikke være forsigtig nok med Mas- 

cani. 

Baronesse Alvilda 

ud gennem Kabinettet. 

Pastoren, 

der interesseret har fulgt de unge Pigers Leg, slaar sig pludselig med 
knyttet Haand i Ansigtet og siger med helt forandret Stemme. 

Æsch! Gamle Libertiner, staar her og . . . 

Pastorinden 

hurtig hen til ham. 

Hvad er der Adolf? 

Pastoren 

Ingenting . . . ingenting . . . (Synker halvt sammen og 
sletter sig til hende.) 

Pastorinden 

angest. 

Adolf! 

Pastoren 

tager sig sammen. 

Ingenting . . . ingenting! . . . Bare lidt Svimmel- 
hed! 

Pastorinden 

Skal vi ikke tage hjem? 

Pastoren 

kort. 

Nej ... Nu er det ovre . . . 

Baronen 

ind fra Kontoret. 

Pastoren 

imod ham. — Muntert, lidt anstrengt. 

Naa, endelig ser man da Hans Højvelbaarenhed ! 

Baronen 

behersket. 

Ja, undskyld, men jeg har haft en Konference 
med Forvalteren . . . undskyld. Fru Pastorinde. 

Pastoren 

leende; nervest livlig. 

Hør, Baron, nu skal jeg fortælle Dem noget: 
Jeg ha'de saa sandelig for en halv Times Tid 
siden nær sat Ild paa Straahytten dernede paa 
Udsigtshøjen ! 

Baronen 

adspredt. 

Skaden ha'de ikke været større, Hr. Pastor . . . 
Hvor er min Kone henne? 

Pastorinden 
Hun kommer straks; hun . . . 

Pastoren 

som før. 

Næ, De kan tænke Dem, jeg tændte mig en 
Cigar; og saa kastede jeg Tændstikken fra mig . . . 
Og saa ved jeg ikke, hvordan det faldt mig ind, 
men i det samme syntes jeg, det kunde være 
morsomt at sætte lidt Angest i Damerne, og saa 
gaar jeg udenfor og lukker Døren af udvendig, 
De véd, med Haspen . . . saa bliver der jo ganske 
mørkt derinde med det lille Vindue i Taget . . . 
Men saa hører jeg dem paa en Gang skrige op 
og raabe: Ild, Ild! og da jeg faar Døren aabnet, 
blusser Væggen * lystigt henne i det ene Hjørne ! 

Gustav Wied : Hendes gamle Naade. '^ 

Naa, den blev hurtig slukket, da jeg sprang til og 
trampede Straaet ned . . . Jeg kan for Resten godt 
lide at se Ild blusse, saadan rigtig Ild . . . Baal! 
Det er længe siden, vi har haft en rigtig Ildebrand 
her i Sognet . . . Kunde De ikke sætte en lille 
Tændstik til Næsset, Baron, ha, ha! . . . Det ser 
pragtfuldt ud, naar det rigtig brænder . . . særlig 
om Natten! Flammer, der stiger og synker og 
vugger . . . svøber sig om hinanden og favner 
hinanden . . . kryster hinanden, omarmer hinanden, 
ligesom . . . ligesom levende Væsener, ligesom to 
. . . Naa, der har vi jo den kære Baronesse! 

Baronesse Alvilda 

ind fra Kabinettet. 

Baronen 

imod hende. — Ubehersket. 

Hvor kan det . . . kan det falde Dig ind saadan 
at rende din Vej og la* Gæsterne alene ! Det passer 
sig ikke! 

Baronesse Alvilda 

blidt bebrejdende. 

Men Helmuth dog! skam dig dog . . .! 

. Baronen 

bort, — Mumler noget uforstaaligt. 

Pastorinden 

kluntet afledende. 

Har Hendes gamle Naade været her for nylig? 

Baronesse Alvilda 
Nej, det er temmelig længe siden. 

Baronen 
Hun var her i Søndags! 

Baronesse Alvilda 

rolig forundret. 

Var hun her i ... Og det har Du slet ikke om- 
talt . . .! 

Pastoren 

Hvor var da Deres Naade henne i Søndags? . . . 
I Præstegaarden var det ikke. 

Baronesse Alvilda 

smilende. 

Nej . . . men De staar for Tur. — Karen, den 
lille Jansen og jeg var til The hos Borgmesterens. 

Pastorinden 

interesseret. 

Var der andre? 

Baronesse Alvilda 
Nej, vi var der alene. 

Pastorinden 
Der kan være saa hyggeligt hos Borgmesterens. 

Baronesse Alvilda 
Ja, rigtig hyggeligt. 

Baronen 

vil sige noget; men undlader det. 

Pastoren 

med et Blink i øjet. 

Det er ogsaa længe siden, at Grev Scheele har 
været her, siger man? 



304946 

Baronesse Alvilda 

rolig. 

Ja, han har jo saa travlt med Høsten . . . Hvad 
er det for . . . jeg har længe set paa den . . . for 
en rød Plet, De har der paa Kinden, Pastor Mas- 
cani? Har De været oppe at slaas med Djævelen? 

Pastoren 

studser; men tager sig i det og smiler. 

Nej, Deres Naade, det . . . Maa jeg sige det, 
Johanne? 

Pastorinden 

angest 

Hvad vil Du sige, Adolf . . . ? 

Pastoren 
Næ, det er saamæn den kære Johanne, der har 
. . . kysset mig saa glubsk . . . Hun kan nemlig 
endnu trods sin . . . „Slankhed" være temmelig 
voldsom i sine Affekter! 

Pastorinden 

forternet. 

Men Adolf dog! 

Baronen, 

der har staaet udeltagende. 

Hr. Pastor . . . 

Pastoren 

hen til ham. 

Baronen 

tager et Stykke sammenkrammet Papir op af Lommen og viser ham. 

Hvem har skrevet det, Præst . . .? 

Pastoren 

ser paa Papiret. 

Hvem . . .? Grev Scheele . . .! Det er Grev Scheeles 
Haandskrift! 

Baronen 

putter Brevet i Lommen. — 

Ja! Ikke.? (Bort.) 

Niels Tjener 

md fra Galleriet. 
Pastorens Vogn er der . . . (Han hoWer Deren aaben 
for de unge Piger, som kommer stille ind.) 

Pastoren 

med et ondt Blik. 

Skal vi hjem, Johanne? 

Pastorinden 
Ja, jeg mente, at . . . jeg vilde gerne lidt tidlig — . 

Pastoren 

behersket. 

Som Du vil, min Ven . . . Sig saa Farvel, Clara! 
. . . (Pludselig.) Skal jeg le engang for Jer, Pigebørn, 
med min bekendte glædeløse Latter: ha, ha, haj 



Far! 



Clara 

angest. 

Pastorinden 

ligeledes. 



Adolf! 



Pastoren 

smilende. 

Mine Damer bliver altid saa forskrækkede, naar 

jeg ler med den Latter ... Og det morer mig! — 
Naa, Farvel, Hr. Baron! De er saa tavs. Men 
Munden kommer nok paa Gled, naar de fremmede 
er kørt, ha, ha! . . . Farvel, Deres Naade! 

Der tages Afsked. 

Pastoren 
Hør, det er sandt, Baron! Jeg har ogsaa sagt 
det til Deres Frue. I kommer da ned til min 
Høstprædiken Søndag fjorten Dage! 

Baronen 
Det gør man jo altid . . . 

Pastoren 
Og takker Gud for hans Velsignelse! — Men 
denne Gang skal I høre Nyt, Børnlille! — Farvel, 

Farvel! . . . Farvel, lille Karen! Kysser hendes Haand. 

Ak, hvem mon der kommer til at eje dig engang, 
lille Pus! 

Baronesse Alvilda 

oprort. 

Hr. Pastor! 

Pastoren 
Ja . . ja . .! Farvel allesammen! Og Gud være 

med os alle til Hobe! (Ud gennem Galleriet) 

Pastorinden og Clara 

efter. 

Niels Tjener 

felger dem. 

Baronesse Alvilda 
Du burde forbyde den Mand at komme her i 
Huset, Helmuth! 

Baronen 

svarer ikke. 

Baronesse Alvilda 
Man risikerer, at . . . 

Baronen 

ubehersket. 

Du skulde nødig tale om nogen! 

Baronesse Alvilda 

tager sig til Hovedet. 

Aa, Helmuth, jeg . . . 

Baronen 

til (le unge Piger. 

Gaa op paa Jeres Værelse! 

Frk. Jansen 
Jo ... . 

Karen 

sky. 

Godnat, Mama . . . 

Baronesse Alvilda 

kysser hende heftigt. 

Godnat, min Stump ... Ja, jeg kommer jo op 
Og beder Aftenbøn med Dig. — De bliver nok 
hos Karen saalænge. Frøken Jansen. 

Frk. Jansen 
Jo, Deres Naade . . . (Mod Baronen) Godnat . . . 



Godnat. 

Karen 

ligeledes. 



Baronen 

svarer ikke. 



Karen og Frk. Jansen 

ind gennem Kabinettet. 
Pause. 

Baronesse Alvilda 

mildt. 

Har Du Forretninger med Forvalteren, min Ven, 
Eller bliver Du herinde i Aften ? 

Baronen 

kort. 

Ja. 

Baronesse Alvilda 
Er I snart færdige med Havren nede fra det 
inddæmmede? 

Baronen 

svarer ikke. 

Baronesse Alvilda 

hen mod Kabinettet. 

Baronen 

vender sig brat. 

Hvor skal Du hen? 

Baronesse Alvilda 
Der var en Besked, jeg . . . 

Baronen 



Du bli'er hér! 



Baronesse Alvilda 
Hvad er det for en Tone, Du har lagt Dig til, 
Helmuth ! 

Baronen 

griber hende haardt i Skulderen. 

Du bli'er her, hører Du! Jeg vil tale med Dig! 

Baronesse Alvilda 

retter sig. 

Men Helmuth dog! Er Du forrykt? 

Baronen 

ubehersket; halvt klagende. 

Ja! Ja! Men det er Dig! Det er din Skyld! Jeg 
har ikke gjort andet end at føje Dig og være god 
imod Dig! Og Du! Og Du! 

Baronesse Alvilda 

lægger beroligende en Haand paa hans Arm. — Mildt. 

Sæt Dig ned, Helmuth ... Du ødelægger Dig 
engang selv med din Hidsighed . . . Sæt Dig her 

ved Siden af mig . . . (D© sætter sig l sofaen. — Hun lader 
bladt sin Haand glide hen over hans.) Hvorfor gaar Du Og 

gemmer paa dine Sorger, kære Helmuth.? Det 
bliver bare meget værre; med dit Temperament. 
Og hvem er nærmere til at være din fortrolige 
end jeg? 

Baronen 

sidder tavs. 

Baronesse Alvilda 
Jeg vidste godt, at din Moder havde været her 
i Søndags, medens jeg var borte ; men da Du ikke 
selv ; . . 

Baronen 
Det er D i g , der har jaget hende her fra Næsset ! 
Det er din Skyld, at hun aldrig . . . 

Baronesse Alvilda 

rolig. 

Nej, det er ikke, lille Helmuth . . . Din Moder 
kan ikke lide mig. Hvorfor, aner jeg ikke. Maaske 
fordi jeg har indtaget hendes Plads her paa Gaarden. 
Jeg har prøvet alt for at drage hende til mig; men 
hun er uforsonlig. Hun udspejder og udspionerer 
mig, som om jeg var en Forbryder. Og rundt i 
Egnen verserer de frygteligste Rygter, som stammer 
fra hende. Og nu har hun vel ogsaa været hér, 
mens jeg var borte, for at fylde Dig med den 
samme forrykte Snak om . . . om mit „Forhold" 
til min Fætter, Grev Scheele! 

Baronen 

i den yderste Forbavselse. 

Du . . . Du . . Du siger det selv I 

Baronesse Alvilda 
Ja, naar man ikke er sig nogen Brøde bevidst, 
véd jeg ikke, hvorfor man skulde lade sig skræmme 
af ildesindet Sladder! 

Baronen 

mumlende. 

Er det længe siden, Du har været sammen med 
din Fætter? 

Baronesse Alvilda 

rolig. 

Ja, han kommer her jo aldrig ... Og det er jo 
ikke saa mærkværdigt efter din Opførsel, de sidste 
Par Gange, han har været her. 

Baronen 
Jeg spør', om det er længe siden. Du har været 
sammen med ham? 

Baronesse Alvilda 

usikker. 

Sammen med ham ... ja ... jo .. . 

Baronen 

bruser ud. 

Han var jo hos Borgmesterens i Søndags, Men- 
neske! 

Baronesse Alvilda 

smilende. 

Ja, det er sandt, det var han jo ogsaa! Det 
havde jeg rent glemt. 

Baronen 

halvt afvæbnet. 

Hvorfor har Du ikke fortalt mig det før? 

Baronesse Alvilda 

stille, indtrængende. 

Kære Helmuth, Du har ikke været god imod mig 

i den sidste Tid. Jeg véd snart ikke, hvad jeg 
tør tale til Dig om, og hvad ikke. Husk paa, 
min Ven, at mit Liv hidtil har været alt andet 
end glædeligt. Og da jeg gav Dig mit Ja og fulgte 
med Dig herover, troede jeg, at jeg skulde faa det 

godt og roligt. Og Saa . . . (Bekæmper de frembrydende 

Taarer.) saa pinei* Og plager Du mig med dine 
uværdige Mistanker ... Du gør fælles Sag med 
din Moder, der er skinsyg paa mig, fordi jeg ind- 
tager en Plads her, som hun mener tilkommer 
hende ... Og ganske ene staar jeg . . . borte fra 
Familie og Venner . . . Hvor kan Du, der ellers 

er saa god, bringe over dit Hjerte . . . (Skjuier Ansig- 
tet i sine Hænder og græder.) 



Baronen 

hjælpeløs. — Kærtegner hende. — Kluntet. 

Lille Vilde . . . jeg holder saa forfærdelig meget 
af Dig, lille Vilde; det er derfor . . . Jeg véd jo 
godt, at jeg ikke er saa fin, som Du ... Du er 
meget bedre vant . . . Jeg har jo aldrig lært noget 
. . . Jeg ha'de ikke Hovede til det . . . Og Mo'r 
fortalte, at alle Mennesker sa*e, at Du og Scheele 
. . . skønt Du saa sikkert lovede mig forleden . . . 
at de ha'de set Jer sammen. Og at I holdt 
Stævnemøder. Jeg kunde ikke være bekendt at 
finde mig deri, sa'e de. Og da Du nu ikke for- 
talte mig, at Du ha'3e truffet ham i Søndags, saa 
troede jeg ... Og da jeg saa i Formiddags fandt 
dette her Brev nede i Skoven . . . 



— 109 — 
Baronesse Alvilda 

bleg. — Hænderne ligefrem falder ned fra hendes Ansigt. 

Brev? Hvilket Brev? 

Baronen 

tager Papiret frem. 

Det er bare denne her Papirstump . . . Der staar 
noget om en Baad ... og det er jo da skrevet 
med Scheeles Haandskrift. 

Baronesse Alvilda 

tager hurtig Papiret og læser. 

Baronen 

med Haab i Stemmen. 

Men det er maaske slet ikke til Dig? 



Jo. 



Er det? 



Ja. 



Baronesse Alvilda 



Baronen 



Baronesse Alvilda 



Baronen 

forvirret. 

Men . . . jamen . . . hva'. — 

Baronesse Alvilda 
Helmuth, au da Du har talt til mig om, hvad 
der har pint Dig, saa vil jeg ogsaa betro Dig . . . 
fortælle Dig alting. Men Du maa love mig ikke 
at blive hidsig . . .? Det er jo Ahgesten for din 
Hidsighed, der har afholdt mig fra at tale til Dig før . . . 



— 110 — 

Brevet hér er fra min Fætter . . . Han skriver af 
og til til mig. Han . . . han holder af mig. Ja, 
jeg burde maaske ikke sige Dig det, thi han har 
bedt mig bevare det som en Hemmelighed. Men 
jeg vil ikke, at Du længere skal gaa rundt med 
den stygge Mistanke. Han kan jo ikke komme 
her paa Næsset mere . . . nej, nej, det tænker jeg 
heller ikke paa! Og saa har han bedt mig en Gang 
imellem at skrive til sig. Det er maaske lidt 
uforsigtigt af mig; men jeg har saa ondt af ham. 
Og Herregud, naar et Brev kan glæde ham . . . 
Men hvis Du ikke synes om det, Helmuth, saa . . . 

Baronen 

mut. 

Forvalteren siger, at han ligger hernede ved 
Skoven og roder i sin Baad hver Aften . . . 

Baronesse Alvilda 

ler lidt anstrengt. 

Aa Herregud, det arme Menneske! 

Baronen 

pludselig. 

Jeg skyder ham ned som en Hund, hvis jeg 
møder ham! 

Baronesse Alvilda 
Men Helmuth dog . . . ! 

Baronen 
Og jeg forbyder dig at ta' imod hans Breve og 
svare ham! Jeg vil ikke ha' det! 

Baronesse Alvilda 

dueblidt. — Tager hans Haand. 

Saa, saa . . . bliv nu ikke ivrig igen! Er det 
noget at tage sig hans . . . Studenterforelskelse saa 
nær! ... Du véd jo dog, at jeg med Sjæl og Sind 
føler mig bunden til min gamle, fæle, hidsige 
Bjørn ! 

Baronen 

steder hendes Haand bort. — Rejser sig. 

Jeg skyder Jer begge to, hvis jeg opdager, at 
Du lyver! 

Baronesse Alvilda 
Men kære . . . 

Baronen 
Begge to! Jeg vil ikke ha' det Maskepi! 

Baronesse Alvilda 
Jamen, jeg har jo forklaret Dig. — 

Baronen 
Huml Mo'r siger, at Du ikke er til at stole paa 
over en Dørtærskel! 

Baronesse Alvilda 

sorgmodig. 

Og Du tror din Moder bedre, end Du. tror mig . . . 

Baronen 

griber hende i Armen. 

Du skriver jo til ham! Du træffer jo sammen 
med ham! I holder jo Stævnemøder med hverandre! 

Hva* Fanden, naar Du ikke bryder dig om ham, 
saa lad ham sejle sin egen Sø! . . . Den Dreng! 

Baronesse Alvilda 

anlægger et lidende Udtryk. 

Baronen 

mere og mere ophidset. 

Sid ikke dér og se saa fjollet ud! Jeg bli'er 
bare arrig af at se paa Dig! — Jeg véd godt, at 
Du bare har taget mig for at blive forsørget! Og 
at Du bare gør Nar af mig! Og at jeg bare er en 
Bondemand ved Siden af Dig. Men nu har Du 
mig; nu er vi gift. Og jeg skal vise Dig, at jeg 
er Mand for at være Herre i mit Hus ! (Griber hende 
paa ny i Armeu.) Forstaar Du mig? Forstaar Du mig? 
Jeg vil ha', at Du skal lystre! Jeg har godt set 
Dig grine til din Greve, naar jeg sa*e noget, der 
ikke passede til Jeres fine Fornemmelser. Mange 
Gange har jeg set det. Men hvem er det, der 
har købt nye Kjoler til Dig! Og Vognen? Og 
Ridehesten? Du kunde ha' faaet det m^d mig, som 
Du vilde; men Du har gaaet hér og holdt mig 
for Nar. Du bryder Dig ikke en. Døjt om mig. 
Det var bare for at komme i Stilling, at Du tog 
mig. Men jeg skal lære Dig noget andet herefter! 
Du er min forstaar Du! Jeg har købt Dig, forstaar 
Du! Hvad bragte Du med hér paa Gaarden? 
Ingenting! Ikke saameget, som der kan ligge paa 
en Negl! Du maa takke din Gud til, at jeg vilde 
ha* Dig og din Datter, som sad der og aad tørt 
Brød af din Mors Naade! 

Baronesse Alvilda 

rank; dirrende af Vrede. 

Nu kan det være nok? Ikke et Ord mere, Hel- 
muth! Ikke et Ord mere! Jeg vil ikke taale dine 
Fornærmelser! Jeg forbyder Dig at tale saaledes 
til mig! Jeg forbyder Dig at komme i Nærheden 
af mig! Jeg forbyder Dig at røre ved mig! Jeg 
vil . . . jeg vil ikke mere finde mig i din Mangel 
paa Opdragelse ... din Taktløshed . . . din . . . 

(V^ender sig for at gaa.) 

Baronen 

griber hende med begge Hænder i Skuldrene og tvinger hende ned paa 

Sofaen. 

Sludder! Sludder! Sludder! Skab Dig ikke? .. . 
Saa jeg er ikke fin nok, hva'? Ikke dannet nok? 
Haa, haa! Du vil gemme Dig til din Greve? Men 
jeg skal lære Dig noget andet. Du skal lystre, 
lystre, lystre, forstaar Du? Jeg har købt Dig, 
forstaar Du ! Du er min Ejendom ! Og jeg skal vise 
Dig, at jeg er Herre paa min egen Gaard! (Lifter 

Haanden som for at slaa hende; men ger hurtig omkring og gaar ind i 

Kontoret. 

Pause. 

Baronesse Alvilda 

ene; uden at rare sig. 

Niels Tjener 

ind fra Galleriet. 

Den lille Frøken spør', om Hendes Naade kommer 
op til Aftenbønnen. 

Baronesse Alvilda 

lefter Hovedet. 

Hvad . . . hvad er der, Niels? Hvad vil De? 

Gustav Wied: Hendes gamle Naade. ^ 



— 114 — 

Niels Tjener 
Den lille Frøken spør', om hendes Naade ikke 
snart kommer op til Aftenbønnen. 

Baronesse Alvilda 

rejser sig. 
Jo . . . jo, nu kommmer jeg . . . (Ud gennem Kabinettet.) 

Niels Tjener 

bliver staaende og ser efter hende. 
Tæppe. 



FJERDE AKT. 



Samme Dekoration. 

Eftermiddag. 

Baronesse Alvilda sidder i Sofaen, bleg og urolig. 

Karen 

misfornejet ind fra Galleriet. 

Hvad skal jeg, Mama? Jomfru Mikkelsen sa'e, 
at Du vilde tale med mig .... (Hurtig hen tii baro- 
nessen). Men er Du syg, lille Mama? Du ser saa 
bleg ud. 

Baronesse Alvilda 

kysser hende paa Panden. 

Jeg har lidt ondt i Hpvedet . . . Hvor er Frø- 
ken Jansen? 

Karen 
Hun sidder nede i Skolestuen og læser et Brev, 
som hun lige har faaet fra sin Mor. 

Baronesse Alvilda 
Er Folkene snart færdige med at spise? 

Karen 
Ja, de er ved Kagen . . . Bedstemor gaar rundt 
og snakker med dem allesammen ... De har 
drukket hendes Skaal to Gange — een Gang i 01 
og een Gang i Brændevin . . . Men jeg kan ikke 
lide, at Du er syg, Mama! 

Baronesse Alvilda 

kærtegner hende. 

Det gaar nok over igen, Baby . . . Hvor er Hel- 
muth.^ 

Karen 
Det véd jeg ikke. Han er vel inde paa Kon- 
toret. 

Baronesse Alvilda 
Vil Du blive lidt heroppe hos mig, Baby? 

Karen 

tøvende. 

ja~~" a •. . . 

Baronesse Alvilda 
Eller vil Du helst ned igen.? 

Karen 
Næi . . . Gør det meget ondt i dit Hovede.? 

Baronesse Alvilda 

Ja . . . (En Der smækkes haardt i; Baronessen farer sammen.) 

Karen 

forskrækket. 

Men Mama dog! 

Baronesse Alvilda 
Ja, jeg er lidt nervøs . . . Blæser det? 

Karen 
Ja — a ... Men det er da ellers Solskin og dej- 
ligt Vejr. 

Baronesse Alvilda 
Er der mange Mennesker dernede.^ 

Karen 
Ja; de er der allesammen. Og som de spiser! 
Der blev ikke Spor tilbage i Fadene! 

Baronesse Alvilda 
Var det et godt Brev, Frøken Jansen fik fra sin 
Moder ? 

Karen 
Det véd jeg ikke. Hun har jo ikke læst det 
endnu . . . Hvor længe tror Du, jeg maa blive oppe 
i Aften? 

Baronesse Alvilda 
Lige til Du bliver træt, Baby. Det er jo Høst- 
gilde ! 

Karen 

kysser begejstret hendes Haand. 

Saa længe! . . . Kommer Du ogsaa ned og dan- 
ser? 

Baronesse Alvilda 
ja^^^a • • • 

Karen 
Og Helmuth? 

Baronesse Alvilda 
Ja, det gør han vist ... Nu er Du da ikke mere 
vred paa mig, Baby.^ 

Karen 

ind til hende. 

Nej ... for Du har været saa sød i den sidste 
Tid! 

Baronesse Alvilda 

kærtegner hende. 

Lille Baby . . . Kunde Du ikke have Lyst til at 
komme over til Grandma igen? 

Karen 

afgjort. 

Nej, jeg vil da rigtignok helst blive her, Mama! 

. Baronen 

ind fra Kontoret. — Brydsk; han er en Kende paavirket af Spiritus. 

Folkene er færdige med at spise: vi maa ned og 
byde Velbekomme. 

Baronesse Alvilda 

spagt. 

Jeg har Hovedpine, min Ven . . . 

Baronen 
Det varer kun et Øjeblik! Kom saa med! — 
Det er noget, vi bruger. 

Baronesse Alvilda 

rejser sig. 

Som Du vil . . . 



— 119 - 
Karen 

hen foran Baronen. — Trodsigt. 

Mama er syg I 

Baronen 
Det gaar nok over. — Vi gaar ned ad Kontor- 
trappen. Skynd Dig; de fremmede kommer alle- 
rede nede i Alleen! — Skynd Jer saa! (Ud.) 

Karen 

som fer. 

Bliv Du bare heroppe, Mama! 

Baronesse Alvilda 
Nej, det er bedst, vi gaar, Baby; ellers bliver 

Helmuth vred . . . (Tager en af Karens Hænder og kysser den.) 

K^REN 

Du græder jo. Mama . . . 

Baronesse Alvilda 

Aa, nej. Barn . . . (Hen foran et Spejl og pudrer sig.) 

Enkebaronessen 

ind fra Galleriet. 

Din Mand staar dernede og venter, Alvilda. 

Baronesse Alvilda 
Nu kommer jeg . . . 

Karen 
Mama er syg, Bedstemor. 

Enkebaronessen 

med et Blik. 

Er Du syg? — Det var lidt ubelejligt. 

Baronesse Alvilda 
Det gaar nok over . . . Kom saa, Baby ! — Skal 
Svigermoder ikke med? 

Enkebaronessen 
Nej, jeg blier heroppe at ta' imod de fremmede. 

Karen 
Jeg tror nu, at Folkene vil savne Dig, Bedste- 
mor. 

Enkebaronessen 

Tror Du det, min Stump! — De vil dog vist 
hellere se deres højtelskede Madmor! 

Baronesse AlvFlda og Karen 

ud gennem Kontoret. 

Enkebaronessen 

ene. 

Frk. Jansen 

ind fra Galleriet; glad, nynnende. 
Opdager Enkebaronessen; genert. 

Undskyld, Deres Naade, jeg . . . 

Enkebaronessen 
Aa, jeg béer! Det er saagu godt, at her er 
nogen, der kan jubilere! — (Betragter hende.) Du ser 
ud, som om Du havde ædt lutter Firkløvere til 
Morgenkafifen, Frøken Kanin! 

Frk. Jansen 
Jeg har haft saadan et rart Brev fra Moder i 
Dag . . . 

Enkebaronessen 
Saa — e? Og hvad skriver saa hun? 

Frk. Jansen 

lysende. 

Min Broder Robert har faaet Friplads paa Re- 
gensen; og saa kan Moder jo leje hans Værelse 
ud! 

Enkebaronessen 

Vil hun da det? 

Frk. Jansen 

ivrig. 

Ja . . . Saa kommer hun jo næsten kun til at 
sidde for den halve Husleje! 

Enicebaronessen 

tert. 

I er vist nogle aldeles udmærkede Mennesker 
. . . meget bedre end os andre! — Men jeg be- 
griber bare ikke, at I er 'et! 

Niels Tjener 

aabner Døren fra Galleriet; og 

Skovrider JorAensen med Frue og Datter, og Forpagter 
Klaumann med Frue og to Dotre kommer ind. 

Der veksles Hilsener, hvorunder Enkebaronessen oplyser 
Gæsterne om, at hendes Sen og Svigerdatter er nede at ønske 
Folkene Velbekomme efter Spisningen. 

Frk. Jansen tager sig af de unge Damer (16 — 17 Aar), der 
er noget trykkede ved at være til Gilde hos Herskabet. 

Enkebaronessen 
Naa, Forpagter, saa fik vi da den Høst ind! 

Klaumann 
Ja . . . og godt ind, Deres Naade! 

Enkebaronessen 
Og Hovedgaarden blev først færdig i Aar igen! 

Klaumann 
Naturlig! Jeg naar sgu aldrig Baronen! 

Fru Jørgensen 
Men i Aar er mine Gæs de bedste! 

Enkebaronessen 
Ja, saadan noget forstaar min Svigerdatter sig 
jo ikke paa. 

Jørgensen 
Min Kone stjæler Korn fra mig som en Ravn; 
saa det er ikke saa underlig, at hendes Gæs bliver 
fede. 

Klaumann 
Det er ligesaa hos os! Men nu har jeg sat 
Laas for Kornloftet! 

Fru Klaumann 
Har Du sat Laas, Thomas? 

Klaumann 
Nej . . . men i Morgen! 

Enkebaronessen 
Jeg stjal saagu osse fra Helmuth I Hvordan 
skulde vi ellers klare os! 

Fruerne 
Nej, nej! Det er rigtig Deres Naade ! Hold bare 
med os! 

Klaumann 

lunt. 

Hvordan sidder Krøllerne i Dag, Deres Naade? 

Enkebaronessen 
Udmærket . . . Mosjø Næsvis! 

Jørgensen 
Synes Deres Naade stadig godt om at bo i 
Jerslev? 

Enkebaronessen 
Nej, det har jeg aldrig gjort! — De Værelser er 
jo nogle Huller. Trækker man Vejret lidt kraftigt, 
faar man en Stol i Halsen ... og snyder man 
Næsen, revner Vinduerne! 

Klaumann 
Jeg var nede i Præstegaarden i Tirsdags ... 

Enkebaronessen 
Hvordan stod det til? 

Klaumann 
Jo — e . . . jeg synes næsten, Fruen tar det ro- 
ligere, nu han er borte. 

Fru Jørgensen 
Det maa dog ogsaa være en hel Lettelse. 

Fru Klaumann 
Hun havde jo hverken Ro Dag eller Nat. 

Jørgensen 

Vi inviterede Fruen og Datteren ud at bo hos 

os en fjorten Dages Tid; men de vilde hellere blive 

hjemme. 

Fru Klaumann 

Ja, véd De hvad, Skovrider, det kan jeg i Grun- 
den saa godt forstaa ... De generer sig. 

Fru Jørgensen 
De har jo da ikke gjort noget, der . . . 

Fru Klaumann 

Nej, vel saa, Fru Jørgensen, det har de ikke; 

men de generer sig alligevel; og det vilde vi andre 

ogsaa. 

Enkebaronessen, 

der af og til falder i Tanker. 

Véd man, hvordan Macaroni . . . 

Fru Klaumann 
Aa Herregud ja, det kaldte Deres gamle Naade 
ham altid ... og det morede ham saa forskrække- 
ligt! Det smager af Italien, sagde han. 

Enkebaronessen 
Tja — e, det Skrog . . . ! Hvordan mon han har 
det derovre paa Anstalten.? 

Klaumann 
Fruen sagde, at han var bleven ganske sløv. 

Fru Jørgensen 
Hvor var det forfærdeligt den Dag i Kirken! 

Fru Klaumann 
Alle de frygtelige Ting han stod der paa Præke- 
stolen og sagde om sig selv. 

Klaumann 
Men det var jo sandt. 

Fru Jørgensen 
Og da de slæbte ham ud til Vognen . . . som 
han skreg! som han skreg! 

Fru Klaumann 

gysende. 

Jeg hører det endnu! 

Enkebaronessen 

smaaleende. 

Hvor det ligner Macaroni at tromme os allesam- 
men sammen til den Fest! 

Jørgensen 
En saadan Mand burde aldrig have været Præst! 

Fru Klaumann 
Nej, der sagde De skam et sandt Ord, Skov- 
rider! 

Klaumann 
Det kommer der af at ha' for stort et Hjerte. 

Jørgensen 
Aa, „Hjertet** havde vist ikke meget med det 
at gøre! 

Fru Klaumann 
Skovrider, her er unge Piger til Stede! 

Enkebaronessen 
De er saamæn tit meget klogere, end vi andre! 
— Jansen, gaa ind i Kabinettet med Pigebørnene 
. . . Der ligger nogle Albums derinde. 

Frk. Jansen 

ind i Kabinettet med de unge Damer. 

Fru Jørgensen 
Har Deres Naade hørt, at Proprietær Theilmanns 
ældste Datter er løbet bort med en Postassistent? 

Fru Klaumann 
Det er vist bare saadan et Rygte, Fru Jørgen- 
sen . . . 

Fru Jørgensen 
Nej, det er aldeles vist! Jeg har det fra Bolette; 
hun syr ogsaa hos Theilmanns. 

Enkebaronessen 
Ja, det kan saagu vist aldrig ha' været Vorher- 
res Mening, at der skulde ha' været flere end eet 
Køn i Verden! 

Klaumann 

Og hvilket Køn mener Deres Naade saa er . . . 
Fejltagelsen? 

Enkebaronessen 
Vi Fruentimmer, naturligvis! Vi blev jo lavet 
sidst! 

Fru Jø[«3ENSEN 

Aa, Mændene er da heller ikke Engle. Det saa 
vi da med Mascani! 

Fru Klaumann 
Ja, der er nu noget i, hvad Hendes gamle Naade 
siger . . . 

Jørgensen 
Det er rigtig, Fru Klaumann, forsvar os! 

Fru Klaumann 
Næ, jeg vil ikke saadan ligefrem forsvare Jer, 
Skovrider, men . . . 

Klaumann 
Naa det vil Du dog ikke, Kone . . . 

Fru Klaumann 
Nej, jeg vil ikke, Thomas . , . Men naar ] 
dene lover noget, saa tror jeg, at de holder 

Jørgensen 
De gør Fanden, gør de! 

Fru Klaumann 
Jo, jo, Skovrider! jo, jo . . . Naar der er noget 
ved dem da! — Jeg ser det jo med Klaumann! 

Enkebaronessen 
Han kan saagu ha* snydt Dem hundrede Gange, 
uden at De véd det! 

Fru Klaumann 

stille overbevist. 

Nej, nej . . . det har han ikke! 

Klaumann 

stryger hende smilende over Kinden. 

Du er god nok! 

Fru JORGENSEN 
klapper hendes Haand. 

De er sød, Fru Klaumann, er De! 

Fru Klaumann 
Ja, ja, gør I bare Nar! men jeg véd, hvad jeg 
véd! . . . Det vilde da slet ikke være til at leve 
ellers, hvis der ingen var, man kunde stole paa! 

Jørgensen 
Jamen se nu Mascani, Fru Klaumann, han havde 
vel sagtens ogsaa lovet sin Kone . . . 

P>u Klaumann 
Mascani var abnorm. Skovrider . . . jeg taler kun 
om de sunde. — Og véd De, hvad jeg for Resten 
tror? Jeg tror nu virkelig ogsaa, at Mascani 
inderst inde holdt meget af sin Kone! 

Klaumann 
Nej, véd Du nu hvad, Mor . . .! 

Fru Klaumann 
Jeg tror det nu alligevel, Thomas! 

Fru Jørgensen 
De er sød og naiv. Fru Klaumann; men somme 
Tider kan man næsten blive arrig paa Dem! 

Enkebakonessen 
Jeg føler mig nu opbygget af hende! 

Baronen, Baronesse Alvilda og Karen ind fra Kontoret. 

Der veksles Hilsener. 
Stemningen ændres. Tonen bliver usikrere. 

Karen 

opdager straks de unge Piger inde i Kabinettet og l«ber derind. — Man 

ser dem af og til derinde. 

Enkebaronessen, 

der er den eneste, som tilsyneladende ikke lader sig afficere. 

Naa, fik de saa sagt Tak for Mad dernede.? 

Baronen 
Ja. 

Klaumann 
Baronen blev da ogsaa først færdig i Aar! — 
Jeg faar nok se at strenge mig an! 

Gustav Wied: Hendes gamle Naade. 9 



^ 

Jørgensen 

til Baronesse Alvilda. 

Jeg saa Deres Naade forleden nede i Birkelun- 
den; men De saa ikke mig. 

Fru Jørgensen 
Jeg saa ogsaa Deres Naade . . . 

Baronen 

lytter. 

Baronesse Alvilda 
Jeg havde saa travlt med at kigge efter Cham- 
pignons. 

Jørgensen 
Nej, de er nok forbi for i Aar! 

Fru Klaumann 
Der er dejligt i Birkelunden paa denne Tid! 

Fru Jørgensen 
Med alle de Farver! 

Baronesse Alvilda 
ja ... 

Baronen 
Kommer han saa med den The, Alvilda.? 

Baronesse Alvilda 

Nu skal jeg . . . (Ringer.) 

* 

Baronen 
Lad os faa noget Kognak op ogsaa! 

Enkebaronessen 
Skal vi ikke hellere gemme Drikkevarerne til i 
Aften, Helmuth? . 

Baronen 
Nej; vi vil ha' noget Kognak! Det Thepjat! 
— Ikke Forpagter? 

Klaumann 
Lidt kradsende efter Køreturen var ikke at for^ 
agte, Hr. Baron! 

Niels Tjener 

ind fra Galleriet. 

Baronesse Alvilda 
Vil De servere Theen, Niels . . . 

Baronen 
Og Kognak! 

Baronesse Alvilda 
... og Glas og Kognak. 

Niels Tjener 

ud. 

Klaumann 

[til Enkebaronessen. 

Deres Naade var i Byen i Lørdags . . . 



Enkebaronessen 



Enkebaronessen 
Ja, jeg var til Tandlæge med Stasia ... . Tøsén 
turde jo ikke møde op alene. 

Jørgensen 
Det er ogsaa en fæl Omgang? 

Fru Jørgensen 
Grusom ! 

Enkebaronessen 
Ja, jeg kender ikke noget til den Kokkepigesyg- 
dom! — Men jeg maatte jo med ind, da hun ellers 
nægtede at lade sig behandle. Hun skulde have 
en Tand plombleret. Og jeg holdt ud baade til 
Spinderokken og alle Knibtængerne. Men da han 
saa begyndte at jage en Dug og tolv Servietter 
ned i hende, saa fik jeg saagu Kvalme! 

Fru Klaumann 
Har Deres Naade virkelig aldrig haft Tandpine? 

Enkebaronessen 
Nej. 

Fru Klaumann 
Heller ikke da De gik med . . . med . . . 

Klaumann 
Naa, Kone, nu er Du nok kørt fast! 

Enkebaronessen 

med Gestus mod Baronek. 

Heller ikke, da jeg gik med den lille Baron, nej! 
— Tandlægen sagde ogsaa, at jeg havde de bedste 
Tænder i hele Amtet. For han vilde jo absolut 
se dem . . . Spøgelset! 

Baronen 
Ja, Mor har altid kunnet bide fra sig. 

Enkebaronessbn 
Det har jeg, min Dreng . . . Gud være lovet! 

Niels Tjener og en Stuepige 

ind med Kognak og en Theopdækning, der bydes rundt. 
Man herer dæmpet Dansemusik. 

Jørgensen 
Saa, nu begynder nok Ballet dernede! 

Klaumann 
Det er Motion oven paa Maden. 

Karen 

med de unge Damer ind fra Kabinettet. 

Nu begynder de at danse, Mama! Maa vi gaa 
derned? 

Baronesse Alvilda 
Vil I ikke have The først? 

Karen 
Nej Tak! — Vel Pigebørn? Det bryder vi os 
ikke om. — Kom Jansen og I andre! 

(Héle Flokken ud gennem Galleriet.) 

Fru Klaumann 
Den Ungdom, den Ungdom! 

Fru Jørgensen 
Ja, det var glade Tider! 

Baronen, 

der har skænket i Glassene. 

Skaal Skovrider! Skaal Forpagter! Og Tak 
for godt Makkerskab. 

Niels Tjener og Stuepigen 

bort. 

Fru Klaumann 
Deres Naade er saa bleg . . .? 

Baronesse Alvilda 
Aa, det er kun lidt Hovedpine, Fru Klaumann. 

Fru Jørgensen 
Det kan saamænd være galt nok . . . 

Baronen 

pludselig. 

Du skal ha' Dig en Kognak, Vilde! 

Baronesse Alvilda 

smilende. 

Næ, Tak, kære Helmuth ... 

Baronen 

med et Glas. 

Hun skal ha* sig en Kognak, saa gaar det nok 
over! 

Enkebaronessen 

advarende. 

Helmuth! 

Baronen 

paastaaelig. 

Hun skal! Hvem er Herre her i Huset! (Hen mod 

Baronesse Alvilda med Glasset) Drik I 

Baronesse Alvilda 

nervest. 

Helmuth, jeg . . . 

Baronen 
Drik, si'er jeg! 

Jørgensen 
Naar Hendes Naade nu ikke har Lyst, Hr. 
Baron . . . 

Fru Klaumann 
Det er Synd, Hr. Baron, Hendes Naade er syg . . . 

Enkebaronessen 
Helmuth, lad være med de Narrestreger! 

Baronen 

ler. 

Ha, ha! Gu* skal hun drikke! . . . Naa, bli'er 
det til noget! 

Baronesse Alvilda 

tager nervest smilende Glasset. 

Ja, naar Du endelig vil, Helmuth . . . Maaske • 
kan det hjælpe . . . 

Baronen 
. Det kan jeg lide. Vildemor! Skaal! 

Baronesse Alvilda 

sætter, uden at have drukket, hurtig Glasset fra sig og synker om paa 

en Stol. 



Damerne 

stimler sammen om hende. 

Baronen 

ler haanligt. 

Ha, ha, ha! — Skaal, da De, Klaumann! De 
besvimer vel ikke! 

Klaumann 

drikker modvilligt. 

Baronen 
Saa, nu skal vi ned og danse! Kom Vilde! 

Enkebaronessen 
Helmuth, nu skal Du holde op! 

Fru Jørgensen 
Deres Frue er virkelig syg, Hr. Baron! 

Baronesse Alvilda 

roligere. 

Gaa De andre kun ned . . . Jeg skal straks . . . 

Fru Klaumann 
Vil Deres Naade ikke, at jeg skal blive heroppe 
hos Dem? 

Baronesse Alvilda 
Neg, Tak, kære Frue; jeg vil helst være lidt . . . 

Baronen 
Kom saa! Tag Damer, mine Herrer! — Fru 
Klaumann, maa jeg ha' den Ære ... (Ud gennem 

Galleriet. — De andre felger Par om Par efter. — 1 Galleriet er Lam- 
perne tændt; i Stuen er halvmerkt nu.) 

Baronesse Alvilda 

ene. — Rejser sig. — Vil bort gennem Kabinettet, men i det samme 
kommer Enkebasonessen tilbage fra Galleriet. 

Musikken hares stadig. 

Enkebaronessen 

frimodigt. 

Jeg kommer for at gøre Dig en Undskyldning 
paa Helmuths Vegne, Alvilda. 

Baronesse Alvilda 

vender sig fra hende. 

Enkebaronessen 
Fyren opførte sig tølperagtigt; men han har jo 
drukket formeget, saa . . . 

Baronesse Alvilda 

tier. 

Enkebaronessen 

haardt. 

Alvilda! Jeg kommer her med en god Vilje . . * 

Baronesse Alvilda 

om mod hende; behersket. 

Svigermoder kan spare sig al Ulejlighed for min 
Skyld; jeg har ikke paakaldt Deres Hjælp . . . 

Enkebaronessen 

rolig. 

Du bærer Dig dumt ad, Alvilda! 

Baronesse Alvilda 

tier. 

Enkebaronesscn 
Du kunde ha' viklet Helmuth om en Finger, 
om Du havde villet; og nu har Du gjort Livet her 
til et Helvede baade for Dig selv og ham. 

Baronesse Alvilda 

tier. 

Enkebaronessen 

nærmere. — Indtrængende. 

Alvilda . . . Helmuth holder af Dig; han har 
sagt mig det; han er stolt af at ha* Dig til Kone 
. . . Han vil glemme alt det, der har været Jer 
imellem, hvis Du blot vil bede ham . . . 

Baronesse Alvilda 
Nej! Nej! 

Enkebaronessen 
Jamen, Menneskebarn, hvordan vil Du holde ud 
at leve her under disse Forhold. 

Baronesse Alvilda 

tier. 

Enkebaronessen " 
Han er i Stand til at bruge Vold imod Dig, Al- 
vilda, hvis Du . . . Særlig nu da han er begyndt 

Baronesse Alvilda 
... at drikke, ja! Sig det kun helt ud! 

Enkebaronessen 
... At drikke, ja! Men hvis er Skylden? 

Baronesse Alvilda 
Jeg har hørt fortælle, at hans allernærmeste For- 
fædre ... 

Enkebaronessen 

roligt. . 

Det er rigtig, ja! Men jeg . . . 

Baronesse Alvilda 

afbryder hende : ubehersket 

Jeg véd, hvad De vil sige! — De stod ren og 
uplettet! De indlod Dem ikke i „ulovlige" For-, 
bindeiser! De holdt Ægteskabet helligt! De gik 
ikke til Stævnemøder! De skrev ikke Kærligheds- 
breve til fremmede Mænd! De . . . 

Enkebaronessen 

ser sig urolig om. 

Alvilda, Alvilda dog! 

Baronesse Alvilda 

overnervøs. 

Ja, ja, jeg tilstaar det! Jeg tilstaar det alt- 
sammen! Jeg har skrevet Kærlighedsbreve til en 

fremmed Mand! Jeg har holdt Stævnemøder! 
Jeg har brudt mit Ægteskabsløfte! Jeg giftede 
mig kun med Helmuth for at blive forsørget! Hele 
Livet her har fra den første Dag været mig een 
lang Pine og Væmmelse! Han er mig imod som 
det Kryb, jeg træder paa! Sig ham det! Raab 
det ud, saa alle hører det! Og spørger nogen 
Dem, hvorfor jeg saalænge har taalt Deres Hr. 
Søn i min Nærhed, saa svar dem, at nu er jeg fri 

. . . fri, f r i ! (Hurtig ud gennem Kabinettet) 

Enkebaronessen 

vil felge, men standser og gaar bort gennem Kontoret. 

Tom Scene. 

Derpaa herer man de unge Damers Tale og Latter ude 
fra Galleriet og 

Karen, Frk. Jansen, Frk. Jorgensen og Frøknerne Klaumann 

kommer ind. 

Karen 
Men her er jo mørkt! — ( voksen.) Aa, Jansen, 
vil Du ringe! 

Frk. Jansen 

ringer. 

Karen 
Er Du her inde. Mama? 

Frk. Jørgensen 
Er Deres Moder syg? 



- 141 — . 
Karen' 

som fer. 

Ja, hun har ikke befundet sig vel hele Dagen; 
og det er jo lidt kedeligt, naar man har Gæster. 

Niels Tjener 

ind fra Galleriet. 

Karen 
Hvorfor har Niels ikke tændt? 

Niels Tjener 
Nu skal jeg, lille Frøken . . . (Tænder.) 

Karen 
Véd, Niels, hvor Mama er? 

Niels Tjener 
Hendes Naade er gaaet ind paa sit Værelse . . . 
Hendes Naade havde ondt i Hovedet . . . 

Karen 
Ja, Tak, det véd jeg! . . . Puh, hvor man 
bliver varm af at danse! 

Niels Tjener 

samler Thetejet sammen. 

Karen 
Er der flere Kiks paa Fadet! 

Niels Tjener 
Ja, der er saamæn . . . 

Karen 



Byd rundt! 



Niels Tjener 

byder rundt. — De unge Damer sidder i Kreds og spiser*. 

Karen 
Niels kan lade Fadet blive her! 

Niels Tjener 
Jovel I 

Karen 
Sæt det her hen! . 

Niels Tjener 
Jo! — (Lunt.) ønsker den lille Frøken, at jeg 
ogsaa skal tænde inde i Kabinettet? 

Karen 
Nej Tak, det kan være det samme! (med en Haand- 
bevægeise) Niels kan godt gaa! 

Niels Tjener 

som fer. • 

Mange Tak . . . (Ud med Xhetejet.) 

Karen 

ser efter ham. 

Hum . . . Jeg synes, den gamle var næsvis! — 
Værsgod, der er en Kiks endnu til hver. 

Damerne 

forsyner sig. 

Frk. Jansen 

foraejet. 

Har jeg fortalt Dig, Karen, at din Mama har 
lovet mig et andet Værelse? 

Karen 
Naa, har hun det ... Ja, hun er blevet saa 
medgørlig paa det sidste! 

Første Frk. Klaumann 
Hør, hvor tydelig man kan høre Musikken! 

Anden Frk. Klaumann 

angest. 

Jeg synes, der gaar nogen inde i Kabinettet! 

Man lytter. 

Karen 
Nej! — Det er, fordi De ikke er vant til saadan 
store Værelser, Frøken Klaumann! 

Frk. Jørgensen 
Ja . . . hør! Nu knirkede en Dør! 

Karen 
Gaa ind og se efter. Kanin? 

Frk. Jansen 

afgjort. 

Nej! 

Karen 

Saa kan jeg ! — (Nærmer sig ængstelig Kabinettet.) Er 

her nogen inde? . . . Der kan I se! Der er ikke 
noget at være bange for! 

Første Frk. Klaumann 
D^ skulde ha' ladet Tjeneren tænde derinde ogsaa! 

Karen 

overlegent. 

Pyt! En Smule Mørke! 

Anden Frk. Klaumann 
Skal vi ikke hellere gaa ned og danse igen? 

Karen 
Det kan vi godt. 

Frk. Jørgensen 

til Frk. Jansen. 

Er De ikke bange her om Aftenen i alle disse 

store Værelser? 

. Frk. Jansen 

gyser. 

Uf, jo . . .! 

Karen 

hen mod Deren til Galleriet. 
De andre 'felger tæt efter. 

Bare nu Helmuth vilde være i godt Humør. 
Det er saa kedeligt, naar Ens Forældre er Uvenner! 

Frk. Jansen 
Ja, der var frygtelig uhyggeligt nede i Præste- 
gaarden ! 

Karen 

til Frk. Jørgensen 

Hvordan lever Deres Forældre sammen? 

Frk. JeRGENSEN 
stirrer hen mod Kabinettet. 

Jo — O, meget godt . . . 

Første Frk. Klaumann 

foragteligt 

Vore gaar og kysses hele Dagen! 

Karen 
Ja, det er jo lidt ordinært! 

Frk. Jansen 
Der er nu nogen inde i Kabinettet! 

Anden Frk. Klaumann 
Fa'r siger ogsaa, at det spøger her! 



Kom saa! 



Frk. Jørgensen 

hurtig hen mod Galleriet. 
En Der smækker i. 

Frk. Jansen 

skriger. 

Karen 
Men Kanin dog! Det var jo ikke andet end 
Havedøren derinde. Hæ! det er bare den, der har 
staaet og knirket hele Tiden! 

Gustav Wied: Hendes gamle Naade. 10 

Første Frk. Klaumann 
Skal vi saa ikke gaa . . .? 

Anden Frk. Klaumann 
Ja, lad os gaa ned til de andre . . .! 

Karen 
Bangebukser! 

Baronen, Enkebaronessen, Skovrideren, Forpagteren og 
de TO Fruer ind fra Galleriet. 

Klaumann 
Ja, nu har vi gjort vor Skyldighed og svunget 
Madammerne, saa nu kan vi sgu godt ta' os en 
Whist! 

Baronen 
Bordet staar parat inde paa Kontoret. 

Jørgensen 
Storartet, Hr. Baron! 

Fru Klaumann 

til de unge Piger. 

Skal I ned og danse igen, Børn? 

Enkebaronessen 

til Karen. 

Har Du set noget til din Mor, Tøs? 

Karen 
Hun er inde paa. sit Værelse. 

Enkebaronessen 
Har hun lagt sig? 

Karen 
Det véd jeg ikke; jeg har ikke været derinde. 
— Kom saa, Pigebørn! 

Frk. Jørgensen 
Nu kunde vi jo godt blive lidt heroppe . . . 

Karen 
Nej, nu vil vi danse! 

Fru Jørgensen 
Ja, gaa nu ned og mor Jer, Børn . . . Hvad 
skal I sidde og hænge for heroppe. 

De unge Damer 

ud. 

Enkebaronessen 
Undskyld et Øjeblik . . . Jeg vil ind at se til 
min Svigerdatter . . . (ind i Kabinettet.) Naa, Niels er 
nok blevet sparsommelig! Aa, Helmuth, vil Du ikke 
tænde herinde. Der staar Tændstikker der paa 
Bordet ved Siden af Dig. (Bort.) 

Baronen 

i Samtale med Herrerne. — Tager Tændstikkerne. 
Jo . . . 

10* 

Fru Klaumann 

til Fru JOROENSEN. 

Det er rigtig trist med den unge Baronesse i 

Aften ... 

Fru Jørgensen ^ 

Aa, det er jo kun lidt Hovedpine . . . 

Fru Klaumann ^ 

Mon der skulde være Haab om en Arving? 

Fru Jørgensen ' 

Ja, maaske er det det . . . 

Fru Klaumann ' 

Det vilde da rigtig være glædeligt! 

Fru Jørgensen 
Ja, her er jo nok at gaa ind til! — Hør, Fru 
Klaumann, medens jeg husker det . . . hvorledes 
laver De den Majonæse, vi fik hos Dem . . . 

(Videre stumt.) 

Klaumann 

Jo— o! Vi kan godt spille fem! Min Kone 

ser til. 

Jørgensen 

Vil Du spille Whist med, Margrethe.? 

Fru Jørgensen , 

Ja, gerne. 

Fru Klaumann 

Ja, jeg sidder ved Siden af Klaumann ... 

det bringer Lykke. i 

Klaumann 
Ja, det har det da hidtil gjort, Kone, ha, ha! 

Baronen, 

der har staaet og set urolig mod Kabinettet. 

Ja, vi kan godt gaa ind og begynde . . . 

Jørgensen 
Nej, vi maa skam ha' Hendes gamle Naade 
med i første Omgang. 

Klaumann 
Ja, ellers bli'er hun sgu bister! -^ Men hvis nu 
Deres Frues Hovedpine er . . . 

Baronen 
Hun spiller ikke Kort. 

Fru Jørgensen 
Det varer lidt længe, inden Enkebaronessen 
kommer tilbage . . . 

Alle ser uvilkaarlig hen mod Kabinettet. 

Fru Klaumann 
Det er trist, naar der er Sygdom i et Hus . . . 

Baronen 
Min Kone fejler ingenting .... 

Jørgensen 
Hovedpine kan være slem nok, Hr.. Baron. 



i 

Fru Jørgensen 
Ja, tænk, Hendes gamle Naade fortæller, at hun 
heller aldrig har haft Hovedpine! 

Baronen 
Nej, Mor er ikke af dem, der skaber sig! 

Fru Klaumann 
Naa— e, „skaber sig", det er maaske dog noget 
strengt, Hr. Baron . . . 

Baronen 

ubehersket. 

Men, hvor bli'er hun dog osse af! 

Enkebaronessen 

ind fra Galleriet. 



Baronen ' 

imod hende. < 

Hva' kommer Du rendende den Vej for! 

Enkebaronessen * 

tilsyneladende rolig. — Vinker ham til sig. 

Helmuth . . . jeg maa tale med Dig . . . (Mod 
Gæsterne.) Undskyld ... I 

Baronen 

brydsk. .< 

Hvad er der nu? 



Enkebaronessen 
Helmuth . . . din Kone . . . 

Baronen 
Hva' hun? Har hun nu fundet paa noget nyt? 

Enkebaronessen 

hyssende. 

Hyss . . . Jeg kan ikke linde hende . . . Hun 
er ikke i Toiletværelset og ikke i Sovekammeret 
. . . Jeg har søgt alle Steder ... Og hendes Over- 
tøj . . . hun maa være gaaet ud . . . Nej, tag 
det nu roligt, Helmuth . . . Hvad skal de frem- 
mede vide noget for . . . 

Baronen 

uforstaaende. 

Gaaet ud ... i den Storm? 

Enkebaronessen 
Ja . . . ned i Haven . . . eller i Skoven . . . 
Havedøren derinde stod , . . 

Baronen 

pludselig. 

Hun er . . . hun er rendt til ham . . . hun 

er . . . 

Enkebaronessen 

Hyss, hyss, Dreng! 

Baronen 

knytter Hænderne. 
Jeg . . . jeg . . . (Hurtig hen mod Kabinettet.) 

Enkebaronessen 

pludselig angest. 

Helmuth . . . jeg gaar med Dig ... ^ 

Baronen 
Du bli'er hér, værsgod! (Bort.) 

Gæsterne 

har i Begyndelsen af denne Scene talt sammen; men sidder nu tavse og 

urolige. 

Jørgensen 
Der er da ikke noget galt paa Færde, Deres 
Naade? 

Enkebaronessen 

behersker sig ; smilende. 

Nej, aldeles ikke! Det er bare den Dreng, der 
er som en Tønde Krudt! 

Fru Klaumann 
Er den unge Baronesse bleven daarligere? 

Enkebaronessen 
Ja ... og nu .. . Men lad dem afgøre det 
alene! (Muntert.) Man skal aldrig blande sig i Ægte- 
folks Kævlerier! — Vel Forpagter.? 

Klaumann 
Nej, Mor og jeg, vi slaas ogsaa altid helst 
alene! Ikke Ingeborg? 

Fru Jørgensen 
Det lod paa Baronen, som om han ikke troede 
rigtig paa Hendes Naades Sygdom. 



r 

Enkebaronessen 
Nej, Helmuth er jo aldrig syg selv. Han ligner 
mig . . . paa det Punkt! 

Fru Klaumann 
Er det da virkelig sandt, at Baronessen aldrig 
har haft Hovedpine? 

Enkebaronessen 
Ja . . i hvad skulde jeg med den! Men kanske 
har jeg ikke noget Hovede. 

Jørgensen 
Naa — e, Deres Naade . . .? 

Klaumann 

fra Hjertet. 

Jo, det har De sgu! De ligner Deres Far, 
Kammerherren ! 

Enkebaronessex 

lytter mod Kabinettet. 

Jeg synes, jeg hørte . . . 

Jørgensen 
Det var Blæsten, Deres Naade. 

Fru Jørgensen 
Ja, det er jo blevet en hel Storm. 

Enkebaronessen 
Det er vist den Havedør, der staar og smækker. 

Jørgensen 
Nu skal jeg, Deres Naade . . . 

Enkebaronessen 

Nej, lad mig . . . (ind l Kabinettet.) 

Pause. 

Gæsterne 

ser spergende og urolige hen mod Kabinettet. 

Enkebaronessen 

ind. — Skjuler sin Ængstelse. 

Her er da ogsaa, en Træk i saadan et stort 
gammelt Hus, naar det blæser en Smule I — Naa 
sid nu ikke dér og hæng med Næbbene alle- 
sammen! — Jeg synes, der blev foreslaaet før, at 
der skulde spilles Whist? 

Jørgensen 
Ja . . . Men skal vi ikke vente, til Baronen 
kommer? 

Enkebaronessen 
Nej vist ej! Det kan vare længe, inden de faar 
skændtes af! — Lad os bare begynde! — Vil De 
ringe paa Niels, Forpagter, at han kan gøre Bor- 
det i Stand ... De er nærmest. 

Klaumann 
Bordet er i Stand, Deres Naade . . . inde i 
Kontoret. 

Enkebaroxessen 
Naa, dér inde, ja . . . Ja, lad os saa gaa der 
ind! — Spiller Fru Klaumann ogsaa Whist? 

Fru KLAyMANN 

Nej . . . men jeg hjælper min Mand. 

Enkebaronessen 
Saa bli'er det nok godt! — Men vi skal nok 
tampe dem, hvad Skovrider? 

Jørgensen 
Ja, vi skal gi' dem rent paa! 

Enkebaronessen 

Det skal vi ! (Alle ind i Kontoret.) 

Tom Scene. 

Man ser en svag Lysning gennem Vinduerne inde i Kabi- 
nettet. Den bliver stærkere og stærkere. — Musikken nede i 
Dansesalen standser brat; og der lyder en urolig Mumlen af 
mange Stenmier. 

Baronen 

hurtig ind fra Kabinettet. — Han er bleg og hans Haar er i Uorden. — 
Han vender sig og ser ind i Kabinettet, som nu ligger i et redt, flag- 
rende Lys — derpaa gaar han hen mod Kontoret, men standser uvis. 

Forvalteren 

hurtig ind fra Galleriet. — Faar Oje paa Baronkn. — Ilsomt 

Hr. Baron, Straahytten brænder! 

Baronen 

staar uden at svare. 

Forvalteren 
Straahytten brænder, Hr. Baron . . . (Nærmere.) 
Hr. Baronen er da ikke syg? 

Baronen 

tager sig sammea; brydsk. 

Hvor falder det Dem ind, Mand! 

Forvalteren 
Baronen ser saa daarlig ud . . . < 

Baronen 
Sludder! — Hva' vil De mig? 

Forvalteren i 

Der er Ild i Straahytten, Hr. Baron . . . (Peger 
mod Kabinettet.) Se, se, Flammerne! 

Baronen 
Hvorfor Fanden gaar De saa ikke ned og ser ^ 

at faa den slukket! 

Forvalteren ^ 

Der er sendt Folk ned . . . Men jeg mente, at 
Baronen ... 

Baronen 
Ja vel, det er godt! — Fanden med Hytten, 
den er vel leveret i denne Blæst! Men sørg for at » 

redde Træerne deromkring! 

Forvalteren 
Javel, Hr. Baron! (Ud.) 

Stemmer og heje Raab i Haven. 

Baronen 

farer sammen. 

Enkebaronessen og Gæsterne 

ind fra Kontoret. 

Enkebaronessen 
Hvad er der paa Færde, Helmuth? 

Baronen 
Aa, det er bare den gamle Straahytte nede paa 
Udsigtshøjen, der brænder. 

Fru Jørgensen 

mod Kabinettet. 

Ja, se hvor det lyser! 

Fru Klaumann 
Det er uhyggeligt med Ild! 

Klaumann 
Godt, at Hytten ikke ligger nærmere Gaarden i 
det Blæstvejr. 

Jørgensen 
Ja, saa kunde det se galt ud! — Hvordan mon 
der er kommet Ild.^ 

Enkebaronessen 
Aa, de Mennesker render jo rundt og tosser med 
deres Tobak og Cigarer! Er der gaaet Folk ned 
til Brandstedet, Helmuth! 

Baronen 
Ja, der er. 

Enkebaronessen 
Fandt Du Alvilda? 

Baronen 

Nej. 

Raabene nedenfor vokser. 

Fru Klaumann 
Hør dog, hvor de raaber dernede! 

Jørgensen 
Der er da vel aldrig sket en Ulykke? 

Klaumann 
Hvad skulde dér vel være sket saa langt borte 
fra Hus og Mennesker. 

Fru Jørgensen 
Jamen, hør, hør dog! 

Enkebaronessen 
Ja, hvad kan der dog være i Vejen, Helmuth? 

Baronen 

staar urerlig. 

Fru Klaumann 

til sin Mand. 

Aa, Thomas, gaa ned og se efter! 

Fru Jørgensen 
Nu kommer der nogen ude i Galleriet! 

Fru Klaumann 
Ja, hvor de løber! 

Enkebaronessen 

hen mod Galleriet; men Døren bliver hurtig revet op udefra, og Karen 
styrter ind. — Bag hende kommer de andre unge Piger blege og for- 
skræmte. 

Karen 

ophidset. 

Aa Bedstemor, Bedstemor, der er nogen inde i 
Straahytten! ... Vi hørte dem jamre sig saa for- 
færdeligt! . . . Men Folkene kunde ikke komme 
til . . . det brænder over det hele . . . 

Enkebaronessen 

opskræmt. 

Hvad er det, Du siger Barn? 

Klaumann 
Er der nogen inde . . .? 

Jørgensen 
Mennesker . . .? 

Karen 
Ja ... to ... vi kunde tydelig . . 

Enkebaronessen 

næsten med et Skrig ben mod Babonen. 

Helmuth . . .! 

Tæppe. 



FEMTE AKT. 



Samme Dekoration. 

Formiddag. 

Eneebaronessen, sørgeklædt; arbejder ved sin Væv, der er 
anbragt samme Steds som i første Akt. Nøgleknippet hænger 
ved hendes Bælte. — Stasia, smykket med en stor sort Bryst- 
sløjfe, paa sin Feltstol ved Døren ud til Galleriet. — Strikkende. 



Enkebaronessen, 

der ser noget træt og anstrengt ud. 

Ja, saa sidder vi her igen, Anastasia! — Men 
mon vi faar nogen Glæde af det! . . . Naa, Vejret 

kan man da trække her! (Hen at lytte ved Kontorderen. - 
Bort igen.) 

Stasia 

har ivrig skrevet paa sin Tavle. 

Enkebaronessen 
Hvad er det. Du sidder dér og maler op? 

Stasia 

rækker hende Tavlen. 
Gustav Wied: Hendes gamle Naade. li 

Enkebaronessen 

læser. 

Den graa Kjole, jeg har lovet Dig ... Ja, den 
skal Du nok faa ved Lejlighed. — Ja, jal siger 
jeg jo, Du skal nok faa den! ... Du tænker da 
heller ikke paa andet end Stads og Fjas! 

Stasia 

napper Tavlen og skriver igen. 

Enkebaronessen 

læser. 

Aldrig! Ikke Tale om! 

Stasia 

napper atter Tavlen og skriver. 

Enkebaronessen 

læser. 

Ja, det kan nok være, at Karen har sagt det 
. . . Men hvad tror Du, at den gamle Grevinde 
Hovedvandsæg vilde sige, hvis Du pludselig tonede 
op derovre? 

Stasia 

skriver. 

Enkebaronessen 

læser. 

Ja — e, Karen inviterede jo hele Gaarden over 
til sig, da hun rejste, det sølle Pus! . . . Nej, 
siger jeg! 

Stasia 

skriver. 

Enkebaronessen 

læser. 

Du vilde saa gerne til København engang . . . 
Ja, det tror Pokker! Dér kunde Du rigtig strutte 
af med dine Brystsløjfer. Men det gaar ikke, , min 
Tøs; Droskehestene vilde blive bange for Digl — 
Nej, siger jeg! Og nu ikke om det! — Gaa ned 
til Forvalteren og sig, at jeg vil tale med ham, 
naar han har spist! Naa, af Sted med Dig! 

Stasia 

vred ud gennem Galleriet. 

* Enkebaronessen 

hen til Kontordøren; lytter — banker sagte paa. 

Helmuth \ . . det er mig! — (Bort) Hum . . . 

■ 

Niels Tjener 

(ind fra Kabinettet.) 

Enkebaronessen 

Gestus mod Kontorderer. 

Har han faaet Mad, derinde? 

Niels Tjener 
Jo; Bakken blev sat ind i den lille Entré. 

Enkebaronessen 
Har han taget den? 

Niels Tjener 

Jo ... og Bakken er sat ud igen. 

11* 

Enkebaronessen 
Har han spist noget? 

Niels Tjener 
Nej . . . ikke mod hvad han plejede. 

Enkebaronessen 
Det er et hyggeligt Leben, Niels, dette her! 

Niels Tjener 
Ja — e . . . Men Hendes gamle Naade fik vi da 
tilbage ! 

Enkebaronessen 
Ja, ellers var I saagu ogsaa endt p^ Galehuset 
alle sammen! — Hvad vil Niels? 

Niels Tjener 

» 

Jomfruen dernede la' er spørge, om hun maatte 
saa faa den Tønde Kartofler hos Gartneren. 

Enkebaronessen 
Jo; jeg skal lade ham bringe den op i Aften . . . 
(Gestus mod Kontorderen.) Hører Niels noget til ham om 
Natten nu? 

Niels Tjener 
Ja — e, han gaar jo derinde . . . 

Enkebaronessen 
Stadig? 

Niels Tjener 
Stadig, jo . . . Men han kommer da ikke uden- 
for mere, siden Hendes Naade fik lokket Vinkælder- 
nøglen fra ham her forleden . . . 

Enkebaronessen 
Men sove gør han ikke? 

Niels Tjener 
Ikke før Vorherres Sol begynder at lysne, nej! 

Enkebaronessen 
Hum . . . Kan Niels forstaa, at han kan blive 
ved med den . . . Galskab; nu er det jo en hel 
Maaned siden! 

Niels Tjener 
Ja — e . . . hun var jo et velskabt Fruentimmer, 
var hun, og . . . 

Enkebaronessen 
Aa — aa, der er vel andet i Verden end Fruen- 
timmer! 

Niels Tjener 
Der er dem, der mener Nej. 

Stasia 
« 

ind fra Galleriet. — Sætter sig paa Plads. 

EnkebaronesS:n 
Kan hun ikke sige Besked! — Fandt hun For- 
valteren? 

Stasia 

bejaer det fornærmet. 

Enkebaronessen 

til Tjeneren. Gestus. 

Tror Niels, at han har Vin derinde endnu? 

Niels Tjener 
Nej ... for saa sov han vel om Natten . . . 

Enkebaronessen 

aifærdigende. 

Hum . . .! Ja, saa skal jeg nok give Gartneren 
Besked! 

Niels Tjener 

Jovel, Hendes Naade ... (Ud gennem Galleriet.) 

Enkebaronessen 

lytter; hen mod Kontorderen. 

Helmuth . . . Helmuth . . . Jeg syntes, jeg hørte 

Dig? — Hum! (Bort. — Hen mod Kabinettet. — TU Stasia,- der 

vil feige.) Nej, bliv, hvor Du er! — Jeg kommer 

straks! (Ud gennem Kabinettet.) 

Stasia 

sidder urokkelig paa sin Stol og strikker. 
Lille Pause. 
Saa hei'e/ man en Nøgle blive drejet om, og 

Baronen 

kommer ud fra Kontoret, bleg og sammenfalden. 

Stasia 

betragter ham et Øjeblik med forskrækkede øjne og smutter derpaa 

lydlast ud i Galleriet. 

Baronen 

gaar ligesom segende efter noget rundt i Værelset; finder intet; staar 
uvis ved Indgangen til Kabinettet og gaar derpaa ind i Kontoret igen 

og laaser Deren. 

Enkebaronessen 

hurtig ud fra Galleriet. — Ser sig om. — Kigger ind i Kabinettet. — Hen 

til Kontordøren. — Rolig. 

Helmuth, vil Du tale med mig, min Dreng? — 
Stasia sagde, at Du var herinde . . . (Lytter. - Haardt.) 
Helmuth! Hvad er det for Narrestreger! Du er 
jo oppe! Svar mig nu! 

Deren bliver paa ny aabnet og 

Baronen 

staar sky og duknakket paa Tærskelen. — Han vil sige noget, men det 

bliver kun til en uartikuleret Stonnen. 

Enkebaronessen 

træt. 

Herregud, Helmuth, skal vi nu til at begynde 
forfra igen! Du var dog saa flink i Gaar . . . 

Baronen 

giver sig over. 

Jeg holder det ikke ud, Mor! Jeg holder det 
ikke ud! Jeg holder det ikke ud! 

Enkebaronessen 

hyssende. 

Saa, saa, saa! Vær dog nu rolig! Det nytter 

jo ikke noget at skrige saadan op. — Kom her 

og lad os tale sammen. (Forer ham hen til Sofaen og sætter 
sig ved Siden af ham. — Indtrængende.) Lille Helmuth, jeg 

forstaar mig ikke paa Dig. Nu talte Du saa for- 
nuftigt og roligt i Gaar; og saa er det pludselig det 
samme igen . . . Hvad siger Du, Helmuth? Herre- 
gud saa tal ud, min Dreng! 

Baronen 

mumler nogle uforstaaelige Ord. 

Enkebaronessen 

famlende, ligesom tevende. 

Jeg har jo længe tænkt, at der maatte være 
noget andet, der pinte Dig, end blot og bart det, 
at Du havde mistet din Kone; og hvis Du tror, at 
det kan hjælpe Dig at tale, saa . . . For kom Du 
først over det, saa klarede alt det andet sig nok 
lidt efter lidt ... Og husk paa, min Dreng, at 
hvad der er sket, er sket og kan aldrig lade sig 
gøre om igen . . . Tror Du ikke, at mange af de 
gamle Herrer og Fruer hér omkring paa Væggene 
har gjort Ting, som . . . 

Baronen 

ser hastigt og sky op. 

Enkebaronessen 
Ja, ja, der maa jo tales rent ud! ... Men de 
har været stærke, Helmuth, de har været for- 
nuftige og ikke ladet sig beherske af sygelige 
Ideer . . . (Stærkere.) Og saa de andre, Helmuth, 

Menneskene derude, Pøbelen, de sidder og træk- 
ker paa Skuldrene af os og ynker os og ler os 
ud . . . kanske ogsaa nogle af dem vilde føle 
Medlidenhed! Men vi, som er født over Hoben, 
min Dreng, vi gamle Slægter, som har et Navn, 
vi skal bevare for Snavs og Søle, vi bryder 
os ikke om Medlidenhed! Og gør vi undertiden 
noget, der kunde bringe Folk til at skrige op og 
raabe paa Skandale, saa maa vi ta' os sammen 
og løfte Hovedet dobbelt højt for ikke at blive 
svinet til af dem, der staar nedenfor paa Gaden 
med Hænderne fulde af Skidt, som de hellere end 
gerne vil smide paa os! Vi sidder da Gud ske 
Lov saa højt til Vejrs, at ingen kan naa os, naar 
vi ikke selv vil det! 

Baronen 

mumlende. 

Du véd det altsaa. Mor . . .? 

Enkebaronessen 

rolig. 

Nej, jeg véd ingenting, Helmuth. Du har jo 
ikke fortalt mig noget ... Og jeg saa ogsaa helst, 
at Du ikke gjorde det. 

Baronen 

slaar Hænderne for Ansigtet. 

Enkebaronessen 

haardt. 

Helmuth, Helmuth! Forstaar Du da ikke, at 
den Slags Ting maa et Menneske helst beholde 
hos sig selv! 

Baronen 

hjælpelest. 

Jeg bli'er aldrig mere, den jeg var . . . aldrig 
mere, den jeg var . . . 

Enkebaronessen 

lægger sin Haand paa hans Arm. 

Vilde det hjælpe Dig, om Du fortalte mig det 
hele, tror Du? 

Baronen 
Du véd det jo, Mor . .• . Jeg saa det paa Dig 
den samme Aften ... 

Enkebaronessen 
Hvad er det da, Du vil? 

Baronen 

langsomt. 

Om jeg gik hen og meldte mig . . . 

Enkebaronessen 
Og hvad saa? 

Baronen 
Og led min Straf . . . 

Enkebaronessen 
Helmuth! 

Baronen 

fortvivlet. 

Jamen jeg kan jo ikke, ikke, ikke holde det ud! 

Enkebaronessen • 

mildt. 

Helmuth, fortæl mig hellere det hele. Tror Du, 
at det kan hjælpe Dig at tale om det, saa fortæl 
mig det altsammen, min Dreng; saa er vi jo to 
om at bære det . . . Det er altsaa Dig, der . . . 

Baronen 

hastigt, nervøst. 

Ja, det er mig . . . det er mig, der satte Ild paa 
. . . Jeg løb jo rundt den Aften i Haven som en 
Gal for at finde Alvilda ... Og da jeg kom ned 
til Straahytten, hørte jeg Stemmer — — det var 
hende og Scheele ... Og saa . . . Jeg kunde 
ikke styre mig . . . Saa listede jeg hen og satte 
Haspen paa udvendig, saa de ikke kunde komme 
ud ... Og saa . . . saa rev jeg Tændstikker af 
og stak Ild paa i Straaet . . . rundt omkring . . . 
paa alle Sider ... Og nu er det, jeg ikke kan 
faa Ro for det, jeg har gjort ... Nu er det, jeg 
ser det for mig altid ... og hører . . . 

Enkebaronessen 

rolig. 

Naar man vil gøre den Slags Ting, Helmuth, maa 
man prøve sig selv først, om man er stærk nok 
til 

Baronen 
Jamen jeg vidste jo ikke af mig, førend det 
var sket — — 

• Enkebaronessen 

Hum . . . nej, det gjorde Du vel ikke! . . . 
Men nu skal Du se, lille Helmuth, at nu Du har 
lettet dit Hjerte, saa vil det hele blive godt igen. 

Baronen 
Man har ikke Lov til . . . 

Enkebaronessen 

haardt. 

Lov? Vis, vas! — Lov! ... De fik Løn som 
forskyldt, gjorde de! • Hun fortalte mig med rene 
Ord, at hun aldrig havde brudt sig om Dig; hun 
har taget Dig for at blive forsørget! ... Og nu 
er det jo sket! Det er jo sket! Hvad Nytte er 
det saa til, at Du gaar og plager Dig selv.? Ingen 
har Mistanke. Forhørene endte jo med, at man 
ansaa Ildebranden for et Ulykkestilfælde, en Ufor- 
sigtighed fra . . . fra de andres Side. — Og tror 
Du, at Du fik det bedre, om Du gik hen og 
„meldte Dig", som Du siger.? 

Baronen 
Saa kunde jeg da lide min Straf . . . 

Enkebaronessen 

haanlig. 

„Lide din Straf", hæ; — Bondemoral, Helmuth! 
. . . Malkepigemoral! Nej, vis Du Folk, at Du 
ikke er saadan en Pjalt, at Du lader Dig klemme 
Humøret af, fordi din Kone var en Tøjte, der 

rendte til Elskovsmøder med sin Galan! 

Naamen, lad os nu ikke snakke mere om det! 
Nu gaar Du ind og tager din Hat og din Stok, og 
saa gaar vi to en Tur rundt i Markerne som i 
gamle Dage! 

Baronen 

sidder tavs. 

Enkebaronessen 

tager ham haardt i Armen. 

Helmuth, saa tag Dig dog sammen ! . . . Husk, 
det gælder ogsaa mig. Du vilde ogsaa bringe 
Skam og Ulykke over mig. Husk paa det! . . . 
(siaar om.) Men Du mente heller ikke, hvad Du sagde 
før, min Dreng ... vel? Du var bare træt og 
ophidset af at gaa og mase med dine Tanker alene 
, . . Nu, Du har mig at tale med, skal Du se, at 
alting kommer i Orden igen . . . Giv mig nu 
Haanden paa, at Du vil gøre alt, hvad der staar 
i din Magt for at ryste alle disse sygelige og for- 
rykte Ideer af Dig ... Naa? 

Baronen 

rækker hende tovende Haanden. 

Jeg skal prøve paa det. Mor . . . 

Enkebaronessen 

Tak, min Drehgl — Aa, Du véd ikke, Helmuth, 

hvor frygtelig denne Maaned har været for mig 

. . . Naa, men nu ikke mere om det! Jeg er saa 

træt som en Plovhest! ... Du staar altsaa op i 

Morgen tidlig og ta'er Dig af Sagerne som sæd- 
vanlig? 

Baronen 

e^kebaronessen 

muntert. 

Du skal se, sikken Appetit Du faar, lille Hel- 
muth! Jeg skal lave noget rigtig lækkert til Dig 
til Frokost! 

Baronen 

efter en lille Pavse; klynkende. 

Mor ... 

EnkebaronesSen 

naestea i et Skrig af'Angest. 

Helmuth! . . . Du kan ogsaa byde en gammel 
Kone for meget.? 

Baronen 
Jamen . . . Mor ... 

Enkebaronessen 
Hvad er der? 

Baronen 
Jeg kan ikke . . . sove om Natten . . . 

.Enkebaronessen 
Hum ... 

Baronen 
Lad mig ... Du maa . . . 

Enkebaronessen 
Tal ud, Dreng; Jeg er ved at styrte af Træthed! 

Baronen 

hastigt. 

Giv mig Vinkældernøglen, Mor! '. . . Jeg kan 
ikke sove, naar . . . Jeg ser det hele, det. alt- 
sammen . . . Ilden . . . Jeg hører Skrigene . . . 
Jeg . • . jeg . . . Giv niig Vinkældernøglen . . . 
Bare for i Aften . . . saa lover jeg Dig . . . 





Forvalteren , 

ind ira Galleriet. 


Vent derude! 


Enkebaronessen 

vinker ham bort. 




Forvalteren 

ud. 


Mor . . .? 


Baronen 

tryglende 



Enkebaronessen 

rank, besluttet. 

Nej, nej! Ikke om jeg saa skal bakses med 
Dig paa de bare Næver, Helmuth!- — Nu er vi to, 
der raader for Husets Skæbne! (Ud i Galleriet.) 

Baronen 

sidder ene tilbage. 
Tæppe, 

